
Xuvenalis  saturas  abundare  difficultatibus  satis  noturn  est. 
Saepe  in  singulorum  locorum  haeremus  interpretatione,  nec  non 
difficile  videtur  universarum  saturarum  compositionem  mente  com- 
prehendere.  Summa  enim  compositionis  incuria  saturas  condidisse 
luvenalem  evidenter  apparet.  Nani  saepissime  a  proposito  ab- 
errat,  sententiarum  interrumpit  conexiun,  quas  modo  protulit 
sententias  verbis  tantum  mutatis  repetit.  Qua  de  s(;ribendi 
ratione  luvenaliana  non  semper  viri  docti  recte  iudicaverunt, 
sed  saepe  versus  spurios  arbitrati  sunt  ideoque  eiecerunt,  saepe 
sententiarum  conexum  inverterunt.  Quo  in  numero  maxime  in- 
signis  est  Ribbeckius/)  cum  quarundam  saturarum  luvenalem 
esse  auctorem  negaverit.  Tum  vero  opinio  est  prolata  duplicis 
recensionis  quae  vocatur  vestigia  in  saturis  subesse.  Affirmant 
huius  opinionis  auctores  retractasse  luvenalem  saturas,  locos 
quosdam  oppressos  novis  versibus  supplevisse.  Scribarum  vel 
editorum  incuria  versus  oppressos  substitutosque  Inter  se  coniunctos 
in  textum  receptos  esse.  Quae  est  Teuffelii  opinio,  quam  pro- 
posuit  in  libro  eo  cuius  est  titulus:  ^Studien  und  Cliarakteristiken 
ziu'  Literaturgeschichte'.  Ribbeckii  Teufteliique  sententiae  multis 
placuerunt  viris  doctis;  dissenserunt  alii  affirmantes  eam  textus 
speciem  in  (iodicibus  exstare,  quam  luveualis  ipse  publici  fecisset 
iuris.  Quae  tandem  superior  discessit  opinio  Buechelero,  Fried- 
laendero,  Vahleno  viris  de  luvenale  egregie  meritis  probata. 

lam  vero  redintegratae  sunt  dubitationes  novis  nuper 
versibus  in  Bodleianae  bibliotliecae  codice  inventis.  Quo  in 
codice  post  VI.  sat.  v.  365  triginta  quattuor  versus  sunt  inserti, 
post  V.  373  duo  exstant,  hi  quoque  adirne  ignoti.  Quaerendum 
igitur  est,  utrum  luvenalis  sint  an  subditivi,  nani  minime  in  ea 
quaestione  viri  docti  consentiunt,  et  utrum  suo  loco  sint  positi 
an  transponendi,  si  genuinos  esse  censebimus,  nam  liaec  quoque 
res  in  dubium  est  vocata.  Quoniam  vero  sextae  saturae  versus 
346 — 348  congruunt  fere  cum  fragmenti  versibus  29 — 34  re  vera 
iam  adest  duplex  illa  textus  forma  Vahleno,  Buechelero  reprobata. 
Itaque  denuo  compluribus  saturarum  locis  duplicis  textus  formae 


')  ed.  1859.     Dei-  edite  und  der  iinechte  Juveiuil  1865. 


exstare  indicia  contendit  Leo  (Herm.  44, 1909  p.  600  ss.).  Censet 
vir  doctus  ipsum  Iiivenalem  quattuor  saturarum  libros  in  lucein 
emisisse,  quintum  librum  imperfectum  post  eius  morteui  editum 
esse.  Priorum  librorum  saturas  retractasse  luvenalem,  complures 
locos  oppressisse  novosque  substituisse  versus.  Cum  quinto 
igitiu-  libro  retractatas  has  saturas  editas  esse.  Quam  editionem 
contineri  codicibus,  quoniam  vero  non  piane  interierit  editio 
princeps  factum  esse,  ut  huius  editionis  loci  quidam  in  posteriorem 
reciperentur.  Quorum  complures  ipsos  addidisse  editores,  alios 
postea  insertos  esse.  Neque  vero  satis  habuit  Leo  duplicem 
satiu'arum  posuisse  formam,  sed  etiam  insertis  aliquot  versibus 
spui'iis  depravata»  esse  saturas  sibi  persuasit.  Owenio  vero,  qui 
paulo  ante  Leonis  studia  saturas  emendavit,  de  duplici  forma  et 
interpolatis  versibus  nihil  constat  ;  immo  vero  non  dubitat  praeter 
Oxoniensia  additamenta  alios  quoque  versus  in  textu  ponere,  qui 
pari  modo  in  vulgata  recensione  desunt,  ideoque  subditivi  ha- 
bentui"  <VI  126,  614  a.  b.  e).  Contra  Housmanus  acerrima  usus 
crisi  in  saturarum  editione,  quam  'm  usum  editorum'  destinavit 
multos  versus  uncis  circumscripsit,  aliquot  locis  lacunas  in  textu 
exstare  censuit.  Quoniam  igitur  adeo  Inter  se  dissentiunt  viri 
docti,  denuo  qua  conditione  ad  nos  pervenerint  saturae  in- 
quirendum  videtur. 

Itaque  hoc  libello  de  duplici  saturarum  forma  quam  statuit 
Leo  proponam  commentationem.  Nani  mihi  persuasi  Leonis 
opinionem  stare  non  posse,  diffìcultates,  quae  nuper  ortae  sunt, 
alia  ratione  expediendas  esse.  Locos  ergo  in  qiiibus  offendit 
Leo  retractavi  et  explanare  sum  conatus;  necessarium  videbatui' 
ei  inquisitioni  subiungere  alteram,  qua  egi  de  lacunis  et  versibus 
qui  nuper  suspecti  visi  sunt  viris  doctis.  Quoniam  vero  ad- 
modum  inter  se  differunt  loci  quos  scrutatus  sum,  tria  dis- 
putationis  feci  capita,  quorum  primo  egi  de  versibus,  qui  in 
vulgata  recensione  desunt;  tertio  disserendum  erat  de  lacunis 
et  interpolationibus  ;  altero  capite  reliquos  complexus  sum  locos. 

Praemittam  earum  commentationum  et  librorum  conspectum, 
quibuf  praecipue  usus  sum  in  conscribeudo  hoc  libello. 

Winstedt:  Classical  Review  XIII  1899  p.  201.  A  Bod- 
leian  M.  S.  of  luvenal. 

Post  gate:  Class.  Rev.  XIII  p.  206  p.  266.  On  the  new 
fragments  of  Juvenal. 

Buecheler:  Rliein.  Mus.  54  1899  p.  484.  Der  echte  und 
der  unechte  Juvenal. 

V.  Winterfeld:  Berlin.  Philol.  Wochenschrift  XIX  1899 
p.  793.  Zu  den  Oxforder  Juvenalversen.  Id.  Gott.  Gel.  Anz.  XI 
1899  p.  895  ss. 

Maas:  Arcliiv  t'iir  Lexikographie  XI  1900  p.  419.  Die 
neuen  Juveualverse. 

Wilson:   American  Journal  of  Philol.  XXII  p.  268 ss. 

Leo:  Hermes  44  1909  p.  600  ss.  Doppelfassungen  bei 
Juvenal.  Id.  Herm.  45  1910  p.  43  ss.  Zum"  Text  des  Persius 
und  Juvenal. 

Nougaret:  Mélanges  Chatelain  1910  p.  255  ss.  Omission 
du  fragment  Winstedt. 

Commentarli  et  editiones  praestofuerunt:  Acliaintrii,Heinrichii, 
lahnii,  Weidneri,  Friedlaenderi,  Mayori,  Buecheleri,  Owenii, 
Housmani,  Leonis. 

Reliquas  commentationes  suo  quamque  loco  memorabo. 


e  a  p  u  1 1. 

De  versibus  qui  in  vulgata  saturarum  recensione 
desunt  in  textu  reponendis. 

1. 

Praeter  additamenta  Bodleiana  prima  liac  commentationis 
parte  ii  considerandi  sunt  versus,  qui  post  VI.  sat.  v.  614  sunt 
inserti. 

De  Oxoniensi  frammento  maiore  admodum  scrupulosum 
videtur  iudicium,  quod  difficile  est  intellectu.  De  singulorum 
locorum  explicatione  bene  meriti  sunt  Postgatius,  Maasius,  Hous- 
manus,  alii,  itaque  non  videtui*  necessarium  versus  perpetua 
persequi  interpretatione;  ea  proferam,  quae  ad  universi  fragmeuti 
pertinent  compositionem,  praeterea  ii  examinandi  sunt  loci,  quos 
insta  interpretatione  adhuc  carere  mihi  persuasi.  Haud  inutile 
videtur  quomodo  ìntelligenda  censeam  poetae  verba  versione 
Germanica  demonstrare.^)  Versionis  fundamentum  Leonis  est 
recensio,  quam  rectam  esse  omnibus  fere  locis  mihi  constat. 

In  jedem  Hause,  in  dem  jemand  lebt  und  >sein  Spiel  treibt, 
der  der  Unzuclit  sicli  ergeben  liat  und  dessen  zitternde  Rechte 
alles  mogliche  verspriclit,  wirst  du  alle  (Hausgenossen)  moraliscli 
vergiftet  und  den  Cinaeden  àlinlich  finden.  Diesen  gestatten 
sie  (uxores)  die  Speisen  zu  beriihren  und  an  dem  ehrwurdigen 
Tiscbe  zu  sitzen  und  lassen  die  TrinkgefàBe  abwaschen,  anstatt 
sie  zu  zerbreclien,  wenn  [die  ekelliaften  Lippen  der  Cinaeden 
sie  beriihrt  haben.]  (ad  verbum  versus  non  potest  verti).  Sittlich 
reiner  also  und  besser  als  deiu  Hans  ist  das  des  Fechtmeisters, 
in  dessen  Sellar  Psjdlus  sicli  weit  zu  entfernen  hat  von  Euhoplius. 
—  Was  sag-st  du  dazu,  da6  weder  die  Netze  zu  der  entehrenden 
Tunica  gelegt  werden,  nodi  in  derselben  Zelle  die  Schulter- 
bekleidung  und  den  Dreizack,  der  des  Feindes  AVelir  triift,  ab- 
legt  derjenige,  der  in  leicliter  Kleidung  zu  kàmpfen  gewolint 
ist?  —  Solche  Seelen  nimnit  der  àufierste  Winkel  der  Kaserne 
auf  und   im  Kerker   werden   sie  in  Sonderhaft  gelialten.     Aber 


*)  Maasius  locum   vertit  (1.  1.),    non   tamen  ad   verbum   expressit.  nec 
videtur  omnibus  locis  poetae  sententias  piane  perspexisse. 

deine  Gattin  làGt  dicli  aus  demselben  Becher  trinkeu  wie  jeue, 
mit  denen  Albaner-  oder  Surrentinerwein  zu  nippen  die  blonde 
Dirne,  die  am  verfallenen  Grabmal  ilir  Wesen  treibt,  sich  weigern 
wiirde.  Nach  deren  Katschlàgen  heiraten  sìe  und  stelien  plotzlich 
wieder  von  der  Ebe  ab,  von  ihnen  lassen  sie  sich  iiber  flaue 
Stunden  hinweglielfen,  niit  ihnen  besprechen  sie  ihre  ernsthaften 
Angelegenheiten,  ihrer  bedienen  sie  sich  als  Lehrmeister  um  un- 
ziichtige  Bewegungen  zn  lernen  nnd  was  sonst  noch  derjenige 
versteht.  der  sie  nnterrichtet.  Freilich  darf  man  diesem  (qui 
docet)  nicht  immer  Vertrauen  schenken:  ein  Ehebrecher  ist  der- 
jenige,  der  sich  die  Augen  mit  Glanzschwarze  malt,  saffran- 
farbene  Gewànder  anlegt  und  ein  Haarnetz  tràgt.  Verdàchtig' 
mu6  er  dir  sein.  je  weichlicher  seine  Stimme  ist  und  je  ofter 
seine  rechte  Hand  haftet  an  seinen  zarten  Lenden.  Der  wird 
im  Bette  der  tiichtigste  sein;  dort  legt  Thais  die  Maske  ab,  die 
der  kunstgelibte  Triphallus  dargestellt  hat.  'Wen  hàltst  du  zum 
Narren?  Mache  doch  anderen  die  Komodie  vor!  Wir  wollen 
die  Wette  eingehen:  Ich  behaupte,  du  bist  ein  Mann  im  wahrsten 
Sinne  des  Wortes.  Ich  behaupte  es;  gibst  du  es  zu,  oder  sollen 
die  Màgde  vor  dem  Folterer  aussagen?'  —  Ich  kenne  eure 
Ratschlàge  und  Ermahnungen,  ihr  alten  Freunde:  Schliefi  die 
Tiir!  Sperre  sie  (uxorem)  ein!  Aber  wer  soli  die  Wàchter  selbst 
bewachen,  die  jetzt  die  heimlichen  Liebschaften  der  ziigeUosen 
jungen  Frau  um  diesen  Lohn  verschweigen  ?  Ein  gemeinsames 
Vergehen  verràt  man  nicht.  Dies  beriicksichtigt  deine  Gattin 
klug  im  voraus  und  beginnt  mit  ihnen  ihr  Spiel. 

V.  1.  vivit]  Similiter  Lucianus  (jiegl  tcov  im  juiod'M  owóvrcov) 
verba  adhibet  oweìvai,  elom^òàv  eli;  rag  olxiag,  jiagég^^o^ai , 
xaruòex^^vai  <§§  4,  7,  20,  33).  Convictorem  esse  cinaedum  ex 
fragmenti  versibus  elucet  4,14.  —  luditque]  Quomodo  se  ges- 
serint  cinaedi  locis  probem  bis:  Plin.  ep.  9.  17  quia  nequaquam 
me  ut  inexspectatum  delectat,  si  quid  molle  a  cinaedo  profertur. 
Gloss.  V  654,  7  cinaedi  qui  publice  clunem  agitant  etc.  Lucian. 
1.  1.  §  33  exeunte:  rà  ovv  àXla  Tiaó"  òlrjv  rijv  òòòv  juvoiag  rag 
àrjòlag  àvaoyéo&ai  vjiàòovrog  (xivaiòovy  xal  rsosriCovrog,  el  òs 
/ni]  èneì'jiev  avròg  i'ocog  àv  xaì  ÒQxofiévov  ini  rfjg  àjiìjvrjg.  Prae- 
terea  lascivos  motus  vel  saltationes  dare  solitos  esse  cinaedos 
ex  cantione  apparet,  quam  pronuntiat  cinaedus  apud  Petronium 
(e.  23).  Conf.  et  fragm.  v.  19.  —  professus  obscoenum]  Pari 
ratione  pronomen  'se'  omisit  Horatius  ep.  1,  18,  2,  Conf.  Suet. 
Tib.  35  lenocinium  profiteri  coeperunt.  Ov.  Fast.  IV,  866  multa 
professarum  quaestibus  apta  venus.  'Professus  obscoenum'  a 
poeta  dicitur  cinaedus,  quod  aperte  turpitudinem  ostentat.  Conf. 
schol.  luv.  sat.  II  V.  16   qui   publice   impudicitiam  professus  est. 

V.  2  tremula  dextra.]  Fortasse  conferendi  sunt  loci  :  Petron. 
fi-jiofm.  XVIII  (Buech.  ed.  4  p.  112)  manu  puer  loquaci,  id.  e.  23 
manu  procaces.  Sen.  epp.  52, 12  impudicum  et  incessus  ostentit 
et  manus  mota.  Tremulam  manum  commemorat  Quintilianus 
(XI 3, 103)  a  peregrinis  scholis  tamen  prope  recepta  tremula 
scenica  est  (manus). 

V.  3.  Cum  hoc  versu  comparandus  videtur  Senecae  locus 
(epp.  7,7):  convictor  delicatus  paulatim  enervat  et  emollit. 

V,  5  permittunt.]  Maasius  (1.  1.  p.  422)  locum  vertit  :  "diesen 
gestatten  die  Hauslierren'.  Ex  universo  vero  frag-mento  apparet 
subiectum  verbi  'permittunt'  intelligendum  esse  uxores  non  do- 
minos.  Conf.  v,  17  horum  consiliis  nubunt.  v.  18  bis  languentem 
animum  servant.  v.  19  bis  clunem  atque  latus  discunt  vibrare 
magistris.  Pari  modo  atque  hoc  loco  multis  in  6.  sat.  locis  uxores 
vel  matronae  sensu  supplendae  sunt.  Conf.  v.  365  non  unquam 
reputant  quanti  sibi  gaudia  constent.  vv.  309 — 312,  366 — 367, 
alii.  In  V.  4  uxores  intelligendas  esse  sententiae  subiectum,  non 
dominos,  vel  ex  eo  elucet,  quod  versibus  7,  14,  33  ipsum  maritum 
poeta  appellat,  —  et  vasa  iubent  frangeuda  lavari.J  Conf,  Mart. 
XII  74:  hoc  quoque  non  nihil  est,  quod  propinabis  in  istis  (poculis 
vilibus)  frangendus  fuerit  si  tibi,  Flacce,  calix.  Quem  ad  locum 
Heraldus  haec  adnotat  (Friedl.  ed.  ad  1.):  His  scyphis  poteris 
propinare  et  eosdem  absque  magno  damno  frangere,  si  impuri 
oris  homini  propinaveris.  Conf.  et  fragm.  v.  14  sed  tibi  com- 
munem  calicem  facit  uxor  et  illis. 

V.  6,]  Quomodo  explicanda  sint  nomina  "colocyntha'  et  ''barbata 
chelidon'  non  liquet.^)  Cinaedorum  nomina-)  a  poeta  afferri 
Owenius  et  lacksonius  censent  (Class.  Eev.  XIII  p.  267).  Neque 
A''ero,  quin  cinaedi  his  nominibus  notentur,  dubium  est.  Antiquos 
solitos  esse  obscuris  nominibus  designare  cinaedos  ex  Petronii 
apparet  loco  (e.  24):  quaeso,  inquam,  domina,  certe  embasicoetan 
iusseras  dari?  Complosit  iUa  tenerius  manus  et  'o'  inquit,  .  .  . 
'quid?  tu  non  intellexeras  cinaedum  embasicoetan  vocari ?'  (Conf. 
Athen,  469  a  :  tò  y.aXov iJ,evov  jioiì'jgiov  iju^aoixokav  etc.) 

vv.  7 — 13.]  Magnae  insunt  difficultates  in  versibus  7 — 13 
interpretandis.  Quos  digressionis  ratione  finxit  poeta  comparando 
privatae  domus  disciplinam  cum  ludo  gladiatorio.  Talis  enim 
fere  versuum  sensus  est:  Purior  et  melior  i.  e.  minus  obscenus 
et  turpis  ludus  est  quam  domus  (v.  7).    In  privata  domo  cinaedi 


^)  conf.  Baecheler  1.1.;  Maasius  1.1.;  Housmanus  Class.  Rev.  XIII  p.  266. 

-)  conf.  Sen.  ep.  87,  16  Chelidon  unus  ex  Cleopatrae  mollib'us.  Lucian. 
de  mere.  cond.  33  xal  zovt'Ofia  di  rov  xivalòov  djisfivrjfióvEVS,  XehSóviov  yàg 
>.(ùeìo9ai. 

versantur,  simili  modo  cinaedica  turpitudo  in  ludo  invenitur. 
Ma^um  tamen  est  discrimen  inter  domum  et  ludum.  Nam  in 
privata  domo  gratia  florent  cinaedi  (vv.  4,  5,  14,  17 — 19),  in  ludo 
turpes  gladiatores  a  reliquis  separantur  (v.  8  longe  migrare  iubetur 
Psyllus  ab  Euhoplio)  et  in  ultimam  ludi  partem  relegantur^) 
(V.  12,  13),  neque  in  vinculis  iis  licet  una  esse  cum  reliquis 
gladiatoribus  condemnatis  (v.  13). 

Ea  ratione  intelligendos  esse  versus  inter  viros  doctos  qui 
de  loco  egerunt  constat,  nam  reiecta  liac  interpretatione  cur 
domus  cum  ludo  comparetur  non  liquet.  Nominibus  enim  quae 
posuit  poeta  in  versu  9  quin  designentur  turpis  gladiator  et 
egregius  non  videtur  dubium.^) 

lam  vero  quae  versuum  sit  senteutia  9 — 12  ambigitur.  Post- 
gatius  enim  censet  a  poeta  non  modo  turpem  gladiatorem  et 
«gregium,  sed  etiam  utriusque  ornatum  componi.'')  Contra  Hous- 
manus  ea  interpretatione  locum  penitus  non  explanari  monuit 
(Class.  Rev.  XV  p.  263  s.)  et  ipse  quomodo  intelligenda  essent 
verba:  'quid  quod  .  .  .  qui  nudus  pugnare  sol  et'  proposuit  (ed. 
ad.  1.).  Poetam  verba  facere  de  retiariis  tunicatis  (turpi  tunicae) 
et  nudis  i.  e.  solo  subligaculo  indutis  (v.  12  nudus).  'Tunicani 
in  retiario  prò  impudicitiae  indicio  habitam  esse',  propterea  tuni- 
cati retiarii  non  modo  contactum  reliquos  vitasse,  sed  ne  armatum 
quidem  eadem  cella  deposuisse.  Sed  Housmano  assentiendum 
esse  nego.  Nam  etsi  sane  retiarii  subligati  in  monumentis  con- 
spiciuntur,  tamen  de  nudorum  et  tunicatorum  discrimine  nihil 
certo  constat.*)  Immo  vero  luvenalis  tunicam  appellat  vestem 
retiarii  propriam.  Conf.  II  143  tunicati  fuscina  Gracchi.  Vili  207 
credamus  tunicae.  Nam  ex  his  locis  colligendum  esse  retiarios 
tunicatos  impudicos  habitos  esse,  quod  censet  Housmanus,  non 
concedo.     Neque   ulla   liuius   rei   exstant  testimonia.     Praeterea 


^)  conf.  Sen.  nat.  quaest.  VII  31,  3  alius  genitalia  excidit,  alius  in  ob- 
scenam  ludi  partem  fugit  et  locatus  ad  mortem  infame  farmaturae  genus, 
in  quo  morbum  suum  exerceat  legit. 

^)  Housmanus  scribendum  censet  :  psellus  ab  euphono  (Class.  Rev.  XIII 
p.  266)  assentientibus  Maasio,  Owenio  ;  magis  placet  Leonis  nominum  scrip- 
tura:  Psyllus  ab  Euhoplio,  quam  firmavit  Charisii  testimonio.  Charis. 
p.  110,5:  inde  effeminati  hodieque  in  ludo  syllae  dicuntur,  quos  vulgo  im- 
prudenter  psyllos  (Leo)  appellant.  ceterum  Psylli  sunt  in  Africa  serpentibus 
medentes,  sicut  in  Italia  Marsi  —  Marsum  psylli  nomine  notari  Buecheleri 
est  opinio  (conf.  Plin.  N.  H.  XXV  123)  conf.  Hh.  M.  54  p.  486  s.  .  .  .  hieBe  es 
Eupolemo  (Leo  :  Euhoplio),  so  wàre  deutlich  ein  Gladiator  der  hòheren 
Waflengattung  bezpiclinet,  welchem  der  òrpioSccóxit]?  nicht  nahen  dùrfte. 

')  Class.  Rev  XllI  p.  268  not  even  (nec)  will  retiarii  associate  with  the 
molles  among  their  number  (turpi  tunicae)  and  the  same  idea  is  carried  om 
in  the  next  line  (nec  cella  ponit  eadem  etc.  :  i.  e.  as  the  molles). 

*)  conf.  Friedl.  adn.  ad  luv.  sat.  VIII  v.  207;  S.-G.  II»  p.  585. 

non  est  credibile  tunicatos  retiarios  in  ultimam  ludi  partem' 
relegatos  esse,  quod  statuendum  videtur  probata  Housmani  inter- 
pretatione.  Quae  cum  ita  sint  de  tunicatis  et  nudis  retiariis 
poetam  disserere  mihi  non  constat. 

Quodsi  respicimus  versus  9 — 12  apparet  universum  retiarii 
omatum  a  poeta  proferri.  Duae  sunt  loci  particulae  :  altera  retia 
non  una  cum  turpi  tunica  deponi,  altera  neque  reliquum  armatum 
eadem  cella  (cum  tunica  :  Leo)  recondi  a  retiario  (v.  12)  enarratur. 
Arma  ergo  (retia,  munimenta  umeri,  fuscina)  separantur  a  tunica, 
quae  vocatur  turpis.  Itaque  cur  turpem  poeta  appellet  tunicam 
inquii-endum  videtur.  Neque  vero  ideo  turpis  est  tunica,  quia 
infames  erant  gladiatores,  ea  enim  explicatione  cur  arma  separentur 
-a  tunica  non  liquet;  sed  censeo  verbis:  'tunica  turpis'  signi- 
ficari  obscenì  gladiatoris  vestem.  Postquam  poeta  enarravit  in 
ludo  separar!  turpem  giadiatorem  ab  egregio,  vel  utriusque 
ornatum  separatim  deponi  disserit.  Neque  vero  egregii  gladiatoris 
tunicam  cum  obsceni  componit  tunica,  similique  ratione  de  utrius- 
que agit  armis,  sed  e  turpis  gladiatoris  ornatu  vestem  eligit, 
egregii  vero  retiarii  laudat  armatum.^) 

Verba  igitur  :  'quid  quod  .  .  .  qui  nudus  pugnare  solet'  di- 
gressioni quae  continetur  versibus  7 — 13  sunt  inserta  ea  dicendi 
ratione,  cuius  multa  in  luv.  saturis  inveniuntur  testimonia.  Post- 
quam poeta  Psylli  Euhopliique  exemplo  puriorem  esse  ludum 
quam  domum  demonstravit,  statini  ludi  disciplinam  describit  eoque 
modo  alterum  eius  rei  quam  probat  affert  argumentum.  Nam 
non  satis  habet  explicasse  turpem  giadiatorem  ab  egregio  secerni, 
sed  gradatione  adhibita  vel  utriusque  ornatum  separatim  deponi 
affirmat. 

V.  17 — 19.]  His  versibus  qua  consuetudine  uxores  cum 
cinaedis  coniunctae  sint  poeta  describit.  Primo  versu  cinaedorum 
consiliis  uxores  matrimonia  contraliere  vel  matrimonio  recedere 
explicatur.  Familiares  fuisse  cinaedos  matronarum  amorumque 
«onscios  ex  XIV.  saturae  apparet  loco  (v.  28  ss.)  'conscia  matri 
virgo  fuit,  nunc  liac  dictante  pusillas  implet  et  ad  moechum  dat 
eisdem  ferre  cinaedis'.  Tertio  versu  de  cinaedis  lascivorum 
motuum  magistris  poeta  dicit.  Lascivos  motus  saltationesque 
■dare  solitos  esse  cinaedos  supra  (adn.  ad.  vv,  1,  2)  exempla  contuli. 
Magna  vero  difficultas  inest  in  versu  18.  Multi  viri  docti  versum 
interpretari  conati  sunt  ;  '^)  merito  Housmanus  nihil  effectum  esse 


*)  conferenda  sunt,  quae  de  psyllis  explicat  Buecheler  (1.1.):  probata 
ea  norainis  interpretatione  statuendum  est  huic  vili  turpique  gladiatorum 
generi  non  licuisse  una  cum  reliquia  vestitura  deponere. 

-)  Maasius  locum  vertit  :  fùr  sie  bewahren  sief  das  wenige,  was  ihnen 
an  Seele  und  Lebensernst  geblieben  ist. 

his  explicationibus  demonstravit  (ed,  ad.  1.).  Neque  vero  ea  ex- 
plicatio,  qiiam  ipse  proposuit  videtar  stare  posse.  Censet  enim 
scribendum  esse:  'liis  (scilicet  magistris)  languentem  animum 
solvunt  <vel  relevant)  et  seria  vitae'.  Sed  quid  sibi  velint 
verba:  'his  magistris  seria  vitae  solvunt'  vix  intelligo;  minime 
mihi  persuaserim  ita  scripsisse  poetam  Latinum.  Praeterea  non 
assentior  Housmano  censenti  pronomen  'his'  (v.  18)  referendum 
esse  ad  vocem  'magistris',  quae  exstat  scripta  versu  19  exeunte. 
Quin  dativo  casu  pronomen  sit  adhibitum  procul  videtur  dubio. 
Versum  denique  corruptela  depravatum  esse  verisimile  non  est, 
ubi  enim  lateat  corruptela  non  apparet.  Quae  cum  ita  sint 
persuasum  habeo  verbis  'languentem  animum'  significari  temporis 
et  otii  molestiam,  verbis  'seria  vitae'  eas  intelligendas  esse  res, 
quas  severe  agunt  uxores.  Videtur  igitur  v.  18  explicare  poeta 
matronas  non  solum  otii  sociis  uti  cinaedis,  sed  etiam  severas 
res  cum  iis  communicare. 

V.  21 — 24.]  De  cinaedorum  habitu,  vestitu  corporis  cultu 
egerunt:  luv.  sat.  II,  IX.  Pollux:  Onomasticon  VI  126/27.  Lucianus 
negl  rojr  èra  aindco  ovróvKor  §  33.  Conf.  et  Clem.  Alex.  Paed- 
agOgUS  III  3  TTQÒg  rovg  yM^ÀcoJii^ojuévovg  tmv  àvÒQcbv. 

V.  26.  Thais  saltata  Triphallo.]  Per  similitudinem  luvenalis 
rei  scaenicae  facit  mentionem  VI  44  'quem  totiens  texit  perituri 
cista  Latini'.  De  voce  'saltata'  conf.  Ov.  Rem.  Am.  755  'illic  (in 
theatris)  assidue  fleti  saltantur  amantes'.  De  Thaide  meretrice 
comoediae  persona  conf.  luv.  UT  93  ss.  De  Triphallo  egit  Post- 
gatius  (Class.  Rev.  XIII  p.  207).  Varronis  fuit  Menippea:  Toi- 
ipaXXo:;  jiegl  àgoEvÓTrjrog  (conf.  Merckliu  Rh.  Mus.  XII  p.  374). 
Tibullus  Priapum  dicit  Triphallum  iu  altero  Priapeo  (v.  9). 

V.  27 ss.]  Verba:  'purum  te  contendo  virum  .  .  .  tortoris  per- 
gula'  pronuntiari  a  marito  censuit  Duffius  (Class.  Rev.  XIII  p.  268). 
Sed  mihi  persuasi  neque  hoc  neque  ullo  versuum  27 — 34  loco 
maritum  a  poeta  factum  esse  loquentem  Quod  efficiendum  videtur 
inspecta  VI.  sat.  compositione.  Saepissime  enim  luvenalis  maritum 
compellat,  haudquaquam  eum  inducit  verba  facientem.  Eadem 
sermonis  ratione  fragmentum  insigne  videtur.  Maritum  enim 
versibus  14,  23  poeta  compellat,  nullo  vero  versuum  27—34  verbo 
hunc  ipsum  a  se  induci  sermocinantem  enuntiat.  Versibus  23 — 26 
poeta  maritum  certiorem  facit  adulterum  videri  cinaedum.  Ita- 
que  minime  verisimile  est  verbis  eis  quae  notavit  Duffius  statim 
explicare  maritum  se  adulterum  esse  cinaedum  prò  certo  habere 
et  ancillarum  testimonio  velie  probare.  Neque,  quod  censet 
Duffius,  versus  28/29  ab  antecedente  versu  possunt  separari. 
Verba  enim:  'purum  te  contendo  virum  .  .  .  tortoris  pergula'  ab 
eadem  persona  pronuntiari  consentaneum   est.  quae  sponsionem 

jn'oposuit  (v.  27),  (luonìam  sponsionis  summa  his  versibus  indicatui\ 
A])paret  poetam,  cum  conderet  versus  27 — 29  animo  concepisse 
privatae  litis  actionem,  nam  praeter  sponsionem  quaestionem  per 
tonnenta  memorat  (v.  29).  Verbis  vero:  'quem  rides?  .  .  .  tortoris 
perw'ula'  quin  ipse  poeta  —  non  maritus  —  compellet  cinaedum  non 
videtur  dubium.  Nam  simili  modo  luvenalis  eas  solet  affari 
personas  quibuscum  ei  res  est.  Conf.  VI  192  ss.  'tune  etiam'  etc. 
VI  199  'dicas  liaec  mollius  Haemo'.  VI  167  ss.  'malo  Venusinam 
quam  te'  etc.  Non  aliud  ac  de  versibus  27 — 29  iudicium  facien- 
dum  est  de  iis  qui  sequuntur  (29 — 34).  Quos  versus  poeta 
pronuntiat  quasi  sua  ipsa  res  agatur.  Componendi  igitur  cum 
bis  versibus  hi  sunt  luvenalis  loci  VI  167  ss.,  VI  651:  'illam  ego 
non  tulerim'  etc.  Maritum  a  poeta  per  sermocinationem  induci 
indicia  non  exstant.  Ex  verbis  enim  'et  ab  illis  incipit  uxor' 
nihil  est  coUigendum,  nam  uxorem  prò  matrona  simili  modo 
poeta  scripsit  in  versu  14.  Ncque  quid  voluerit  poeta  'veteres 
amicos'  appellans  satis  perspicuum  est,  si  censeamus  verba:  'novi 
Consilia'  etc.  a  marito  enuntiari.  Quodsi  comparamus  versus 
29 — 34  cum  VI.  sat.  versibus  346 — 348  statuendum  est  veteres 
amicos  appellare  poetam  explicantem  tritam  sententiam  a  se 
proferri. 

Quomodo  extremi  fragmenti  versus  (v.  29 — 34)  cum  ante- 
cedentibus  dictis  cohaereant  accuratius  est  inquirendum,  quoniam 
altera  liuius  loci  forma  post  VI.  sat.  versum  exstat  345.  Hous- 
manus  igitur,  qui  in  hanc  rem  inquisivit,  (Class.  Eev.  XV  p.  265), 
explicat:  When  the  old  friends  say  'pone  seram  cohibe'  it  is 
evident,  that  they  are  not  suggesting  a  remedy  for  the  pernicious 
influence  of  the  cinaedus  described  in  v.  1 — 29.  The  cinaedus 
is  'viscera  domus'  (III  73).^)  Sed  Consilia  ea,  quae  profert  poeta 
versibus  29 — 31  vel  contra  cinaedos  edita  esse  ex  verbis  elucere 
videtur:  'haud  tamen  illi  semper  habenda  fides'  (v.  20)  et'suspectus 
tibi  sit'  etc.  (v.  23).  Versibus  enim  1 — 20  qua  consuetudine 
cinaedi  coniuncti  sint  cum  maritis  et  uxoribus  poeta  describit 
enarrans  in  domibus  eos  versari  (v.  1),  in  convivium  adhiberi 
(v.  4, 14),  uxorum  familiares  esse  (v.  17 — 19).  lam  vero  poeta 
versibus  qui  sequuntur  (20 — 29)  huius  consuetudinis  modum  non- 
nunquam  cinaedos  excedere,  vel  ad  adulteria  committenda  paratos 
esse  (v.  25  hic  erit  in  lecto  fortissimus)  explicat  et  ideo  non 
semper  iis  fidem  habendam  esse  (v.  20)  monet,  praesertim  si 
suspecti  videantur.    Hos  igitur  coercendos  et  a  matronarum  con- 


')  Praetermittenda  sunt  quae  porro  explicat  Housmanus:  poetam  edocere 
per  cinaedos  eunuchosque  uxorem  non  posse  impediri  ne  ludis  spectandis 
rem  familiarem  effundat  (v.  352—365). 

suetudine  prohibendos  esse  ex  sequentibus  versibus  (29  ss.)  colli- 
gendum  videtur.  Ex  eo  vero,  qiiod  poeta  verba  facit  de  uxore 
seris  cohibenda  et  per  custodes  servanda  apparet  vulgaria  ab  eo 
memorari  adulterioruni  remedia,  quorum  multis  locis  scriptores 
erotici  faciunt  mentionem.  Conf.  Apul.  Metam.  9,  17,11  'uxorem 
mira  custodela  munitam  domi  suae  quam  cautissime  cohibebat/ 
Sen.  de  matrim.  (ed.  Haase  III  429, 53)  "verum  quid  prodest  etiam 
diligens  custodia,  cum  uxor  servari  impudica  non  possit,  pudica 
non  debeat?  .  .  .  difficile  custoditur  quod  plures  amant'.  Conf. 
Plaut.  Mil.  146;  Hor.  sat.  I  2,98;  Tib.  I  2, 15,  II  4,33,  I  2,5;  Prop. 
111,15,  116,37;  Ov.  Ars.  II  635  (praeter  custodem  seras  hoc 
loco  Ovidius  commemorat)  ;  Am.  I  6, 7  ;  luv.  VI  234/35.  Statim 
vero,  postquam  de  adulteriorum  remediis  dixit,  ea  remedia  niliil 
valere  ad  servandam  uxorem  pudicam  poeta  explicat.  Extremae 
huius  fragmenti  particulae  generalis  quaedam  est  notio.  Nam 
non  modo  'f  urta'  commemorat  poeta,  sed  etiam  uxorem  peccando 
'in  cip  ere'  a  custodibus  dicit.  Itaque  adducor,  ut  liis  versibus 
non  proprie   de  cinaedorum  adulteriis   cogitare  poetam  censeam. 

Haec  de  singulis  dicenda  videbantur,  iam  universi  fragmenti 
breviter  respiciamus  compositionem.  Exordium  enarrationis  ver- 
sibus fit  1 — 3,  quibus  poeta  statim  quam  rem  sit  tractaturus 
denotat:  In  quacumque  domo  versatur  cinaedus  tota  familia 
turpitudine  inficitur.  Inde  a  versu  4  incipit  enarratio,  cuius 
prima  particula,  quae  pertinet  usque  ad  versum  20,  quomodo 
matronae  se  gerant  erga  cinaedos  poeta  explicat.  Huic  fragmenti 
particulae  digressionem  inseruit  poeta,  quae  continetur  versibus 
7 — 13.  Qua  digressione  puriorem  et  meliorem  esse  ludum  gladia- 
torium  quam  privatam  domum  verboso  sermone  enarratur.  Inde 
a  versu  20  altera  fragmenti  incipit  particula,  qua  de  adulteriis 
dicit  poeta,  quae  committant  cinaedi.  Quae  particula  eo  differt 
ab  ea  quae  antecedit,  quod  poeta,  qui  modo  de  cinaedis  dixerat 
plurali  numero  adliibito  (v.  4  bis,  v.  14  illis,  v.  15  cum  quibus^ 
V.  17 — 19  horum — bis — bis),  ad  unum  quendam  de  cinaedorum 
numero  animum  videtur  attendere,  vivida  elocutione  praeter 
maritum  (v.  23)  ipsum  compellans  cinaedum  (v.  27 — 29).  Extrema 
fragmenti  particula  (v.  29 — 34)  de  adulteriorum  remediis  poeta 
profert  disputationem.  Quoniam  enim  versibus  qui  antecedunt 
adulteria  cum  cinaedis  committi  ab  uxoribus  exposuit,  statim 
quasi  sua  ipsa  agatur  res  (v.  29  novi)  usitata  adulteriorum  remedia 
nihil  valere  ad  coercendam  uxorem  demonstrat.  Apparet  ea 
fragmenti  conclusione  idoneum  fieri  transitum  ad  insequentem 
saturae  partem,  quae  est  de  matronarum  adulteriis  cum  eunuchis 
commissis. 

Ex   eis  quae   explicavi  elucet   universum   fragmentum   sen- 

ClaufS.  2 


—     18     — 

tentiarum  artissimo  conexu  perscriptum  esse.  Quod  non  negaut 
viri  flocti.  etsi  neminem  memini  universum  interpretatum  esse 
locum.^)  Maasius  ita  locum  vertit,  ut  ineunte  fragmento  versus 
aliquot  deesse  videantur  (respicienda  sunt  verba  :  'soldi'  ein  Un- 
ziichtling'K  Sed  non  habemus,  quod  deesse  quaedani  censeamus. 
lam  vero  utrum  subditivum  an  genuinum  fragmentum  iudican- 
dum  sit  inquirendum  est. 

Spurios  esse  versus  praeter  alios^)  censet  Buecheler  pro- 
bante Sclianzio  (Gesch.  d.  rom.  Lit.  ^  112  p.  182);  sed  vereor  ne 
Buecheleri  gravissima  auctoritate  sit  seductus.  Ipsum  vero 
Buechelerum  in  quorundam  locorum  interpretatione  erravisse 
apparet.  Conf erenda  sunt  quae  ad  versus  11, 14  disseruit  (1.  1. 
p.  487).  Argumenta  vero,  quibus  nititur  Buecheler  facile  repro- 
bantur.  Nani  nemo  nunc  dubitat,  quin  Buecheler,  cum  offenderet 
in  versu  2  niendo  metrico  depravato,  immerito  inde  spurios  esse 
versus  collegerit.  Hoc  scribae  cuiusdam  mendum  correxit  Hous- 
nianiis  (Class.  Rev.  XIII  p.  266). 

Multis  viris  doctis  versus  luvenalis  ingenio  non  indigni  visi 
sunt,  sed  solus  Wilsonius  hanc  opinionem  diligentius  probavit 
argumentis  e  verborum  dilectu  depromptis  (American  Journal 
of  Philol.  XXII  p.  268  ss.).  Sed  omisit  Wilsonius  scribendi  genus, 
quod  adhibuit  versuum  auctor,  comparare  cum  sermonis  ratione 
luvenaliana;  neque  ea  examinavit  argumenta,  quae  ex  VI.  sat. 
compositione  coUiguntur,  censendo  —  perperam  mea  quidem  sen- 
tentia  —  post  v.  345  inserendum  esse  fragmentum.  Itaque  denuo 
haec  inquisitio  suscipienda  est.* 

Genuinum  esse  fragmentum  mihi  constat.  Itaque  primum 
ea  afferam  argumenta,  quae  e  dicendi  genere  depromuntur. 

I.  Exstat  in  fragmento  digressio  (v.  7 — 13).  Huiusce  modi 
digressionis  crebro  in  saturis  inveniuntur.  Conf  erendi  sunt  loci: 
III  61— 66,  13—16;  11102—109;  X  183-184;  XI  30— 31;  165 
ad  170.  Quomodo  in  ea  digressione  intelligenda  essent  verba: 
'quid  quod  nec  retia  turpi  iunguntur  tunicae"  etc.  supra  (adn.  ad 
V.  7 — 13)  disserui.  Simili  modo  luvenalis  solet  sententias  cumu- 
lare, eandem  rem  variis  exemplis  probare.  Nec  non  verba  "quid 
quod'  saepius  posuit  luvenalis  cum  novum  eius  rei  quam  studet 
coarguere  profert  argumentum.  Conf.  Ili  86  quid  quod  adulandi 
gens  prudentissima  laudat  sermonem  indocti  etc.  III  147  quid 
quod  materiam  praebet  causasque  iocorum  omnibus  hic  idem  etc. 
VI  45  quid  quod    et   antiquis   uxor  de   moribus   illi   quaeritur? 


')  Housraanus   argumentum   breviter   enarravi!  Class.  Rev.  XIII  p.  266. 
^)  Quorum  conspectum  vide  apud  Schanzium  :   Gesch.  d.  ròm.  Lit.  -  II  2 
p.  182. 

X  208  quid  quod  merito  suspecta  libido  est.  qiiae  venerem  ad- 
fectat  sine  viribus? 

Compluribus  fragmenti  locis  maritum  compellat  poeta:  v.  7 
piirior  ergo  tuis  laribus;  v.  14  sed  tibi;  v.  23  suspectus  tibi  sit. 
Item  compluribus  sextae  saturae  locis  luvenalis  affatur  maritum. 
Conf.  V.  312  tu  calcas  luce  reversa  coniugis  urinam;  v.  377  sed 
tu  .  .  .  committere  noli;  v.  275  tu  credis  amorem;  v.  231  de- 
speranda  tibi  salva  concordia  socru;  v.  612  quod  desipis  inde  est. 

Sed  non  modo  maritum  affatur  luvenalis,  sed  etiam  eos 
interdum  homines,  quorum  insectatur  vitia.  Conf.  VI  192  tune 
■etiam,  quam  sextus  et  octogesimus  annus  pulsat,  adhuc  Graece? 
VI  199  dicas  haec  mollius  Haemo;  VI  167  malo  Venusinam,  quam 
te,  Cornelia.  Quibus  cum  locis  componam  fragmenti  versus  27 — 29. 

Fragmenti  auctorem  modo  pluralem  modo  singularem  nume- 
rum  in  enarrando  adhibere  notavi.  Versibus  4 — 20  de  cinaedis 
agit  poeta  ;  inde  a  versu  20  verbis  'suspectus  tibi  sit'  unus  statim 
inducitur  cinaedus.  Simili  modo  versu  8  dicit  poeta:  'longe  mi- 
grare iubeturPsyllus  ab  Euhoplio'  versuque  12  pergit:  "pars 
ultima  ludi  accipit  lias  animas'.  Eadem  luvenalis  est  scri- 
bendi  ratio,  cuius  multa  in  sexta  satura  inveniuntur  exempla. 
Conf.  V.  306 — 313,  366  ss.  "sunt  quas  eunuchi  imbelles  .  .  .  de- 
lectent'  et  paulo  infra:  "custodem  vitis  et  horti  provocat  a  do- 
mina f actus  spado'.  362  ss.  'prodiga  non  s  e  n  t  i  t  pereuntem 
f emina  censum'  et  365 :  'non  unquam  reputant  quanti  sibi  gaudia 
■constent'.  464/65:  'ad  moeclmm  Iota  veniunt  cute  quando  videri 
vult  formonsa  domi?' 

Multae  in  saturis  inveniuntur  anapliorae.  E  quibus  prae- 
cipue  sunt  insignes  eae,  quae  in  versuum  initio  sunt  positae. 
Conf.  VI  232/33:  Illa  docet  spoliis  nudi  gaudere  mariti,  illa  docet 
etc.  614:  Tune  tuos  una  saevissima  vipera  cena?  Tune  tuos  etc. 
I  51.  Haec  ego  non  credam  Venusina  digna  lucerna?  Haec  ego 
non  agitem?  Reliqua  huiusce  modi  anaphorae  exempla  contulit 
Weisius.^)  Creberrimam  esse  in  saturis  pronominum  anaphoram 
pari  modo  exemplis  collatis  Weisius  demonstravìt  (1.  1.  p.  46), 
itaque  satis  liabeo  unum  attulisse  exemplum  (VI  189):  'hoc  ser- 
mone pavent,  hoc  iram,  gaudia,  curas,  hoc  cuncta  effundunt 
animi  secreta'.  Nemo  negabit  locis  a  Weisio  collatis  merito 
addi  posse  fragmenti  versus  17—19  (horum — his — his). 

Ex  locis  quos  collegit  Weisius  apparet  luvenalem  frequenter 
adhibere  pronomina  substantivo  non  adposito.  Idem  hic  prono- 
minum usus  ex  fragmento  potest  agnosci.  Conf.  v.  4  his;  v.  18 
his;  V.  19  his;  v.  17  horum;  v.  20  illi;  v.  25  hic.    His  cum  locis 


')  Weise,  Vindiciae  luvenalianae,  Diss.  Hai.  1884,  p.  45. 

comparari  possunt:  VI  355  liaec  tamen;  332  hic  si  qiiaeritur; 
330  illa  iiibet  (alii  loci  apud  Weisium  inveniuntur). 

Verborum  ellipsis  apud  luvenalem  frequentissima  pari  modo 
in  frammento  invenitur.  Loci  sunt:  v.  7  purior  ergo  (est);  v.  20 
liaud  tamen  illi  semper  liabenda  fides  (est);  v.  23  quanto  vox 
moUior  (est);  v.  28  purum  te  contendo  virum  (esse);  v.  31  cohibe 
(eam);  v.  27  aliis  lume  mimum  (age).  De  verborum  ellipsi 
Weisius  egit  1. 1.  p.  50 — 53.  Conf.  luv.  sat.  Ili  140  protinus  ad 
censum;  IV  11  sed  nunc  de  factis  levioribus. 

Breves  interrogationes  vel  exclamationes  a  luvenale  fre- 
quenter  adhiberi  in  saturis  exempla  afferam  liaec:  IV 130  quidnam 
igitur  censes?  conciditur?  V  8 — 9  nulla  crepido  vacat?  Nusquam 
pons  et  tegetis  pars  dimidia  brevior  ?  V  19  quid  ultra  quaeris? 
VI  45 — 47  quid  quod  et  antiquis  uxor  de  moribus  illi  quaeritur  ? 
0  medici  nimiam  pertundite  venam.  delicias  hominis,  His  cum 
exemplis  iure  comparatur  fragmenti  locus  (v.  27):  quem  rides? 
aliis  hunc  mimum!  Vividae  vero  elocutionis  exemplum,  quam 
adhibet  poeta  fragmenti  versibus  25 — 29  afferò  sextae  saturae 
versus  219 — 223:  pone  crucem  servo,  meruit  quo  crimine  servus 
supplicium?  quis  testis  adest?  quis  tetulit?  audi;  nulla  unquam 
de  morte  hominis  cunctatio  longa  est.  o  demens,  ita  servus  homo 
est?  etc. 

Fragmenti  versu  26  poeta  per  similitudinem  rei  scaenicae 
facit  mentionem.  Frequenter  luvenalem  scaenam  fabulasque 
commemorare  notum  est.  Conf.  VI  61  ss.,  Ili  93  ss.,  Vili  186.  197. 
Versus  fragmenti  26  locus  consimilis  exstat  VI  44  quem  totiens 
texit  perituri  cista  Latini. 

Multis  saturarum  locis  prò  coniunctivo  modo  indicativus 
exstat.  Cuius  rei  testimonia  sunt  loci  :  III  296  in  qua  te  quaero 
proseucha?  IV  130  conciditur?  Quibus  cum  locis  comparandus  est 
fragmenti  locus  (v.  29):  an  vocat  ancillas  tortoris  pergula? 

IL  De  verborum  dilectu  panca  dicenda  sunt,  quoniam  in 
hanc  rem  diligenter  inquisivit  Wilsonius.  Itaque  paucos  describam 
locos  quos  praecipue  componendos  esse  censeo  etsi  ipse  video  ea 
indicia  per  se  non  sufficere  ad  genuinum  iudicandum  fragmentum. 
Ceterum  nullum  fragmenti  locum  demonstrari  posse  non  scriptum 
videri  a  luvenale  praemoneam  :  v.  2  prof essus  obscoenum  et  II  9 
tristibus  obscoenis.  v.  3  turpes  et  II  83  nemo  repente  fuit  tur- 
pissimus.  V.  4  violare  cibos  et  XV  9  porrum  et  caepe  nefas 
violare,  v.  4  sacrae  mensae  et  II  110  reverentia  mensae.  v.  7 
tuis  laribus  et  XV  153  laribus  coniungere  nostris.  v.  6  bibit 
(deficit  obiectum)  et  I  49  exul  Marius  bibit.  v.  10  tunicae  et 
Vili  207  credamus  tunicae.  v.  13  has  animas  et  IV  152  claras 
animas.    v.  14  communem  calicem  et  Vili  177  communia  pocula. 

V.  18  langentem  animum  et  XI 167  veneris  languentis.  v.  18  seria 
et  XI  93  inter  curas  et  seria,  v.  19  clunem  vibrare  et  II  21 
clunem  agitant.  XI  164  tremula  clune,  v.  21  oculos  fuligine 
pascit  et  II  93  fuligine  tinctum  supercilium.  v.  22  reticulatus 
et  II  96  reticulum  comis  implet.  v.  23  quanto  vox  mollior  et 
Il  111  fracta  voce  loquendi  libertas.  v.  24  teneris  lumbis  et 
Vili  16  tenerum  lumbum.  v.  25  in  lecto  fortissimus  et  IV  3 
•aegrae  solaque  libidine  fortes  deliciae.  v.  26  Thais  et  m  93 
Thaìda.  v.  29  novi  (exeunte  versu  positum)  et  VI  451  odi  |  hanc 
ego  quae  repetit  volvitque  Palaemonis  artem. 

III.  lam,  ut  certissimum  fiat  de  fragmento  iudicium,  ea  argu- 
menta  inspicienda  sunt,  quae  e  VI.  sat.  compositione  coUiguntur. 
Inquirendum  est,  utrum  versus  saturae  possint  inseri  et  quo  loco, 
necne.  Quoniam  vero  cum  fragmenti  versibus  30 — 34  congruunt 
fere  versus  346 — 348,  primo  loco  horum  versuum  condicio  con- 
sideranda  est. 

Ea  saturae  pars,  quae  incipit  versu  286  tribus  composita 
*est  particulis.  Quarum  prima,  quae  continetur  versibus  286 — 305 
generaliter  luvenalis  dicit  de  temporum  commutatione  et  rerum 
corruptione.  Altera  particula  usque  ad  versum  313  pertinet: 
■describit  poeta,  quomodo  se  gerant  feminae  ad  Pudicitiae  aram. 
Insequitur  Bonae  Deae  sollemnium  enarratio,  quam  scripsit  poeta 
versibus  314 — 351.  Quae  explicatio  sententiis  quibusdam  gene- 
ralibus  concluditur  (v.  335  ss.),  quibus  poeta  simili  ratione  atque 
supra  (v.  286 — 305)  morum  corruptionem  conqueritur  disserens: 
Praeterita  tempora  non  omnino  religione  et  castitate  carebant, 
nunc  vero  impudicitia  commune  feminarum  vitium  factum  est, 
nec  nobiles  feminae  magis  sunt  pudicae,  quam  quae  sunt  de 
plebe  (v.  351).  Haec  universae  partis  (286 — 351)  est  conclusio  ; 
post  hunc  versum,  non  post  versum  348  Leoni  versuum  series 
distinguenda  erat,  nani  versibus  sequentibus  ad  novam  causam 
enarrandam  poeta  adgreditur,^)  Saturarum  partibus  huiusce  modi 
sententias  addere  generales  usitata  luvenalis  est  consuetudo; 
ideoque  insertis  bis  generalibus  sententis  saturarum  compositio 
intelligi  potest.^) 

Ea  saturae  pars,  quae  scripta  est  versibus  286 — 351  eo 
differt  a  reliquis  saturae  partibus,  quod  nullo  in  his  versibus 
loco  eam  profert  poeta  sententiam,  cuius  reliquis  saturae  partibus 
ubique  facit  mentionem:  non  ducendam  esse  uxorem  propter 
multa  uxorum  vitia.     (Nam  ne  versu  quidem  313  ea  matrimonii 


^)  De  hac  re  infra  dicendum  erit  p.  24/25. 

^)  De  'sententiis  generalibus'  conf. :  Hartmann:  De  luvenalis  inventione. 
Diss.  Basii.  1908. 

incommoda  uotautur.)  Conferendae  sunt  partes,  quae  versum 
antecedunt  286,  quibus  uxores  non  parcere  maritis  (200 — 213),^ 
quae  aft'ectent  impetrare  omni  modo  studere  (214  —  223),^ 
inlìdeles  esse  (224—230),  matrum  dìrig-i  consiliis  (231—241). 
lites  movere  (242  —  245),  gladiatoriis  exercitiis  indulgere 
(246 — 267),  in  matrimonio  rixas  excitare  (268  —  278),  adul- 
teria  committere  (279 — 285)  poeta  explicat.  Pari  modo  dicere 
luvenalem  de  matrimonii  incommodis  iis  saturae  partibus^ 
quae  post  versum  351  exstant,  infra  demonstrabo. 

Ea  igitur  saturae  pars,  quae  versibus  continetur  286 — 351, 
sententiis  quarum  f  eci  mentionem  generalibus  (286 — 305;  335 — 351) 
ab  iis  partibus,  quae  antecedunt,  iisque,  quae  sequuntur,  distin- 
guitur. 

Intercalatis  versibus  346 — 348  sententiarum  everti  conexum 
perspicuum  est, 

Sententiis  eis  generalibus,  quas  perscriptas  esse  versibus^ 
335  ss.  demonstravi,  Bonae  Deae  sollemnium  concluditur  descriptio. 
Componit  poeta  priorum  temporum  religionem  et  sanctitatem  cum 
corruptis  suae  aetatis  moribus.  Apparet  bene  in  liac  explicatione 
locum  obtinere  versus  eos,  quibus  Clodii  nefandum  scelus  comme- 
morat  poeta  ;  Clodii  enim  exemplo  ne  publica  quidem  sacra  malis 
intacta  nunc  agi  (v.  335)  probatur.  Non  igitur  licet  generalibus 
liis  sententiis  subicere  versus  346 — 348,  quibus  novum  uxoris 
vitium,  adulteria  cum  custodibus  commissa,  enarratur,  praesertim 
cum  universa  hac  saturae  parte  (286 — 351)  de  matrimonii  in- 
commodis non  disserere  poetam  explicaverim.  Neque  possunt 
versus  referri  ad  ea,  quae  de  Bonae  Deae  sollemnibus  disserit 
poeta;  nam  bis  versibus  edocere  poetam  impediendam  esse  uxorem, 
ne  bis  intersit  sollemnibus  in  luvenalis  verbis  non  inverno.^) 
Verbis  enim  'et  ab  illis  incipit  uxor'  (348)  nihil  explicatur 
nisi  lascivam  uxorem  saepe  peccare,  initium  fieri  ab  iis  adulteriis, 
quae  committantur  cum  custodibus.  Nego  luvenalem  scripturuni 
fuisse:  'et  ab  illis  incipit  uxor'  si  erat  explicaturus  uxorem 
adulteria  committere  cum  custodibus,  ut  ea  ratione  custodiam 
rumperet  et  Bonae  Deae  interesset  soUemnibus. 

lam  quid  iudicandum  sit  de  Oxoniensibus  versibus  saturae 
inserendis  reputemus. 

Falso  saturae  loco  exstare  fragmentum  Buecheler,  Schanzius^ 
Winterfeldìus,  AVilsonius,  alii  crediderunt.  Sed  nequaquam  inseri 
potest  fragmentum  saturae  versuum  346 — 348  vice.  Nam  quoniam 
insertis  tribus   versibus  346 — 348  everti   demonstratum  est  loci 


*)  Quomodo  iiitelligenda  sint  verba:  'poneseram!  cohibe!'  ex  eis  elucet^ 
quae  supra  ad  fragmenti  versus  27  ss.  disserui  p.  15  ss. 

compositionem,  minime  licet  universum  fragmentum  hoc  loco 
intercalare.  Tum  vero,  quoniam  ne  versus  quidem  346—348 
(=  fragm.  30— 34)^)  ad  Bonae  Deae  secretoi'um  descriptionem 
referendos  esse  manifestum  est,  quid  sibi  velint  fragmenti 
versus  1 — 29-)  post  versum  345  saturae  inserti  equidem  non 
intelligo.  Itaque  iure  Leo  insto  loco  in  codice  0  exstare  frag- 
mentum censuit. 

Eam  saturae  partem.  quae  continetur  versibus  286 — 351  eo 
differre  ab  antecedentibus  partibus,  quod  nmtrimonii  incommo- 
dorum  non  fit  mentio.  explicavi.  Eae  igitur  saturae  partes.  quae 
Bonae  Deae  sacrorum  insequuntur  descriptionem.  similes  sunt 
earum  partium,  quae  versus  286 — 351  antecedunt,  ([uoniam  denuo 
matrimonii  incommoda,  singulaque  uxorum  vitia 
commemorat  poeta.  Versibus  enim  352 — 365  eas  castigat  luvenalis 
uxores,  quae  rem  familiarem  effundant.  Tum  —  omissis  Oxo- 
niensibus  versibus  —  adulteria  vituperantur  uxorum  cum  eunucliis 
commissa  (v.  366 — 378),  cum  cantoribus  comoedisque  (379 — 397). 
Insequenti  parte  poeta  enarrat  uxores  curiosas  totam  pervolare 
urbem  (v.  398 — 412),  humiles  vicinos  rapere  et  loris  concidere 
(413—418),  balnea  nocte  subire  (419—433)  etc.  Poetam  bis 
partibus  praecipue  dicere  de  matrimonii  inconnnodis  testimonia 
sunt  haec:  v.  377  Postumum  maritum  poeta  compellat.  v.  388 
quid  faceret  plus  aegrotante  viro.  v.  400  praesente  marito. 
V.  432  ergo  maritus  nauseat.  v.  448  tibi  quae  iuncta  recumbit. 
V.  464  quando  videri  vult  formonsa  domi  ?  v.  475  si  nocte  maritus 
aversus  iacuit.  v.  508  nulla  viri  cura  interea  nec  mentio  fiet 
damnorum  etc. 

Quid  igitur  de  fragmento  iudicandum  est?  Singulare 
uxoris  vitium,  cum  cinaedis  consuetudinem  a  poeta  describi 
manifestum  est.  Pari  ratione  de  m  a  t  r  i  m  o  n  i  i  i  n  e  o  m  m  o  d  i  s 
dicit  poeta.  Conf.  v.  7  purior  ergo  tuis  laribus.  v.  14  sed  tibi 
communem  calicem  facit  uxor  et  illis.  v.  34  prospicit  hoc 
prudens  et  ab  illis  incipit  uxor.  Iure  igitur  fragmentum  eo 
exstat  saturae  loco,  quo  denuo  singula  matronarum  vitia  poeta 
enumerat,  praesertim  cum  ante  eam  partem  sit  insertum,  quae 
est  de  uxorem  adulteriis  cum  eunuchis  commissis.  Nam  et  cinaedi 
et  eunuchi  iure  quodam  semiviri  (conf.  sat.  VI  v.  513)  dicuntur, 
quibuscum    adulteria    committat    uxoi-.     Apparet    igitui-   minime 


')  Conf.  'iurta'  v.  32  Furtoriim  voce  clandestini  vctitique  amores 
notantur.  Quoniam  vero  Bonae  Deae  sollemuia  omnibus  inaritis  satis  erant 
nota  (conf.  VI  v.  314:  nota  Bonae  secreta  Deae)  furtorum  voce  non  possiint 
designari  adulteria  ab  uxoribus  Bonae  Deae  sollemnibus  commissa. 

-')  Neque  hos  versus  a  versibus  30 — 34  licet  separare;  verbo  enim 
'uovi'  estremi  fragmenti  versus  artissime  coniuncti  sunt  cum  eis  qui  antecedunt. 

fragmentum  trausponendum  esse;  merito  in  codice  0  ante  eani 
partem  in  satura  exstat,  quae  est  de  eunuchis,  nec  non  post  eam 
partem,  quae  est  de  luxuria  et  rei  familiaris  profusione  (352 — 365) 
locum  nbtinet.  Nequaquam  hoc  loco  laxior  est  partium  conexus, 
quam  reliquarum  saturae  partium  compositio.  Immo  vero  receptis 
Oxoniensibus  versibus,  eiectis  tribus  illis,  qui  in  vulgata  saturae 
lectione  post  versum  345  exstant,  egregia  sententiarum  efficitur 
compositio.  Mediae  fere  saturae  inserta  est  Bonae  Deae  sollemnium 
descriptio;  antecedunt  partes,  quibus  singula  uxorum  notantur 
vitia,  pari  modo  ad  singulorum  vitiorum  matrimoniique  in- 
commodorum  descriptionem  insequentibus  saturae  partibus  poeta 
accingitur. 

Eestat  igitur,  ut  de  versibus  349 — 351  panca  disseramus. 
Heinrichius,  Friedlaender  versus  346 — 351  separatam  saturae 
partem  esse  censuerunt.  Leo  versus  349 — 351  coniunxit  cum 
insequenti  saturae  parte  (352 — 365).  Neutra  tamen  versuum 
distinctio  vera  milii  videtur,  immo  versus  349 — 351  ad  ante- 
cedentem  satui-ae  particulam,  quae  incipit  versu  335,  referendi. 
His  enim  versibus  ea  pars,  quae  est  de  Bonae  Deae  sacris 
concluditur.  Inest  in  versibus  sententia  generalis  liaec:  nulluni 
est  discrimen  inter  nobiles  matronas  et  eas  quae  sunt  de  plebe  ; 
omnes  pari  modo  delinquunt,  omnes  eadem  sunt  impudicitia  et 
libidine.^)  luvenalem  hanc  generalem  scripsisse  sententiam,  ut 
eam  concluderet  explicationem,  quae  est  de  Bonae  Deae  sollem- 
nibus,  ex  eo  apparet,  quod  sententiae  generales  inveniuntur  inde 
a  versu  335,  omissis  scilicet  versibus  346 — 348.  Versus  349 — 351 
ad  antecedentem  saturae  partem  referendos  esse,  vel  ex  eo 
manifestum  est,  quod  his  versibus  in  universum  impudicitiam 
matronarum  luvenalis  vituperat,  non  matrimonii  respici t 
incommoda.  Rectam  hanc  esse  opinionem  vel  ex  voce  apparet 
'libido'  (v.  349).  Libidini  enim  indulgere  matronas  Bonae  Deae 
agentes  secreta  antecedente  parte  luvenalis  explicat  (conf.  v.  318); 
minime  insequenti  parte  libido  feminarum  notatur,  sed  rei  fa- 
miliaris profusio.  Solet  luvenalis  eas  saturae  partes,  quibus 
singula  uxorum  vitia  enumerat,  ita  componere,  ut  statim 
ineunte  quavis  parte,  missis  verborum  ambagibus,  accedat  ad 
€am  causam,  quam  sibi  proposuit  tractandam.  Cuius  scribendi 
rationis  exempla  sunt  haec  :  231 — 241  desperanda  tibi  salva 
concordia  socru.  242 — 245  nulla  fere  causa  est,  in  qua  non 
f emina  litem  moverit.  246 — 267  endromidas  Tyrias  et  femi- 
neum  ceroma  quis  nescit.  268 — 285  semper  habet  lites  alterna- 


^)  conf.  V.  323:    palma    inter   dominas,    virtus   natalibus  aequa.     conf. 
Heinrich,  ad  1. 

que  iurgia  lectus  in  qua  nupta  iacet.  352 — 365  ut  spectet  ludos 
conducit  Ogulnia  vestem.  365, 1 — 34  in  quacunque  domo  vivit 
luditque  prof  essus  obscoenum.  366 — 378  sunt  quas  eunuchi 
imbelles  . . .  delectent.  379—397  si  gaudet  cantu.  398—418  sed 
cantet  potius  quam  totam  pervolet  urbem.  419 — 433  balnea 
nocte  subit.  Quibus  exemplis  apparet  minime  versibus  349 — 351 
transitum  fieri  ad  eam  saturae  partem,  qua  de  rei  familiaris 
effusione  dicit  poeta,  quoniam  statini  ineunte  hac  parte  luxuriam 
describit  luvenalis,  quam  faciant  matronae  ludis  spectandis.  Versus 
349 — 351  subiciendi  sunt  versibus  335 — 345  remotis  versibus 
346—348. 

Quae  cum  ita  sint  valde  miror,  quod  censent  complures  viri 
docti  *)  versus  Oxonienses  genuinos  non  esse  iudicandos  nisi  certo 
appareat,  quomodo  acciderit,  ut  exstarent  in  codice  0  XI  s.  exarato. 
Quoniam  enim  luvenalem  versuum  esse  auctorem  argumentis  quae 
contuli  firmis  elucet  et  item  quo  loco  saturae  inserendum  sit 
fragmentum  iam  constat,  minime  codicum  testimoniis  opus  est 
ad  genuinos  iudicandos  versus.  Itaque  statini  Leonis  conside- 
randa  est  opinio,  quam  de  versibus  protulit.  Censet  vir  doctus 
ipsum  luvenalem  versus  flnxisse  eos,  qui  in  vulgata  satui*ae 
recensione  post  versum  exstant  345  imiversam  saturae  partem, 
quae  in  codice  0  post  versum  365  est  inserta,  retractaturum.^) 
Quam  retractationem  ab  eo  non  esse  absolutam,  ideoque  saturarum 
editorem  opinatum  esse  luvenalem  totum  locuni  voluisse  op- 
primere. Qua  opinione  eum  seductum  esse,  ut  tres  illos  versus 
(346 — 348),  quos  in  margine  adnotatos  esse  Leo  censet,  saturae 
insereret.  Quoniam  vero  versus  eo  loco,  quo  invenerit  editor 
^ante  eam  partem,  quae  est  de  eunuchis),  retineri  non  potuerint, 
ab  editore  transpositos  esse  eo,  ubi  nunc  praebent  codices. 

Sed  ea  ratione  versuum  difficultates  posse  expediri  veri- 
simile non  est.  Leo  versuum  346 — 348  speciem  aliquanto  prae- 
stantiorem  esse  quam  eam,  quam  praebent  fi-agmenti  versus  30 — 34 
sibi  persuasit.  At  certe  haec  res  in  dubium  potest  vocari.  Bueclieler 
enim  oppressos  fragmenti  versus  fere  32 — 33  formositate  reliquos 
omnes  censet  antecedere  (1. 1.  p.  488).  Offendit  Leo  in  voce  'quae- 
cumque'  scripta  in  versu  30.  Sed  cur  liane  vocem  versui  inflxerit 
luvenalis  perspicuum  videtur.  Nam  indignatione  inflammatus 
vivida    elocutione    nullo    modo    servari    posse    uxorem    pudicam 


1)  H.  Polstorff,  Neue  Philol.  Rundschau  24  p.  77  ss.  C.  Wòrpel,  Neue 
Philol.  Rundschau  26  p.  533  ss.  Owen,  ed.  praef.  p.  7:  quod  nisi  solvatur 
aenigma  fictos  subditiciosque  pronuntiari  par  est. 

-)  Praeter  Leonem  duplicem  formam  subesse  censuerunt:  Reinach, 
RevTie  Archéologique  1899  I  p.  454.  Ellis,  The  new  fragments  of  luvenal. 
Dubitai  Maasius  (1.  1.). 

explicat  verbaque  eftuiidit  :  'Consilia  et  quaecunque  monetis',  anima 
quasi  complectens  omnia  prohibendi  adulterii  subsidia,  qiiae  possint 
afferri,  minimeque  considerai  duo  Consilia  sola  a  se  memorari: 
seras  custodesque.  Itaque  persuasum  habeo  alacrem  fraginenti 
dictionem:  'novi  Consilia'  etc.  multo  praestantiorem  esse  quam 
trita  verba:  'audio  quid  olim^)  moneatis'.  Simili  modo  verba: 
'prospicit  hoc  prudens',  quae  egregie  referuntur  ad  eam  sententiam. 
quae  antecedit:  'crimen  commune  tacetur'  sane  non  minus  apte 
dieta  sunt  quam  verba:  'cauta  est'  (v,  349).  Nec  non  ipsa  haec 
arridet  sententia:  'crimen  commune  tacetur',  praesertim  cum 
liuiusce  modi  sententiae  crebro  proverbiorum  ratione  saturis  sint 
insertae.-) 

Sed  non  illud  quaestionis  est  principium,  utrum  censeamus 
versus  346 — 348  elegantiores  esse  quam  fragmenti  versus  30 — 34 
an  negemus,  sed  cur  omissi  sint  fragmenti  versus  fere  32/33 
imprimis  est  considerandum.  Sed  in  hanc  rem  inquirere 
Leo  omisi t.  Omissis  vero  bis  versiculis  loci  30— 34  obscurari 
evidentiam  mihi  constat.  Extremorum  enim  fragmenti  versuum 
generalem  quandam  esse  notionem,  non  proprie  disserere  poetam 
de  cinaedorum  adulteriis  supra  demonstratum  est.  Quod  ex  ea 
praecipue  intellegitur  particula,  quae  in  versuum  346 — 348  deest 
forma,  quoniam  'furtorum'  hoc  loco  poeta  facit  mentionem.  Quin 
vero  verbum  'incipit'  quod  exstat  in  versu  34  referendum  sit  ad 
vocem  'furta'  (v.  32)  verisimile  est.  Ex  hoc  enim  verbo  effì- 
ciendum  videtur  compluria  variaque  adulteria  (conf.  'furta')  a 
'lasciva  puella'  committi.  Cur  igitur  ipse  poeta  oppresserit  versi- 
culos  fere  32/33  ingeniose  conceptos  ego  non  intelligo.  Haud- 
quaquam  angusta  versuum  346 — 348  forma  melius  ad  versus  qui 
antecedunt  1 — 29  convenit  quam  fragmenti  versus  30—34. 

Quodsi  comparamus  fragmenti  versus  30 — 34  cum  versibus 
346 — 348  apparet  minime  verisimile  esse  ab  ipso  luvenale  effectam 
esse  recensionem  decurtatane  Nam  id  prope  solum  inter  hos 
locos  est  discrimen,  quod  in  decurtata  forma  oppressi  sunt  versus 
32/33.  Excisa  enim  hac  particula  qui  reliqui  erant  versus  inter 
se  sunt  compositi.  Praeterea  nulla  argumentorum  adest  discre- 
panza; vel  principalia  versuum  30 — 34  verba  omnibus  fere  locis 
in  decurtata  forma  sunt  servata  eodemque  exstant  ordine.  Pauca 
enim  sunt  mutata  in  versu  30  (=  346).  quoniam  inserendum  erat 


^)  In  voce  'olim'  offendit  VVinterfeldius,  Beri.  Philol.  Wochenschrift  1S99 
p.  793^4.     Sed  conf.  luv.  sat.  IX  17. 

■-)  conf.  I  74  probitas  laudatur  et  alget.  II  63  dat  veniara  eorvis,  vexat 
censura  columbas.  XI  208  voluptates  commendai  rarior  usus.  IX  37;  X  172/73. 

buie  versuì  verbum  :  'audio'.^)  Ceteroquin  post  vocabulum  'custodes' 
(v.  32)  pauca  sunt  inserta  Acerba,  uti  suppleretiir  versus,  qui  est 
compositus  ex  versus  32  initio  (custodes)  et  versus  34  conclusione 
(et  ab  illis  incipit  uxor.).  Pro  verbis  igitur  'prospicit  hoc 
prudens'  scripta  sunt  verba  '"cauta  est'.  Totum  describam  locum, 
ut  quantulum  sit  discrimen  inter  utramque  formam  omissis  versi- 
culis  32/33  evidenter  appareat: 

novi 
Consilia  et  \  quaecunque  \  monetis     \       .  . 

audio  quid  (  veteres  ^^ìm  I  nioneatis  I  '^^^^^ 

'pone  seram,  cohibe!'  sed  quis  custodiat  ipsos 
custodes  [qui  nunc  lascivae  furta  puellae 
hac  mercede  silent?  crimen  commune  tacetur. 
prospicit  hoc  prudensl  |     ,      ,    . , , .     .       .    . , 

cauta  est!  ^^  ^^  ^^^^^  incipit  uxor 

Quae  cum  ita  sint  ipsum  luvenalem  retractasse  locum  mihi  non 
constat.  Cur  enim  effecerit  retractationem,  cur  deleverit  versus  32 
ad  33  admodum  sane  formosos  vel  paene  necessarios  non  liquet. 
Ncque  cur  reliquorum  versuum  species  congruat  ferme  cum  prima 
forma  apparet.  Censeo  plura  mutaturum  fuisse  luvenalem,  si 
universum  locum  voluisset  retractare.  Pari  modo  cur  retracta- 
tionis  initium  fecerit  luvenalis  ab  extremis  frammenti  versibus 
perspicuum  non  est. 

Quid  vero  iudicandum  est  de  editore,  a  quo  in  lucem  emissas 
esse  retractatas  a  luvenale  saturas  Leo  censet  ?  Minime  mihi 
possum  persuadere  adeo  erravisse  editorem,  ut 
tribus  versibus  fragmen ti  versuum  30 — 34  simillimis 
compensari  universum  locum  oppressum  censeret, 
praesertim  cum  ne  reti  neri  quidem  possent  versus 
eo  loco,  ad  quem  adnotatos  essecensetLeo  a  luve- 
nale. Nego  editorem  quendam,  quicognitumhabuit 
totum  f  ragmentum,  incredibili  hac  in  san  aqu  e  ratione 
saturae  laceravisse  compositionem.  Probata  enim 
Leonis  opinione  summa  usum  esse  licentia^)  editorem  statuendum 
est.  Nam  non  modo  undetrigintaeiecit  versus,  sed 
etiam  eos,  qui  in  margine  erant  adnotati,  trans- 
posuit,  nec  dubitavit  inserendis  post  versum  345 
versibus  sententiarum  artissimum  conexum  piane 
discindere. 


^)  Pro  verbis:  'Consilia  et  quaecunque'  ficta  sunt  verba:  'audio  quid 
olim'. 

'^)  Primam  formam  ab  'editore'  diligenter  servatam  esse  aliis  locis  Leo 
censet.     Conf.  sat.  IX  5;  Vili  121-124. 

Censet  Leo  in  scholiis  mentionem  fieri  prioris  saturarum 
editioiìis,  quam  lipse  emiserit  luvenalis.  Scholia  ascripta  esse 
postumae  editioni,  sed  nonnumquam  scholiastam  prioris  editionis 
quam  habuerit  cognitam  memorare  locos.^)  Sed  in  scholiis  in- 
veniri  indicia,  ex  quibus  sit  efficiendum  duas  scholiastae  notas 
fuisse  editiones  inter  se  discrepantes  mihi  non  constat.  Sane 
locis  aliquot  scholiasta  scripturae  notat  discrepantiam.  Conf. 
scholia  versibus  IV  67;  Vni  239  ascripta.  Sed  ex  his  locis  nihil 
colligendum  videtur  nisi  complures  libros  a  scholiasta  diligenter 
esse  collatos. 

Sed  afferuntur  in  scholiis  versus,  quorum  alii  in  libris,  qui 
aetatem  tulerunt,  omnino  desunt,  alii  in  parte  quadam,  vel  in 
ipso  praestantissimo  codice  P  non  sunt  exarati.  Quo  in  numero 
li  sunt  versus,  qui  a  scholiasta  VI  sat.  v.  348  sunt  ascripti, 
Oxoniensis  frammenti  versibus  32,  33  consimiles.  Praeterea  ii 
versus  sunt  considerandi,  de  quibus  Valla  teste  disseruit  Trobus', 
cum  ea  iam  aetate  in  codicibus  aliquot  vel  multis  non  essent 
descripti.  Quid  igitur  de  his  versibus  iudicandum  est?  Versus  VI 
sat.  versui  348  ascripti  in  scholiis  exstant  Pithoeanis  nuUa  ad- 
iuncta  adnotatione.  ^)  Itaque  unde  fluxerint,  qua  aetate  sint 
adnotati  certo  non  potest  statui.'')  Leo  versus  ex  ampliore  scholio 
deprompta  esse  putat;  *)  attamen  mirum  videtur  quod  non  exstat 
adnotatio  critica,  ex  qua  eluceat  scholiastam  eum,  qui  servavit 
versiculos,  vel  eum,  a  quo  conceptum  esse  amplum  scholium  Leo 
explicat,  cognitum  liabuisse  duas  fuisse  saturarum  editiones.    Quae 


*)  e.  Leo  1.  1.  p.  617  :  Auf  dieser  (der  postumen)  Ausgabe  beruht  der 
Kommentar,  der  wohl  vor  Ablauf  eines  Jahrhunderts  nach  des  Dichters  Tode 
verfaDt  wurde,  d.  h.  diese  kommentierte  Ausgabe  reproduzierte  den  postumen 
Text;  dem  Kommentator  stand  aber  die  erste  Ausgabe  der  Bùcher  1 — 4  zu 
Gebote  und  er  zitiert  gelegentlich  deren  abweichende  Fassungen. 

^)  e.  Buecheler,  Rh.  M.  54  p.  488.  Leo  scholium  exhibet  ita  scriptum: 
hoc  est,  ut  sibi  conscios  custodes  faciant,  ne  ab  ipsis  deferantur.  hoc  agunt, 
ut  et  ipsos  turpitudine  libidinis  suae  adstringant  et  conscios  faciant:  "qui 
nunc  lascivae  furta  puellae  hac  mercede  silent:  criraen  commune  tacetur'. 
Sed  versus,  quos  coniunxit  Leo  cum  scholio,  in  codice  exstant  P  sub  lem- 
mate:  et  ab  illis  incipit  uxor]  ;  ipsum  vero  scholium  in  codicis  Sg.  scholiis 
invenitur  sub  lemmate  scriptum:  custodes].  Quae  cum  ita  sint  inter  se 
cohaerere  versiculos  Pithoeanos  et  codicis  Sg.  adnotationes  —  nam  duae 
sunt,  quarum  utraque  eadem  explicatur  res  —  non  est  putandum. 

^}  Hosius  explicat  <Berl.  Philol.  Wochenschrift  23  p.  935  ss.)  versiculos 
hos  fortasse  referendos  esse  ad  Vij,llae  codicem.  Sed  minime  tali  explicatione 
difficultas  removetur.  Nam  Valla  Probi  qui  fertur  codicem  diligenter  inspexit, 
accurate  versus  novos,  qui  in  eo  codice  exstabant,  notavit:  ex  adnotationibus 
igitur,  quas  VI  sat.  ascripsit  versibus  365,  614,  631  coUigendum  est  'Probo' 
non  notam  fuisse  duplicem  loci  346— 348  (0  365,30—34)  formam. 

*)  Leo  1.  1.  p.  602  :  Dies  Scholion  ist  ein  Excerpt,  das  Originai  hat  aus 
der  abweichenden  volleren  Uberlieferung  geschòpft. 

cum  ita  sint  mihi  constai  quae  de  editione  priore  et  postuma 
disseruit  Leo  non  posse  comprobari  versuum  testimonio  in  codice 
P  versai  348  ascriptorum.  Sed  iam  considerandum  est  quid  sit 
coUigendum  ex  eis  adnotationibus  criticis,  quas  Valla  descripsit 
ex  sclioliis  eis,  quorum  auctorem  esse  Trobum'  sibi  persuasiti 
Versui  VI  365  Valla  ascripsit  adnotationem  :  'sed  liic  versus  in 
quibusdam  non  est,  ut  inquit  Probus'.  Sed  versus  non  modo  in 
codice  P  sed  etiam  in  reliquis  exstat  libris,  nec  potest  dubitari, 
quin  iure  in  satura  locum  obtineat.  Idem  iudicium  faciendum 
est  de  eiusdem  saturae  versibus  632,  3  (desunt  in  P  et  G),  quos 
Valla  instruxit  adnotatione  hac:  'hi  duo  inquit  Probus  versiculi 
in  aliis  non  sunt'.  De  versibus  vero  VI  614  a — e.  Valla  disserit: 
'sed  hi  tres  versiculi  in  multis  non  sunt  codicibus.  quos  in  anti- 
quissimo  legimus  codice  et  Probus  etiam  refert.  Versus  igitur 
non  modo  in  'libro  antiquissimo',  quem  scrutatus  est  Valla,  sed 
etiam  in  scholiis  antiquis  perscripti  erant.  Apparet  scholiastam 
de  his  versibus  non  aliter  indicasse  atque  de  reliquis,  qui  in 
aliis  quos  cognitos  habuit  codicibus  deerant.  Nihil  ei  constat 
de  duplici  loci  forma  vel  saturarum  posteriore  editione;  quin 
genuini  sint  versus  sicut  versus  365,  632/3  non  dubitat.  Et  re 
vera  textui  inserendos  esse  versus  infra  explicabo. 

Omnibus  igitur  iis  locis,  ubi  scripturae  discrepantiae  vel 
versuum  omissorum  in  codicibus  scholiasta  facit  mentionem 
manifestum  videtur  codicum  varias  lectiones  eum  notare  nihil 
ei  constare  de  editione  posteriore  vel  de  duplicibus  locorum 
formis.  Censet  Leo  de  versibus  VI  558/9  idem  iudicium  faciendum 
esse  atque  de  additamentis  Oxoniensibus  et  de  versibus  614  a — e, 
quoniam  simili  ratione  atque  hi  versus  in  posteriorem  editionem 
sint  recepti.  Quoniam  vero  versus  558/9  in  reliquis  praeter  P 
et  G  codicibus  exstant,  neque  'Probus'  notat,  censeo  hos  versus 
scribae  cuiusdam  incuria  medio  quod  vocatur  aevo  saturas 
exarantis  praetermissos  esse.  Versus  scholiis  non  sunt  instructi. 
Quoniam  vero  versuum  557 — 563  scholia  in  solo  codice  P  exstant, 
non  servata  esse  scholia,  quae  fortasse  versibus  558/9  erant 
ascripta,  non  est  mirum.  Neque  aliter  atque  de  versibus  VI  558/9, 
iudicandum  est  de  versibus  X  67;  V91;  VI  307.  Reliqui  vero 
versus  quorum  feci  mentionem  'Probi'  iam  aetate  in  codicibus 
quibusdam  non  erant  descripti. 

Quae  cum  ita  sint  manifestum  est  mutilatas  esse  saturas 
exeunte  iam  antiquitate,  quoniam  ne  in  eius  quidem  aetatis 
codicibus  omnibus  omnes  saturarum  versus  erant  exarati.  Inde 
a  Nicaei  fere  temporibus  versuum  numerus  constare  videtur. 
Ea  fere  aetate  recensio  eifecta  videtur  esse,  quae  exstat  in  codi- 
cibus P  et  co.     Persuasum   ergo  habeo   exeunte  iam  antiquitate 

oppressa  esse  additamenta  Oxoniensia.  In  medii  enim  aevi  codice 
scribae  incuria  paginam,  in  qua  descripti  erant  fra^enti  versus 
fere  1 — 29  praetermissam  vel  ipsam  eius  paginae  scripturam 
deletam  esse  haudquaciuam  mihi  constai.^)  Nam  verisimile  non 
est  hominem,  qui  medio  quod  vocatur  aevo  exarabat  saturas, 
difficultates,  quae  ortae  erant  oppressis  fragmenti  versibus 
1 — 29,  ea  ratione  haud  piane  inepte  remo  visse,  ut  decurtaret  ex- 
tremam  fragmenti  partem  <v.  30 — 34)  et  transponeret.  Accedit 
quod  ea  ratione  minime  explicatur,  quod  particula  quaedam  loci 
deleti  in  sclioliis  exstat  Pithoeanis.  Praeterea  vero  considerandum 
videtur  non  eam  solam  saturae  partem  in  vulgato  deesse  textu, 
quae  est  de  cinaedis,  sed  eos  quoque  versus,  qui  in  codice  0 
post  versum  373  sunt  inserti.  Quos  comparandos  censeo  cum  iis 
versibus,  quos  Valla  invenit  post  eiusdem  saturae  versum  614 
insertos;  nam  pari  ratione  atque  hi  versus  exeunte  iam  anti- 
quitate  in  vulgata  saturae  lectione  videntur  deleti  esse.  Ncque  aliter 
iudicandum  censeo  de  XVI  saturae  conclusione,  quoniam  ne  in 
codice  quidem  0  ea  satura  integra  est  descripta.  Ceteroquin 
inventis  Oxoniensibus  versibus  iam  plenas  nos  habere  saturas 
—  praeter  XVI  saturae  conclusionem  —  certo  non  potest 
affirmari.2) 

Quin  vero  casu  perierint  versus  Oxonienses  mihi  quidem 
procul  dubio  est.  Sicut  versus,  quos  Valla  teste  Trobus'  notavit, 
iique,  qui  in  codice  P  desunt,  hi  quoque  versus  non  consulto  ab 
editore  quodam,  qui  cognitos  habuit,  sunt  oppressi.  Nam  e  a 
sola  ratione,  quod  fragmenti  versus  fere  29  erant 
deleti  in  antiquissimo  libro  ex  quo  codicum  P  et  co 
fluxit  recensio,  decurtatam  esse  fragmenti  parti- 
culam  30 — 34  et  post  saturae  versum  345  intercala- 
tam  intelligi  potest.  Ncque  ipsum  luvenalem  versus  con- 
cepisse 346 — 348  supra  demonstravi;  apparet  vel  ex  eo,  quod 
versiculi,  qui  in  decurtata  desunt  forma,  in  codice  P  versui  348 
sunt  ascripti.  Nam  ei,  qui  adnotavit  hos  versus,  fragmenti  ex- 
trema  saltem  pars  erat  nota;  quoniam  igitur  criticam  non 
ascripsit  adnotationem  nihil  ei  constitisse  videtur  de  altera  loci 
forma  ab  ipso  poeta  effecta,  sed  ponendis  in  margine  versibus 
servare  sibi  visus  est  luvenalis  verba.  Quis  vero  adnotaverit 
versus  vix  unquam  eluceat.  Portasse  is,  qui  deletis  fragmenti 
versibus  fere  1 — 29  recensionem,  quae  exstat  in  codicibus  P  et 


^)  Egerunt  de  hac  quaestione:  Leo  1. 1.  p.  603—605,  617.  Winterfeldius, 
Gott.  Gel.  Anz.  1899  Nr.  11.  Quenius:  ed.  praef.,  Class.  Rev.  XVI  p.  40tj. 
Hosius,  Beri.  Philol.  Wochenschrift  23  p.  395  ss. 

-)  videnda  sunt  quae  infra  explicavi  de  lacunis. 

<o  effecit,  particiilam,  quam  exciderat  ex  versuum  30 — 34  conexu, 
ìpse  posuit  in  margine  censendo  transpositis  versibus  haec  verba 
in  textu  retineri  non  posse;  nam  re  vera  ea  dieta,  qiiae  in  de- 
curtata forma  sunt  omissa,  male  congruere  cum  eis,  quae  de 
Bonae  Deae  secretis  disserit  poeta  supra  demonstratum  est.  Ex- 
stare  vero  particulam  oniissam  in  scholiis  non  est  mirimi,  nam 
verba  omissa  plenum  non  efflciunt  versum.  Reliquis  vero  locis, 
ubi  lacunae  sunt  in  codice  P,  vel  Trobo'  teste  in  antiquis 
codicibus  inerant,  pieni  versus  sunt  omissi.  li  igitur  versus,  qui 
in  aliquot  codicibus  deerant,  vel  in  P  desunt,  in  aliis  sunt  scripti, 
nullum  praeter  hanc  particulam  versum  sola  servaverunt  scholia 
antiqua.  Nam  et  ii  versus,  quos  Valla  invenit  post  versum 
VI,  614  iusertos,  non  modo  in  scholiis,  sed  etiam  in  'antiquissimo 
codice'  erant  positi.  Sed  particula  ea,  quae  exstat  in  scholiis 
Pithoeanis  non  potuit  denuo  recipi  in  textum  nisi  deleta  versuum 
346 — 348.  recensione.  Quo  factum  est,  ut  postea  censerent  viri 
docti  poetae  cuiusdam  ignoti  verba  a  scholiasta  afferri,  nam 
multis  locis  in  scholiis  Horatii,  Vergili,  aliorum  verba  afferuntur. 
Quomodo  vero  perierint  fragmenti  versus  fere  1—29  vix  certo 
poterit  statui,  praesertim  cum  alii  quoque  versus  in  codicibus 
desint.  Exeunte  iam  antiquitate  in  codicibus  exaratas  esse 
saturas  codicis  V.  testimonio  probatur  s.  4  confecti.  Sed  iam 
ante  4.  s.  codices  adhiberi  solitos  esse  constat.  Itaque  in  codice 
deletos  esse  versus  Oxonienses  incredibile  non  est.  Portasse  in 
codice  antiquissimo  paginae  eius,  in  qua  exarata  erat  fragmenti 
maior  pars,  deleta  est  scriptura.  In  codicis  Vaticani  paginis 
viginti  sex  exstant  versus.  Undetriginta  versus  in  schedis  Aro- 
viensibus  scripti  sunt  et  in  codicis  P  paginis.  Similis  igitui- 
videtur  fuisse  versuum  numerus  in  antiquo  eo  saturarum  arche- 
typo,  in  quo  deleti  videntur  fragmenti  versus  fere  1 — 29.  De- 
letis  his  versibus  reUqui  versus  sensu  carebant.  Nam  quoniam 
ii  fragmenti  versus,  qui  antecedebant  erant  exstincti,  tolerari 
non  iam  poterant  reliqui  eo  loco,  quo  exstabant  in  codice.  Ac- 
cedit  quod  sententiae  eius,  quae  scripta  erat  versu  30  verbum 
(novi)  fortasse  erat  deletum.  Itaque  fragmenti  extrema  pars 
transposita  et  eo  saturae  loco  inserta  est,  quo  exstat  in  codicibus 
P  et  0).  Sed  uti  possent  inseri  versus  eo  loco  non  modo  re- 
tractandus  erat  versus  30,  quoniam  necesse  erat  sententiae  verbum 
in  eum  infìgere  versum,  sed  etiam  versus  fere  32,  33  opprimendi 
videbantur,  quippe  quibus  clandestina  uxoris  adulteria  comme- 
morabantur.  Nam  ea  'furtorum'  mentio  non  congruere  videbatui* 
cum  Bonae  Deae  secretorum  descriptione. 

lam  ad  eos  iios  convertamus  versus  inspiciendos  qui  in 
eodem  codice  0  post  v.  373  sunt  inserti.*)  Difficultatibus  ab- 
undabant  versus  post  v.  365  inserendi;  minus  difficile  iudicium 
de  bis  versibus  erit  faciendum. 

Ea  saturae  parte,  qua  exstant  hi  versus,  de  eunuchis  dicit 
poeta,  quibuscum  adulteria  committant  uxores.  lam  est  demon- 
stratum  hanc  partem  egregie  a  poeta  post  eam  insertam  esse, 
quae  est  de  cinaedis.  Gin  aedi  enim,  quamvis  insueta  sint  libidine, 
tamen  viri  sunt,  eunuchi  vero  virilitate  carent.  Tamen  domina 
eunuchis  utitur  ut  libidinem  expleat,  imprimis  cum  ea  aetate 
sint  castrati,  qua  iam  erant  puberes.  Inde  a  versu  374  poeta 
inducit  puerum  a  domina  factum  spadonem.  Universus  mihi  non 
est  interpretandus  locus;  egregie  est  explanatus  in  Heinrichii 
commentario.  Minime  hunc  puerum  pudet  se  esse  castratum, 
nam  longe  conspicuus,  cunctis  notabilis  balnea  intrat,  magni- 
tudine penis  Priapum  provocat.  Ante  versum  igitur  374  Oxo- 
niensis  codicis  duo  exstant  versus.  Quomodo  de  iis  sit  iudicandum 
dubium  nemini  poterit  esse.  Nam  etsi  vocabulum  'follis'  num- 
quam  in  luvenalis  saturis  ea  adhibetur  notione,  qua  hoc  loco 
exstat,  similique  modo  vocabulum  "cicer'  ojral  est  el^rj/uévov  apud 
luvenalem,  tamen  versuum  dictione  luvenalis  auctor  effìcitur. 
Componi  possunt  loci:  v.  373  a.  'urit'  et  sat.  VI,  v.  260  'quarum 
delicias  et  panniculus  bombycinus  urit',  v.  373  a  'miserabilis'  et 
sat.  II,  V.  18  'horum  simplicitas  miserabilis.  Tum  vero  vocabulum 
>erus',  quod  exstat  in  versu  373  a,  saepissime  in  saturis  occurrit, 
eadem  atque  hoc  loco  notione  adhibitum.  Receptis  igitur  in 
textum  versibus  optime  inter  se  opponuntur  mangonum  pueri-) 
et  dominae  eunuchus;  Mangonum  pueri  virilitate  erepta  graviter 
sunt  affecti,  dominae  eunuchus  virilitatem  ademptam  impudice 
gloriatur.  Quae  sententiarum  oppositio  non  modo  est  egregia, 
sed  etiam  luvenalis  propria. 

Non  multa  de  versibus  disseruit  Leo.  Ipsius  afferam  verba: 
'Sie  (versus)  sind  fiir  den  Zusammenhang  entbehrlich,  aber  sie 
fiigen  ihm  eine  Pointe  hinzu  und  steigern  den  Ausdruck.'  Sed 
cur  condemnaverit  hos  versus  luvenalis  atque  oppresserit  in  altera 
editione  nihil  praeterea  mutando  non  explicat  vir  doctus.  Du- 
plicem  enim  loci  formam  non  efflci  insertis  versibus  apparet; 
itaque  credibile  non  est  luvenalem  retractando  locum  versus 
delevisse.      Hoc    loco    certissimum    fit  iudicium:    Versus   textui 


')  Jackson:  Class.  Rev.  XIII  p.  401. 

*)  Mart.  IX  6.     Non  puer  avari    sectus  arte  mangonis  virilitatis  damna 
maeret  ereptae. 

sunt  inserendi,  tamen  in  vulgata  desunt  saturae  recensione,  in- 
curia vel  casu  oppressi.  Quo  appare!  exemplo  saturas  non  ea 
qua  opus  erat  diligentia  traditas  esse. 

Censet  Leo  versus  373  a,  b  posse  excidi  sententiarum  conexu 
non  interrupto.  Quod  iudicium  de  multis  saturarum  versibus 
potest  fieri.  At  mihi  constat  totius  toci  373  a — 376  sententias 
artissime  inter  se  coniunctas  esse.  luvenalis  proprium  esse 
sententias  inter  se  opponere  iam  est  dictum.  Exempla  afferam 
VI  saturae  locos:  627  —  628;  652—654;  23—24;  191—193; 
359—362.  Nunc  demum  inventis  his  versibus,  qui  sunt  de 
mangonum  pueris,  quid  velint  versus  374 — 376  in  luvenalis 
narratione  patere  videtur.  Nam  opponuntur  hoc  loco  inter  se 
mangonum  pueri  et  'a  domina  factus  spado'.  Vocibus  enim  "man- 
gonum pueros'  et  'a  domina  factus  spado'  universus  locus  vin- 
culis  quasi  continetur,  cum  sententiarum  subiectum  quod  vocatui\ 
logicum  alterum  in  initio  sit  positum,  alterum  in  conclusione. 
Ita  locus  est  compositus,  ut  inter  se  respondeant  sententiae. 
Duae  enim  sunt  loci  partes,  quarum  utraque  duas  continet  parti- 
culas.  Voce  "debilitas'  alterius  partis  seiunguntur  particulae, 
voce  'balnea'  alterius.  Apparet  igitur  non  modo  opponi  inter 
se  sententias,  sed  etiam  summa  arte  a  luvenale  locum  composi- 
tum  esse,  neque  stare  poterit  Leonis  iudicium  supervacaneos 
esse  versus  in  codice  0  post  versum  373  insertos. 

3. 

Versus  igitur  in  codice  0  nuper  inventos  et  genuinos  et 
textui  inserendos  esse  probasse  mihi  videor.  Restat  ergo,  ut 
eorum  quoque  versuum  consideremus  conditionem,  qui  pari  modo 
in  vulgata  VI  saturae  desunt  recensione  in  Vallae  codice  post 
V.  614  inserti  <v.  614  a— c>.  Praeter  Vallae  codicem  scripti  sunt 
versus  in  codicibus  GII.  Falso  loco  (post  v.  601)  codex  praebet  L. 

Utrum  genuini  essent  versus  an  subditicii  saepe  inquisitum 
est  a  viris  doctis.  Genuinos  Achaintrius  versus  iudicat  expli- 
cans:  'hos  ego  vidi  in  pervetusto  et  optimo  codice  nec  longe 
aberam,  quin  eos  in  contextu  reponerem  .  .  .  nec  a  luvenalis  in- 
genio valde  abhorrent'.  Contra  Heinrichius  censet  versus  ex 
sententiis  aliquot  in  margine  adnotatis  ab  interpolatore  quodam 
compositos  et  textui  insertos  esse. 

Nuper  de  versibus  egerunt:  Buecheler  <Rh.  M.  54  p.  488); 
Leo  <Herm.  1909  p.  606);  Housmanus  (Class.  Rev.  XV  p.  265,  ed. 
ad  1.);  Owenius  (Class.  Rev.  XVI  p.  407,  ed.  ad  l.>.  Buecheler 
intelligi  posse  versus  negat,  spurios  iudicat,  Housmanus  quo- 
modo  intelligendi  et  emendandi  essent  versus  inquisivit  ;  ab  ipso 

ClauB.  3 

Invenale  eos  conceptos,  sed  postea  eorum  in  locum  versum  615 
substitutiim  esse  censet.  Itaque  in  editione  sua  versus  non 
posuit  in  textu  haec  mire  disserens;  'laudo  iudicium  eius,  sive 
poeta  fuit,  sive  interpolator,  qui  eorum  in  locum  versum  615 
substituit'.  Pari  modo  atque  Housmanus  Owenius  luvenalem 
•censet  versuum  esse  auctorem.  Sed  versus,  sicut  afferuntur  a 
Valla,  intelligi  posse  neg-at;  itaque  versus  614  a,  b  eo  saturae 
inseruìt  loco,  quo  invenit  Valla,  versum  614  e  post  versum  po- 
suit 617. 

Sed  eas  versuum  explanationes  sive  Housmani  sive  Owenii 
«tare  posse  negaverim.  Uterque  enim  censet  vir  do ctus  versus 
614  a — e  referendos  esse  ad  versus  615  ss.;  Phalaridis  nomine 
<v.  614  e)  principem  notari,  de  quo  versibus  615  ss.  verba  facit 
poeta.  Contra  verum  sine  dubio  Leo  vidit  explicando  verba: 
'nostro  Phalarim  de  rege  dedisti'  minime  spectare  ad  ea  dieta, 
quae  versibus  615  ss.  de  Caligula  dat  luvenalis.  Nam  nullo  in 
saturis  loco  'regem'  luvenalis  appellat  principem.  'Quom'  vero, 
quod  coniecit  Owenius  versu  614  e  ineunte,  nullo  in  libris  loco 
prò  'cum'  scriptum  invenitui\ 

Versus  genuinos  esse  et  sicut  descripti  erant  in  Vallae  co- 
dice^) post  saturae  versum  614  locum  posse  obtinere  sibi  per- 
suasit  Leo;  neque  vero  textui  censuit  inserendos  esse,  sed  ver- 
sus ab  ipso  luvenale  iudicat  oppressos,  eorum  in  locum  versus 
615—622  substitutos  esse. 

Versus  hos  (614  a — e)  plerique  critici  propterea  liaud  dubie 
luvenalis  esse  negaverunt,  quod  non  intelligebant.  Sed  etsi 
certe  difflciles  sunt  intellectu,  tamen  haudquaquam  carent  sensu. 
Interpretationem  enim  prope  veram  proposuit  Leo  ;  similique 
ratione  quid  significetur  Danaidum  similitudine,  quae  scripta  est 
yersibus  614  a,  b  Housmanus  demonstravit. 

Inde  a  versu  610  de  magicis  cantibus  et  philtris  dicit  poeta, 
quibus  utantur  uxores,  ut  in  maritos  prorsus  dominentur  (v.  610 
ad  612  :  mentem  vexare  mariti  et  solea  pulsare  natis).  Versibus 
612 — 614  maritum  quendam  ipsum  compellat  luvenalis,  quem 
"fingit  philtro  potionatum,  eique  quam  perniciosa  sit  philtrorum 
vis  describit,  quippe  quibus  animus  perturbetur  (v.  612:  quod 
desipis  inde  est)  et  hebesceret  (v.  613  animi  caligo  et  magna 
oblivio  rerum).  lam  igitur  est  inquirendum,  utrum  versiculi  tres, 
qui  in  Vallae  codice  post  v.  614  erant  inserti,  arte  cohaereant 
<'um  versuum  610 — 614  expUcatione,  an  additis  bis  versibus  sen- 
tentiarum   intercipiatur   conexus.     Apparet   bis  quoque   versibus 


^)  graves  corruptelas  in   versibus   non   subesse  inspecta   codicum   dis- 
crepantia  coUigendum  videtur. 


—     35     — 

sicut  versibus  612 — 614,  615  maritum  a  poeta  appellari,  nam  ex 
verbis  pendent  versus:  'tamen  hoc  tolerabile  si  non'  (v.  614). 
Ex  his  vero  verbis  est  collig-endum  sibi  proposuisse  poetam  et 
eis  dictis  quae  sequuntur  disserere  de  philtris,  sed  iam  verba 
esse  facturum  de  philtrorum  vi  multo  magis  perniciosa  quam 
damna  ea  de  quibus  egerat  supra  (v.  612 — 614);  verba  enim 
'tamen  hoc  tolerabile  si  non'  poeta  sermoni  inseruit,  quippe 
quibus  fieret  initium  gradationis.  Versibus  614  a — e  describi 
exitiosam  hanc  philtrorum  vim  mihi  constat.  Nam  Danaidum 
similitudine,  quae  versibus  614  a,  b  est  perscripta  significari 
libidinis  affectionem  insolitam  et  insatiabilem  iure  consentiunt 
Housmanus^)  et  Leo.  Crebro  enim  scriptores  Graeci  Romanique 
Danaidum  operis  faciunt  mentionem  designantes  cupiditatera  in- 
satiabilem. e.  Plat.  Gorg.  493  e:  là  ó'  àyyeìa  jEZQrjfxéva  xal  oa&Qa, 
àvayxdì^oiTO  ò'  àeì  xal  vvxxa  y.al  rjjuégai'  JiijuTikdi'ai  avrò.  (6  àxóXa- 
orog).  c.  Heinze  ad  Lucr.  Ili  v.  935,  1003.  e.  Norden  :  In  Varronis 
saturas  Menippeas  observationes  selectae.  Fleckeisens  Jahrbb. 
Suppl.  18  p.  332.  De  libidine  philtro  stimulata  versibus  610 — 614 
non  verba  facit  poeta,  cum  explicet  philtra  uxores  adhibere,  ut 
sub  potestatem  suam  redigant  maritos.  Sed  versuum  614  a — e 
hoc  fere  est  argumentum:  Philtrorum  vi  aninium  perturbar!  et 
hebescere  (v.  612 — 614)  tolerari  potest.  At  peius  est  malum,  si 
philtro  excitetur  libido  vehementissima  et  insaturabilis  <v.  614  a,b). 
Quam  perniciosa  sit  ea  libido,  naturae  quae  excedit  modum,  versu 
demonstratur  614  e.  Maritus  enim,  qui  antea  humanum  se  prae- 
stiterit  regem  -)  i.  e.  patronum,  iam  dum  libidine  hac  vexatur, 
commutatus  videtur  in  hominem  saevum  et  iracundum,'^)  Phala- 
ridis  tyranni  similem.  Leo  explicat  verbis  Thalarim  dedisti'^) 
(perf.)  notari  maritum  antea  iam  philtri  vim  expertum  esse. 
Sed  hoc  in  poetae  verbis  non  inverno,  neque  cur  hanc  rem  poeta 
memoret  perspicuum  est.  Sed  censeo  versus  614  e  sententiam 
componendam    esse    cum   versuum  612 — 614    argumento.     Sicut 


^)  Housraanus  explicat:  'significatur  assidua  coitus  libido  amatorio 
medicamento  incitata  Danaidum  labori  similis  et  in  furorem  evadens'. 

^)  Regis  vocem  ea  hoc  loco  adhibitam  ess3  notione  Leo  vidit.  e.  luv. 
V161:   regis.  conviva,    130:    usque  adeo  quis  perditus,   ut   dicat  regi:    bibe? 

^)  Philtris  dementiam,  saevitiam,  furorem  moveri  posse  antiquis  con- 
stabat.  e.  Ov.  A.  a.  II  106:  philtra  nocent  animis,  vimque  furoris  habent. 
Suet.  Cai.  50  creditur  potionatus  a  Caesonia  uxore  amatorio  quidem  medi- 
camento, sed  quod  in  furorem  verterit.  e.  luv.  VI  615  scholiumque  huic 
versui  ascriptum:  nimia  impatientia  furens. 

*)  Verborum  compositionem:  ""nostro  Phalarim  de  rege  dedisti'  expla- 
naverunt  Housmanus  <1.  1.  p.  266)  et  Owenius  <l.  1.  p.  408).  'Dare'  simili 
atque  hoc  loco  notione  adhibuit  luvenalis  XIV 52:  quandoque  .  .  .  similem 
tibi  se  .  .  .  dederit. 

3* 

enim  his  versibus  luvenalis  maritum  inducit  philtri  vi  desipientem 
<praes.)  liebetemque  animo  factum,  versu  614  e  poeta  maritum 
finxit  philtro  potionatum  ideoque  medicamento  venis  concepto 
conversum  in  hominem  rabidum  Phalaridis  tyranni  saevos  mores 
exercentem.  Mihi  persuasi  verbo  'dedisti',  quod  exstat  hoc  loco 
perfecto  tempore  adhibitum,  praesentis  temporis  inesse  vim. 

Apparet  ergo  versus  614  a — e  bene  aptos  esse  ex  versibus 
qui  antecedunt  610 — 614.  Nam  hi  quoque  versus  ad  philtrorum 
spectant  descriptionem,  similique  modo  atque  versibus  612—614 
maritum  compellat  poeta.  Sed  notatur  his  versibus  philtri  in- 
commodum  animi  perturbatione  et  imbecillitate  funestius:  saevitia 
insaturabili  libidine  excitata.  Quam  explicationem  gradatione 
adhibita  antecedentibus  dictis  annexuit  poeta.  Eestat  igitur,  ut 
orationis  genus,  quod  adhibuit  versuum  auctor,  cum  luvenalis 
comparemus  dicendi  ratione. 

Regis  vocem  eadem  notione,  qua  exstat  614  e  adhibuit 
luvenalis  1 136;  V  14,  130,  161;  VII  45;  Vili  161.  Phalaridis  ex- 
emplum  luvenalis  affert  Vili  81  <c.  VI486:  Sicula  aula).  Pro- 
nomen  'iste'  ineunte  versu  sicut  hoc  loco  positum  est  XI 168 
<ista  voluptas).  Vocem  'dedisti'  exeunte  versu  posuit  luvenalis 
VI  27;  XIV  70,  244;  1X124.  Verborum  'de  rege'  similem  locum 
attulit  Housmanus  V25:  'de  conviva'.  'Dare'  simili  atque  hoc 
loco  notione  a  luvenale  adhibitum  esse  XIV  52  supra  adnotavi. 

Haec  de  verborum  dilectu,  iam  ipsum  dicendi  genus  con- 
siderandam  est.  Notabilis  videtur  vocis  'semper'  anaphora  ad- 
hibita in  versu  614  a.  Anaphoras  frequenter  in  saturis  inveniri 
supra  disputavi,  locos  contuli  <p.  19),  itaque  satis  habeo  hoc  loco 
haec  afferre  exempla:  VI  612/13  (inde  —  inde),  624  ss.  (haec  — 
haec  —  haec).  Ea  igitur  vocis  'semper'  anaphora  usus  duplici 
ratione  Danaidum  opus  describit  poeta  (aquam  portas  rimosa  ad 
dolia  —  onus  subis  manantibus  urnis).  Quam  luvenalis  scribendi 
esse  consuetudinem  unam  atque  eandem  sententiam  varia  per- 
sequendi  et  iterandi  ratione  Friedlaender  demonstravit  (praef. 
p.  55).  Cuius  rei  exempla  sunt  haec:  X  25 — 27,  118/19,  188; 
II 14,  62/63,  88/89;  III  2/3,  26;  VI  349—351;  Vili  1/2. 

Versuum  614  a — e  auctor  per  similitudinem  Danaìdum  com- 
memorat  opus,  Phalaridis  exemplum  affert.  Duo  ergo  exempla 
ex  mythologia  et  historia  deprompta  in  his  inveniuntur  versibus. 
Quodsi  perscrutamur  saturas  apparet  simili  ratione  ubiqueluvenalem 
fabularum  facere  mentionem  vel  exempla  afferre  ex  historia 
hausta.  De  quibus  infra  dicendum  erit;  mythologiam  frequenter 
attingere  luvenalem  exempla  sunt  haec:  I  81—84;  II  149 — 151; 
in 25, 89;  VI59, 172—177,  652—660;  VH  210— 212,  234—236; 

Vni269— 271;  IX  64/5,  148—150;  X  246—264,  292,  324-327; 
Xm 39— 52,213/14,241/42;  XV  13— 26,  65— 67  ;  XVI5— 6.  Sed 
iam  qua  ratione  adhibuerit  versuum614a — e  aiictor  Danaìdum 
operis  similitudinem  inquirendum  est.  Denotare  poetam  similitudine 
ea  libidinem  vehementissimam  et  insaturabilem  explicavi.  Quam 
libidinem  non  comparat  poeta  cum  hoc  Danaidum  opere,  sed 
prò  ipsius  quam  tractat  rei  descriptione  simili- 
tudinem posuit.  Translate  igitur,  per  ali eg-oriam,  Danaidum 
opus  intelligendum  est.  Eadem  ratione  compluribus  in  saturis 
locis  luvenalis  fabulosas  per  similitudinem  vel  allegoriam  posuit 
historias;  prò  status  vel  rei  cuiusd a m  descriptione 
similitudo  exstat  generali  quadani  notione  ad- 
ii ibi  t  a.  Conf erendi  sunt  loci:  ITI  279  noctem  patitur  lugentis 
amicum  Pelidae.  VI  29  die  qua  Tisiphone,  quibus  exagitare 
colubris.  IX  148 — 150  (Fortunam  non  moveri  precibus  bis  ver- 
sibus  notatur).  VI  172 — 177  (insolentem  superbamque  matronam 
quae  opprimat  sors,  Niobae  similitudine  significatur).  X  292 
pulchra  gaudet  Latona  Diana  (maternum  gaudium  omnibus 
concessum  matribus).  XI 30 — 31  neque  enim  loricam  poscit  Achillis 
Thersites,  in  qua  se  traducebat  Ulixes.  XII  118—120  si  qua 
est  nubilis  illi  Iphigenia  domi  dabit  hanc  altaribus.  (giugulare 
igitur  Agamemnonis  crimen  generali  quodam  sensu  hoc  loco 
affert  luvenalis  significans  eos,  qui  affectent  hereditatem  paratos 
esse  simile  crimen  committere  atque  Agamemnon.)  Versibus 
614  a,  b  Danaidum  opus  describit  poeta,  ipsas  non  nominat 
Danaides.  Pari  ratione  frequenter  luvenalis  in  saturis  rerum 
gestarum  vel  fabularum  facit  mentionem  personarum  quas  inducit 
omissis  nominibus.  Nam  IX  148-^150  quomodo  Ulixes  ei!ugerit 
Sirenum  insidias  enarrat,  at  neque  Ulixis  neque  Sirenum  memorat 
nomen.  Vili  265  de  Cloeliae  audaci  facto,  261—263,  266—268 
de  Bruti  filiorum  coniuratione,  273 — 275  de  Romae  origine  verba 
facit,  sed  personarum  non  exstant  nomina.  Item  personarum 
nomina  non  afferuntur  VI  8,  486,  620—623,  634,  661.  Reliqua 
huius  rei  exempla  collegit  Friedlaender  versuum  I  25,  V  45  ad- 
notationibus. 

Versu  614  e  translationem  (non  comparatiouem)  adhibuit 
poeta  Phalarim  appellando  maritum  dementem.  Phalaridis  nomine 
typice  est  usus  notando  hominem  rabidum  et  iracundum.  Pari 
modo  permultis  locis  typice  luvenalis  nomina  propria  posuit  prò 
appellativis.  Exempla  aif eram  haec  :  YL  566.  Tanaquil  tua 
{conferenda  est  Friedlaenderi  adnotatio).  656  Belides,  Eriphylae, 
Clytaemnestra.  XIV  20  Antiphates,  Polyphemus.  VI  110  facit 
hoc  illos  Hyacynthos.  503  Andromachen  a  fronte  vides.  XI  61 
Euander.    Vili  34  Europa.    Ili  53  carus  erit  Verri;  qui  Verrem 

tempore  .(ino  vult  accu-sare  putest.  Vili  81  Phalaris  licet  imperet 
ut  sis. 

Non  modo  igitur  bene  convenire  versus  614  a— e  ad  eos 
qui  antecedunt,  sed  etiam  luvenalianae  dictionis  prae  se  ferra 
indicia,  ideoque  genuinos  iudicandos  esse  demonstravisse  milii 
videor.  Sed  iam  Leonis  consideranda  est  opinio  censentis 
versus  614  a — e  alteram  loci  615 — 626  esse  formam. 

Constat  mihi  versus  614  a — e  sicut  arte  coliaerent  cum 
versibus  610 — 614  non  minus  bene  locum  obtinere  ante  versus 
615  ss.  Postquam  luvenalis  versu  614  e  maritum  rabidum  com- 
paravit  cum  Phalaride  tyranno,  iam  inde  a  versu  615  alium 
inducit  ''tyrannum'  Phalaride  band  dubie  multo  saeviorem  et  in- 
saniorem,  Caligulam  principem.^)  Sed  eo  hoc  Caligulae  exemplum 
a  comparatione  differt,  quae  exstat  v.  614  e,  quod  Caligulae 
furorem  (e.  v.  615  et  furere  incipias)  medicamento  amatorio  dato 
ab  uxore  excitatum  esse  antiquis  scriptoribus  constabat  e.  luv. 
VI  616  (e.  schol.  ad  1.)  e.  Suet.  Cai.  v.  50.  Itaque  hoc  exemplum 
maxime  est  idoneum  ad  probandam  exitiosam  philtrorum  vim 
quam  denotavit  poeta  versibus  614  a,  b.  Non  satis  habet 
luvenalis  cum  Phalaride  comparasse  maritum,  sed  statim  alterum 
affert  exemplum,  quo  quam  perniciosa  sint  philtra  summa  eluceat 
evidentia.  Quod  est  proprium  luvenalis,  qui  solet  rem  de  qua 
agit  compluribus  ornare  exemplis.  e.  Friedl.  praef.  p.  53,  55  e. 
sat.  Vm  231—271,  VI  643—661,  H  25—33.  Praeterea  vero 
dubium  non  potest  videri,  quin  Caligulae  exemplum  sermoni 
inseruerit  poeta  gradatione  adhibita.  Quod  elucet  comparatis 
Inter  se  versibus  614  e  et  615  ss.  Versuum  enim  615  ss.  enarratio 
multo  est  effusior  magisque  vivida  quam  versus  614  e  sententia. 
Versu  614  e  luvenalis  maritum  comparat  cum  Phalaride  saevo-) 
crudelique  Agrigentinorum  tjTanno,  versibus  vero  615  ss.  eum 
componit  cum  Caligula  praepotenti  orbis  terrarum  domino,  qui 
furore  suo  orbem  labefactarit,  ferro  ignique  in  populum  Eomanum 
saeviverit  (v.  618:  ardebant  cuncta  et  fracta  compage  ruebant; 
V.  624/5).  Immo  vero  Caligulae  vecordia  cum  lovis  comparatur 
furore,  quem  insanum  fecit  Inno  (v.  619).  Accedit  quod  explicat 
poeta  Caligulae  furorem  excitatum  esse  philtro  efficacissimo,  tota 
pulii  fronte  <v.  616). 

Iam  ipsae  considerandae  sunt  loci  formae,  quas  statuit  Leo. 
Alteram,    quam    effici   censet   versibus  610 — 614  e   iure  positam 


')  cum  versibus  615—626  comparanda  est  Suetonii  explicatio.  Suet. 
Cai.  e.  50. 

'-)  e.  luv.  sat.  Vili  81,  VI  486  (schol:  Phalaris  Agrigentinus  saevissimus 
tyrannus).  Cic.  de  off.  Ili  6,  29  Phalarim  crudelem  tyrannum  et  immanem. 
Ov.  Trist.  Ili  11,  39:  saevior  ilio,  qui  falsum  lento  torruit  igne  bovem. 

esse  uegaverim  propterea,  quod  solo  versu  614  e  saevitiam  rabiem- 
que  philtris  posse  moveri  explicatur.  Sed  sermonem  adeo  strictum 
abhorrere  a  luvenalis  dicendi  ratione  notum  est.  Neque  miliì 
possum  persuadere  luvenaleDi  postquani  inde  a  versii  614  (tameii 
hoc  tolerabile)  iiidicavit  multo  magis  perniciosam  evadere  posse 
philtrorum  vini  quam  damna  ea,  de  quibus  egerat  versibus 
612 — 614  satis  habuisse  uno  versu  614  e  quale  sit  novum  hoc 
philtrorum  detrimentum  significare. 

Nec  magis  placet  altera  forma  (610 — 614,  615 — 626).  Fui'or 
enim,  de  quo  dicit  luvenalis  versu  615  haud  dubie  excitatus 
videtur  ea  philtri  vi,  quae  versibus  notatur  614  a,  b.  Apparet 
ergo  hos  versus  non  posse  excidi  e  sententiarum  contextu.  Tum 
vero  omissis  versibus  614  a — e  inquirendum  videtur,  cur  con- 
iunctio  'ef  sit  posita  ineunte  versu  615.  li  enim,  qui  spurios 
iudicaverunt  versus  614  a—  e  hoc  loco  'et'  vocis  'etiam'  adhibitum 
esse  notione  explicaverunt.  Sed  censeo  ex  eo,  quod  exstat  con- 
iunctio  'et'  ineunte  versu  615  certo  esse  efficiendum  versus 
614  a — e  ante  versus  615 — 626  in  textum  esse  recipiendos. 

Tota  igitur  saturae  pars,  quae  versibus  continetur  610 — 626 
in  duas  dividitur  particulas.  Altera,  quae  versibus  scripta  est 
610 — 614  dementiam  et  animi  imbecillitatem  moveri  posse  philtris 
explicat  poeta  vocis  'inde'  usus  anaphora.  Altera  particula 
verbis  incipit  'tamen  hoc  tolerabile'.  Disserit  poeta  philtris 
nasci  posse  rabiem  saevitiamque  <v.  614  e)  vel  cum  furore  in- 
saniam,  si  quidem  medicamento  amatorio  libido  insaturabilis  sit 
excitata. 

lam  ad  huius  quaestionis  et  universi  capitis,  quo  egi  de 
versibus,  qui  in  vulgata  saturarum  recensione  desunt,  flnem  per- 
ventum  est.  Nani  quomodo  acciderit,  ut  opprimerentur  versus 
quoniam  supra  <p.  28  ss.)  exposui,  ubi  de  versibus  qui  omissi  sunt 
in  libris  disputavi,  hoc  loco  explicatione  non  est  opus.  Idem  de 
bis  versibus  iudicium  faciendum  est  atque  de  iis,  quos  supra 
explanavimus.  Nam  neque  ex  hoc  loco  neque  ex  iis,  de  quibus 
«upra  egi  colligendum  est  ipsum  luvenalem  retractando  saturas 
locos  quosdam  oppressisse;  vel  potius  unoquoque  apparuit  loco 
receptis  versibus  qui  desunt  in  textu  vulgari  meliorem  effici 
sententiarum  conexum. 


Caput  II. 

Locorum  interpretatio  VI  558--559;  Vili  1—9, 
121—124;  1X5;  XI  162— 170. 

Altero  hoc  commentationis  capite  nobis  proposuimus  locos 
aliqiiot  explanare,  ubi  duplicem  posuit  Leo  formani,  quamquam 
versus,  quos  notavit,  vulgato  saturarum  textu  exhibentur  exarati 
in  praestantissimo  codice  P  vel  in  maxima  codicum  parte.  Quo 
in  numero  perpauci  sunt  loci,  quos  merito  suspectos  esse  per- 
suasum  habeo,  quoniam  depravati  videntur  sane  non  duplici 
forma,  quam  statuit  Leo,  sed  interpolatione  vel  lacuna  (nam 
ìnventis  Oxoniensibus  versibus  quis  prò  certo  affirmet  iam  plenas 
nos  habere  saturas  praeter  XVI  saturae  conclusionem  ?;.  De  iìs 
igitur  locis  infra  dicendum  erit,  iam  ii  considerandi  sunt  loci, 
qui  interpretatione  explicantur. 

1. 

Suspectos  Leo  sextae  saturae  habet  versus  558 — 559.  Versus 
hos  non  exaratos  esse  in  codicibus  P  et  G  neque  scholiis  instructos 
supra  <p.  29)  explicavi. 

Inde  a  versu  511  luvenalis  de  feminarum  superstitione 
verba  facit.  Versibus  igitur  553 — 591  quantum  feminarum  astro- 
logiae  sit  studium  disserit.  Qua  in  saturae  parte  insignes  sunt 
versus  557 — 564  quibus  quod  mathematicorum  genus  maxima 
apud  feminas  floreat  auctoritate  enarratur. 

Censet  Leo  versus  558/9  alienos  esse  ab  ea  explicatione. 
Generaliter  hoc  loco  luven aleni  dicere  de  poenis,  quibus  mathe- 
matici  afficiantur,  quae  praebeant  materiam  eius  gratiae,  in  qua 
astrologi  sint  apud  feminas.  In  earum  poenarum  enumeratione 
gradationem  adhibuisse  luvenalem;  primo  enim  loco  exilium 
commemorar!  (v.  557),  tum  vincula  <v.  560/61)  denique  depor- 
tationem  afferri  {v.  563/4).  Quam  sententiarum  conexum  discindi 
insertis  versibus  558/59  quoniam  his  versibus  mentio  fìat  eius 
astrologi,  qui  vaticinatione  sua  instinxerit  Othonem  ad  inter- 
fìciendum  Galbam.     Neque  bene  cohaerere  hos  versus  cum  ante- 

cedente  versu  557.  Itaque  duas  statuendas  esse  loci  formas  sibi 
persuasit  Leo:  alteram  effici  versibus  557,  560 — 564,  alteram 
versibus  557 — 559.  Hanc  formam  primam  concepisse  luveualem, 
neque  vero  in  ea  forma  versus  557  eandem  fuisse  conclusionem 
atque  eam,  quam  praebent  codices.  Verba  enim  'qui  saepius 
exur  postea  scripsisse  luvenalem  alteram  fìugentem  formam. 

Quam  Leonis  opinionem  stare  non  posse  elucet  inspecta  loci 
557 — 564  compositione.  Nam  constat  universus  locus  tribus 
particulis.  Quarum  prima  tribus  effìcitur  versibus  (y.  557 — 559), 
altera  duobus  (560/61),  tertia,  sicut  prima,  tribus  continetur 
versibus  (v.  562 — 564).  Distinguuntur  hae  partes  eo,  quod  poeta 
ad  enarrationem  suam  ter  quasi  adgreditur  verbis  usus  :  I.  'prae- 
cipuus  est  horum'  <v.  557),  II.  'inde  iìdes  artis'  (v.  560), 
III.  'nemo  mathematicorum  genium  indemnatus  liabebit'  <v.  562). 
Quarum  partium  simillima  est  compositio,  nam  unaquaeque  pars 
ex  duabus  composita  est  particulis.  Quod  inde  apparet,  quod  in 
unaquaque  parte  anaphoram  adhibuit  luvenalis,  anaphorae  usu 
distinxit  particulas.  Nam  primae  partis  particulae  sunt:  'qui 
saepius  exul'  — 'cuius  amicitia'  etc;  alterius:  'sonuit  si  dextera 
ferro'  etc.  —  si  longe  .  .  .  mansit;  tertiae:  'sed  qui  paene 
perit'  —  'cui  vix  .  .  .  contigit'.  Eo  quoque  Inter  se  simillimae 
sunt  partes  prima  et  tertia,  quod  non  modo  ternis  Constant 
versibus,  sed  etiam  relativi  pronominis  liis  partibus  poeta  ad- 
hibuit anaphoram,  in  brevi  media  parte  conditionalis  particulae 
'si'  usus  anaphora.  Artificiosam  igitur  loci  557 — 564  com- 
positionem  piane  deieri  remotis  versibus  558/59  neminem  censeo 
fugere  posse. 

Unaquaque  earum  partium,  quas  distinximus  duo  luvenalis 
affert  testimonia,  quibus  insignis  est  'praecipuus'  astrologus 
matronarum  gratia  florens.  Prima  enim  parte  de  exilio  et  mathe- 
matici  cum  Othone  familiaritate  poeta  dicit,  altera  de  manicis 
et  carcere,  tertio  de  poena  mortis  <v.  563:  sed  qui  paene  perit) 
et  deportatione.  Accurata  ergo  loci  inspectione  apparet  non 
solum  exilium,  carcerem,  deportationem  a  poeta  memorari,  sed 
etiam  mortis  poenam  ab  eo  versu  563  notari. 

Consideratis  igitur  eis  argumentis,  quae  ex  universi  loci 
compositione  colliguntur,  adducimur,  ut  certo  statuamus  merito 
versus  558/59  in  textu  locum  obtinere.  Oppressis  enim  bis  vei-- 
sibus  prima  loci  pars  iam  non,  sicut  reliquae,  duabus  constat 
particulis  sed  una,  neque  duo  afferuntur  testimonia,  sicut  parti- 
bus  altera  et  tertia,  sed  unum.  Quae  cum  ita  sint,  iam  est  in- 
quirendum,  quo  iure  in  ea  explicatione,  qua  praecipui  astrologi 
memorantur  testimonia,  mentio  fìat  astrologi  illius  Othonis  amicitia, 
Galbae  nece  famosi,   qua   ratione   in   media  variarum  poenarum 

enumeratioiie  exstet  hoc  clari  astrologi  exemplum  ex  historia 
(lepromptiim.  Leo  eiiim  explicat:  ^sie  (versus)  gehòren  niclit 
ziir  Bezeicliuiing-  des  T3^pus,  sondern  sie  fiihren  eine  bestimmte 
Person  mit  der  Aiigabe  ihrer  beriiclitigten  Tat  vor,  wie  v.  615  ff. 
ili  der  Fassung  unserer  Handscliriften.' 

Versibus  558/59  luvenalis  eum  inducit  astrologum,  qui 
Othonem  stimulaverit,  ut  Galbam  principem  interficeret.  Galbam 
eiiiiii  significari  verbis:  'magnus  civis  et  formidatus  Otlioni'  con- 
stat.  Coiif.  Plut.  Galb.  e.  23  ;  Tac.  Hist.  I  22  ;  Suet.  Otli.  e.  6 
(Friedl.  ad  1.).  Frequenter  luvenalem  personarum  quas  affert 
non  memorare  nomina  supra  disserui.  Conf erendi  sunt  loci:  I  20; 
1 1  29;  VI  337,  486,  615;  Vili  237;  X  109,  330  e.  Friedl.  ad  v.  I  25. 

Ut  certuni  de  versibus  quos  notavit  Leo  fiat  iudicum  necesse 
est  eos  consideremus  locos,  ubi,  sicut  hoc  loco,  historiam  attingit 
luvenalis  Creberrime  enim  historiae  facit  mentionem  exempla 
affert  ex  historia  deprompta.  Forum  exemplorum  consideranda 
est  ratio.  Plurimis  saturarum  locis  huiusce  modi  exempla  sermoni 
inseruit  poeta,  quibus  res  quaedam  vel  sententia  probetur  aut 
demonstretur.  Conf.  I  49;  II 108—109;  III  53;  V  36—37,  44—45, 
146—148;  VI  156—158,  335  ss.,  486,  615  ss.,  620  ss.;  Vili  105 
—107,  221—222;   X  108—109,  34,  324—325;  XIII  184  ss. 

Sed  non  desunt  loci,  quibus  luvenalis  exempla 
ex  historia  deprompta  sensu  generali  vel  tjpico 
adhibuerit.  Ea  ratione  his  locis  historiae  men- 
tionem facit  poeta,  ut  singulari  exemplo  hominum 
vel  rerum  genus  signif icetur.  Apparet  quod  supra 
euucleavimus  de  fabularum  ratione  simili  modo  statuendum  esse 
de  exemplis  historicis.  Nam  typico  sensu  exempla  ex  historia 
hausta  luvenalis  posuit  his  locis  :  II 99  'ille  tenet  speculum 
pathici  gestamen  Othonis.'  Othonis  hoc  loco  luvenalis  memorat 
speculum  denotans  cinaedum  pari  ratione  atque  Othonem  speculo 
uti;  haudquaquam  explicat  id  speculum  eum  tenere,  quod  in 
manibus  fuerat  Othonis  defuncti.  Ili  53  'Carus  erit  Verri  qui 
Verrem  tempore  quo  vult  accusare  potest.'  Typice  Verrem  hoc 
loco  affert  poeta  signiflcans  hominem  potentem  et  corruptum. 
Egregie  exempla  historica  aliquot  locis  typice  adhibuisse  luve- 
nalem ex  loco  apparet  V  43  ss.:  'nam  Virro  ut  multi  gemmas  ad 
pocula  transfert  a  digitis,  quas  in  vaginae  fronte  solebat  ponere 
zelotypo  iuvenis  praelatus  larbae.'  Dicit  enim  luvenalis  hoc 
exemplo  :  gemmis  pretiosis,  earum  similibus,  quibus  Aeneae  gladius 
erat  ornatus,  Virronis  pocula  sunt  distincta.  Bene  scholiasta 
locum  explicat:  tales  gemmas  mittit  in  calicibus,  quales  solebat 
Aeneas  in  vaginis  gladii  habere,  Pro  correlativo  pronomine 
relativum  posuit  luvenalis  fingens  verba:  quas  —  solebat  ponere. 

Nec  non  typico  sensu  luvenalis  adhibuit  verba  quae  exstant 
VI  167:  'malo  Venusinam  quam  te,  Cornelia  mater  Gracchorum* 
Corneliam  enim  commemorat  denotans  matronam  superbam,  in- 
solentem,  nobilem.  Pari  modo  typico  sensu  percipienda  sunt  verba 
{VI  620):  'minus  ergo  nocens  erit  Agrippinae  boletus.'  Famosum 
Claudii  veneno  interempti  poeta  affert  exemplum  explicans  melius 
esse  veneno  perire  quam  philtro  hausto  insanire.  Typice  denique 
Catilinam,  Brutum,  Catonem  Uticensem  affert  luvenalis  XIV 
41 — 43  'Catilinam  quocumque  in  populo  videas,  quocumque  sub 
axe,  sed  nec  Brutus  erit,  Bruti  nec  avunculus  usquam'.^)  Quae 
omnia  exempla  ex  historia  deprompta  typico  sensu  adhibuit 
luvenalis.  Quod  vel  inde  apparet,  quod  poeta,  etsi  prioris  aetatis 
affert  liomines  tamen  sententiarum  verba  nonnumquam  praesenti 
vel  futuro  tempore  posuit.  Conf.  Ili  53  carus  erit  Verri.  VI  620 
minus  ergo  nocens  erit  —  boletus.  XIV  43  nec  Brutus  erit. 
VI  167  malo  Venusinam. 

Censeo  igitur  de  VI  saturae  versibus  558/59  idem  iudicium 
faciendum  esse  atque  de  iis  saturarum  locis,  quos  modo  contuli. 
Nam  nihil  obstat,  quominus  hoc  quoque  loco  exstare  exemplum 
typico  sensu  adhibitum  nobis  persuadeamus.  Toto  loco  <v.  557— 564)^ 
luvenalis  quibus  agnoscatur  praecipuus  astrologus  testimoniis 
describit.  Quodsi  in  ea  explicatione  poeta  disserit  praecipuum 
astrologum  esse  eum,  cuius  amicitia  condu  e  e  n  d  a  que  tabella 
magnus  ci  vis  obierit  et  formidatus  Othoni,  sane  hoc  exemplum 
typico  sensu  percipiendum  est.  Versuum  enim  vis  haec  est: 
Astrologus,  qui  feminarum  floret  gratia,  necesse  est  tale  com- 
miserit  crimen,  quale  famosus  ille  Chaldaeus,  qui  Othonem  in- 
stinxit,  ut  Galbam  interficeret.  Denotat  igitur  luvenalis^ 
bis  versibis  astrologos,  qui  arte  sua  abusi  sunt  ad 
evertendam  rem  publicam.  Quod  quoniam  nobis  constat,. 
iam  qua  ratione  interpretandi  sint  versus  557,  560 — 564  perspi- 
cuum  videtur;  ncque  probavit  nobis  Leo  opinionem  suam  versus 
558/59  non  pertinere  ad  eorum  testimoniorum  descriptionem. 
quibus  agnoscatur  egregius  astrologus  explicans.  Composuit  Leo 
hoc  exemplum  cum  eo,  quod  exstat  VI  615  ss.  Sed  locos  hos 
componendos  esse  nego.  Eo  enim  loco  philtri  vim  poeta  com- 
parai cum  veneno  Claudio  dato.  Comparationem  adhiberi  parti- 
cula  comparativa  'ut'  perspicuum  est.    <c.  'et  furere  incipias  ut 


^)  Sexta  saturae  versibus  155  ss.  res  quasdam  luvenalis  enumerat  ad 
luxuriam  pertinentes;  praeter  crystallina  et  myrrhina  memoratur  'adamans 
notissimus  et  Berenices  in  digito  factus  pretiosior'.  Demonstratur  hoc 
exemplo  earum  rerum  feminas  affectare  possessionem,  quae  in  manibus 
fuerunt  clarorum  hominum. 

avunculus  ille  Neronis'.)    Dissimiles  igitur  sunt  loci  :  alter  typice 
iiitellig-endus  est,  alterum  per  comparationem  condidit  poeta. 

Leo,  ut  probet  opinioneni  suam,  qua  versus  558/59  in  textu 
non  ponendas  esse  affìrmat,  Pauli  affert  locum  (sent.  5,  21, 1)  ; 
eo  enim  loco  Paulum  pari  modo  de  poenis  disserere,  quibus 
afficiantur  astrologi  atque  luvenalem  versibus  557,  560 — 564. 
Pauli  sunt  verba:  ''primo  fustibus  caesi  civitate  pelluntur,  per- 
severantes  autem  in  vincula  publica  coniciuntur  aut  in  insulam 
deportantur  vel  certe  relegantur.'  Nego  hunc  Pauli  locum  com- 
parandum  esse  cum  luvenalis  versibus.  Nam  dicit  Paulus  hoc 
loco  de  iis  poenis,  quibus  tertio  p.  Chr.  n.  saeculo^)  ii  affici 
solebant  astrologi,  qui,  postquam  vaticinari  vetiti  et  exilio  mul- 
tati sunt,  denuo  deliquerant.  Supplicium,  cuius  luvenalis  men- 
tionem  facit  v.  563  eo  loco  Paulus  non  memorat.  Neque  de 
iterato  exilio  <c.  luv.  v.  557  :  'saepius  exul')  Paulus  dicit.  Quodsi 
recte  quid  explicet  luvenalis  versibus  557 — 564  perspicere  est 
propositum,  inquirendum  videtur,  quod  poenarum  genus  sit  sta- 
tutum  in  astrologos  primo  p.  Chr.  n.  s  a  e  e  u  1  o  ;  causaeque  sunt 
«onsiderandae,  quibus  commoti  principes  vel  senatus  in  eos  sole- 
bant animadvertere.  2)  Crebro  senatus  consulta  vel  principum 
edicta  in  astrologos  proposita  esse  eius  aetatis  scriptores  iden- 
tidem  commemorant.  Ex  eis  igitur  locig,  qui  de  astrologis  apud 
hos  exstant  scriptores  colligendum  est  exilio •'^)  praecipue 
coercitos  esse  astrologos.  Conf .  Tac.  Ann.  II  32 :  'f acta 
de  mathematicis  magisque  Italia  pellendis  senatus  consulta'. 
XII  52  'de  mathematicis  Italia  pellendis  factum  senatus  con- 
sultum  atrox  et  inritum'.  Hist.  II  62  'pulsi  Italia  mathematici' 
Saepe  animadversum  esse  in  astrologos  Ulpianus  est  auctor.  Conf. 
Mos.  et  Rom.  leg.  coli.  15,  2,  3:  'Saepissime  denique  interdictum 
«st  fere  ab  omnibus  principibus'  etc.  Non  multum  valuisse  ea 
t^dicta  et  senatus  consulta  ex  Taciti  apparet  loco  :  (Hist.  I  22) 
'genus  hominum  .  .  .  quod  in  civitate  nostra  et  vetabitur  semper 
et  retinebitur'.  Ad  ea  edicta  senatusque  consulta  de 
pellendis  mathematicis  identidem  facta  refere n da 
esse  luvenalis  verba  <v.  557)  'qui  saepius  exuT  per- 
suasum  habeo.  Cur  vero  animadversum  est  in  astrologos? 
Ex  eo,  quod  persaepe  senatus  consultis,  principum  edictis  omnes 
pulsi  sunt  astrologi  colligendum  censeo   rei  publicae   causa 


^)  e.  Mommsen,  Rom.  Strafrecht  p.  864. 

'^)  De  hac  re  disseruerunt  :  Mommsen,  Strafrecht  p.  861 — 865  ;  Friedl. 
S.-G.  P  p.  367;  Marquardt,  Rom.  Staatsverwaltung  IH-  p.  92—94. 

'^)  e.  Mommsen,  I.  1.  p.  864  :  seit  Tiberius  wird  in  Rom  und  Italien  die 
Divination  als  Gewerbe  kriminell  behandelt  und  aufier  der  Vermogens- 
konfiskation  mit  Verbannung  bestraft. 

eorum  vaticinationeni  non  permissam  ess e.^)  Iden- 
tidem  senatus  consulta  in  astrologos  facta  sunt  postquam  eluxit 
coniurationum  eos  fuisse  participes.  Conf.  Tac.  Ann.  II  27 — 32. 
XII 52.  Solitos  esse  astrologos  ad  evertendam  rem  publicam 
arte  abuti  ex  Taciti  verbis  apparet  :  <Hist.  I  22)  'g-enus  hominum 
potentibus  infiduni,  sperantibus  fallax'.  Rei  publicae  causa  animad- 
versum  esse  in  eos  Paulus  prodidit:  (sent.  5,21,1)  'vaticina- 
tores  .  .  .  idcirco  civitate  expelli  placuit,  ne...  publici  mores 
ad  spem  alicuius  rei  corrumperentur'.  Identidem  astrologi  arte 
sua  eos  instigaverunt,  qui  novas  moliebantur  res.  Conf.  Suet. 
Otli.  e.  4,  6.  Tac.  Ann.  II  27,  XII  52.  Propterea  gravibus  poenis 
principes  eos  afflciebant  astrologos,  qui  coniurationum  fuerant 
consortes.  Conf.  Paul.  sent.  5,  21,3:  'qui  de  salute  principis  vel 
de  summa  rei  publicae  mathematicos  .  .  .  consulit  cum  eo  qui 
responderit  capite  punitur'.  Ulpianus  vero  tradidit  haec: 
<1. 1.  15,2,6).  "Denique  et  Divus  Marcus  eum,  qui  motu  Cassiano 
vaticinatus  erat  ...  in  insulam  Syrum  relegavit'.  At  summa 
indignatione  et  odio  in  astrologos  animadvertisse  Vitellium, 
Othoni  qui  successit,  ex  Suetonii  apparet  loco  :  (Vit.  e.  14, 4) 
'nullis  tamen  infensior  quam  vernaculis  et  mathematicis;  ut 
quisque  deferretur,  inauditum  capite  puniebat,  exacerbatus,  quod 
post  edictum  suum,  quo  iubebat  intra  Kal.  Oct.  urbe  Italiaque 
mathematici  excederent  statim  libellus  propositus  est,  et  Chaldaeos 
dicere  bonum  factum,  ne  Vitellius  Germanicus  intra  eundem 
Kalendarum  diem  usquam  esset'.  Supplicii  igitur  vel  deporta- 
tionis  poenam  auctores  quos  attuli  memorant,  qua  castigati  sint 
ii  astrologi,  qui  divinatione  abusi  erant  ad  evertendas  principum 
dominationes.  De  supplicio  vero  (v.  563  :  sed  qui  paene  perit) 
et  deportatione  luvenalis  quoque  dicit  versibus  563 — 564. 

Quae  cum  ita  sint  persuasum  liabeo  luvenalem  versibus 
557 — 564  explicare  eos  astrologos  praecipua  apud  matronas  florere 
grafia  qui  divinatione  abusi  sint  ad  evertendam  rem  publicam. 
Verba  enim  :  <v.  557)  'qui  saepius  exuF  concepisse  luvenalem 
iterata  senatus  consulta,  principum  edicta  comprehendentem  animo 
verisimile  videtur.  Ee  vera  cogitare  luvenalem  de  hoc  astro- 
logorum  genere  principibus  exitioso  versibus  apparet  558/59, 
quibus  eum  memorat  astrologum,  qui  Galbae  necis  fuerit  auctor. 
Typico  sensu  percipiendum  esse  hoc  exemplum  supra  explicavi. 
Nec  minus  ea  versuum  557 — 564  interpretatio,  quam  proponimus 
confirmatur  poenarum  enumeratione,  quae  exstat  versibus  560-564. 
Postquam  luvenalis  exemplo,  quod  exstat  versibus  558/59  quantum 


1)  e.  Mommsen  1.  1.  p.  863  :  als  Stórung  der  off entlichen  Ordnung  wird. 
die  Vaticination  bestraft. 

valeat  mathematicorum  vaticinatio  ad  evertendos  priiicipatus 
demonstravit,  versibus  qui  sequuntur  eas  affert  poenas,  quibus 
castijt^ari  solebant  ii,  qui  tale  commiserant  crimen.  E  quibus 
supplicium  et  deportationem  praeter  luvenalem  Suetonius  et 
Paulus  memorant. 

Considerata  loci  557 — 564  compositione  eluxerat  versus  558/59 
retinendos  esse  in  textu;  pari  modo  iure  in  textu  positos  esse 
versus  interpretatione  apparet:  nego  in  Leonis  partes  trans- 
eundum  esse  explicantis  versus  lios  locuni  obtinuisse  in  ea  forma,  '  ■ 
quam  primam  condiderit  poeta.  Censet  Leo  in  prima  hac  forma, 
quam  statuit,  versus  557  conclusionem  diversam  fuisse  ab  ea, 
quam  praebent  codices.  Qua  de  re  incertissima  disserere  omitto, 
quoniam  quaenam  fere  in  ea  forma  supplenda  sint  verba  non 
explicat  Leo.  Satis  habeo  Inter  se  comparare  duas  formas,  quas 
statuit  Leo.  Apparet  altera  forma  crimen  afferri  quod  commi- 
serit  Otlionis  astrolog-us,  at  nullam  memorari  poenam.  Contra 
altera  forma  variae  enumerantur  poenae  criminis  nullius  mentione 
facta.  Sed  minime  verisimile  est  luvenalem  condidisse  duas 
formas  adeo  diversas,  ncque  mihi  persuaserim  altera  brevi  forma 
luvenalem  solum  Othonis  eiusque  astrologi  commemorasse  scelus. 

2. 

Multis  laborare  corruptelis  et  difflcultatibus  versus  eos, 
quibus  effìcitur  octavae  saturae  primordium,  sicut  exarati  sunt 
in  codicibus,  statim  apparet  inspecto  apparatu  critico.  Adeo 
enim  inter  se  discrepant  codices,  uti  vix  reicienda  videatur 
suspicio  gravibus  depravatum  esse  textum  corruptelis.  Praeterea 
ne  versuum  quidem  numerus  et  ordo  in  codicibus  sibi  constat. 
Nam  versus  7  in  eis  deest  libris,  qui  nota  signifìcantur  co,  in 
quibusdam  ante  versum  exstat  5.  Sed  corruptelarum  maxima 
pars  haud  diffìcile  sanatur  <conf.  v.  4  prò  'umerosque'  immerito  in 
libris  scriptum  "nasumque'  vel  'umeroque';  v.  5  prò  'Corvinum' 
'Corvini';  v.  8  prò  "fumosos'  ^famosos'),  quoniam  nunc  iam  con- 
stat in  constituendo  textu  imprimis  utendum  esse  praestantissimo 
codice  P.  Itaque  huius  codicis  testimonio  confisi  Buecheler, 
Friedlaender  viri  de  luvenale  egregie  meriti  eam  textus  speciem 
omnino  carere  mendis  sibi  persuaserunt,  quam  praebet  codex  P. 
Sed  denuo  in  versibus  offendit  Leo.  Paldamum  secutus  sibi  visus 
est  removisse  difficultates  posita  duplici  loci  forma.  Asseverat 
vir  doctus  versus  6 — 8  alteram  esse  versuum  1 — 5  formam.  Ad 
statuendam  duplicem  formam  se  ait  adductum  esse,  quod  non 
modo  bis  Corvini  afferatur  nomen,  sed  etiam  stemmatis,  de  quo 
dicit  poeta   in  versu  1  denuo   fiat   mentio   in   sexto  <c.  'generis 

tabula').  Tum  vero  offendit  in  voce  'posthac'  immerito  in  versu  7 
jìosita.  Vocem  'posthac'  ea  notione  qua  hoc  loco  esset  adhibita, 
apud  scriptores  Latinos  ipsumque  Juvenalem  non  inveniri. 

Ad  difficillimum  liunc  locum  iam  ante  Leonem  studia  con- 
tulerunt  viri  docti  diffìcultates  quae  adsunt  vel  quae  videntur 
variis  rationibus  tollere  conati  sunt.  Heìnrichius  spnrinm  esse  cen- 
suit  versum7  probantibus  postea  Jahnio,  Mayoro.  C.Fr.  Hermannus 
in  Mus.  Ehen.  volumine  6  (p.  454 — 458)  pluribus  de  loco  egit, 
versus  delevit  5/6.  Diversa  ratione  locum  sanasse  sibi  visus 
est  Ribbeckius  fDer  edite  und  der  unechte  Juvenal'  p.  95 — 98), 
subditivos  iudicans  versus  4 — 8.  Etsi  vero  constat  Hermanni, 
Eibbeckii  commentationibus  non  esse  utendum  ad  constituendum 
textum,  quoniam  hi  viri  diversa  atque  nos  ratione  criticam  artem 
exercuerunt,  tamen  inutile  non  est  quae  explicaverunt  relegere; 
iuvat  videre,  quibus  in  versibus  offenderint,  quos  eiecerint,  qua 
ratione  universum  locum  conati  sint  sanare.  —  Nuper  denique 
Weidner,  Owenius,  Withoflus,  Housmanus  varias  loci  emendationes 
proposuerunt. 

Post  tot  igitur  virorum  doctorum  studia  retractandus  mihi 
est  locus.  Nani  emendationibus  quas  attulerimt  iam  restituta 
esse  luvenalis  verba  nego.  Neque  mihi  persuaserim  duplici 
statuta  forma  diffìcultates  quarum  feci  mentionem  posse  expediri. 
Antequam  vero  ad  hanc  accedam  controversiam  diiudicandam 
panca  sunt  praemonenda,  quae  ad  rerum  quas  memorat  luvenalis 
versibus  1—9  spectant  explicationem.  Variis  enim  rationibus 
viri  docti  luvenalis  verba  interpretati  sunt,  praeter  rectas  pro- 
posuerunt explicationes  aperte  falsas.  Itaque  explicandum  videtur, 
quid  sit  'stemma'  in  versu  1  a  luvenale  commemoratum,  quid 
'maiorum  picti  vultus'  (v.  2),  quid  'tabula  generis'  <v,  6),  quo- 
modo  interpretanda  sint  verba  <v.  7)  'multa  contingere  virga', 
quomodo  intelligenda  verba  (v.  3)  'stantes  in  curribus  Aemilianos' 
etc,  utrum  his  verbis  effigies  notari  censeamus  an  tabulas. 

Pauca  de  stemmatibus  sunt  explicanda,  quae  affert  luvenalis 
in  versu  1.  Stemmatum  vocabulo  significari  lineas,  quae  ea 
ratione  discurrebant  ad  maiorum  imagines  in  atrio  collocatas, 
uti  cognationis  efflceretur  conspectus  Achaintrius,  Heinrichius, 
Weidner,  Friedlaender,  Major  explicaverunt.  Sed  mihi  persuasi 
hoc  loco  luvenalem  stemma  dicere  avorum  serieni,  vel  cognationis 
gradum.  Quod  coUigendum  censeo  cum  ex  verbis  quae  sequuntur: 
'longo  sanguine  censeri',  tum  ex  versu  40  (tumes  alto  Drusorum 
stemmate).  Pari  ratione  scholiasta  locum  explicat:  'stemma  est 
generis  ordo,  ut  gradus'.  Similis  vocabuli  est  notio  apud  Mar- 
tialem  (Vili  6,  3):    'Argenti   furiosa  sui  cum   stemmata   narrat'. 

Verbis  (v.  2)  'pictos   ostendere  vultus  maiorum'  tabulam  a 

luvenale  notai-i  Acliaintrius  censuit.  Falsam  liane  esse  expli- 
eationem  manifestum  est.  Heinrichius,  Weidner.  Mayor,  alii  recte 
cereas  a  luvenale  significari  maiorum  imagines  intellexerimt, 
ipseque  edocuit  Momnisenius,  qui  egit  de  loco  in  libro  eo  qui 
est  de  iure  publico  (voi.  I**  p.  445  adn.  1).  De  imaginibus  conf. 
Marquardt,  H.-B.  VII  p.  241— 245;  Mommsen,  St.-E.  P  p.  442— 447. 
Conf.  Sen.  de  ben.  Ili  282  :  'Qui  imagines  in  atrio  exponunt  et 
nomina  familiae  suae  longo  ordine  ac  multis  stemmatum  inligata 
flexuris  in  parte  prima  aedium  collocant,  non  noti  magis  quam 
nobiles  sunt  ?'  Tictos'  vero  luvenalis  maiorum  dicit  vultus,  quia 
coloratae  erant  imagines.  Conf.  Mommsen  1. 1.  p.  445;  e.  Poi.  VI  53: 
ì)  ÒÈ  eixdbv  BOTI  JiQÓacojior  elg  ó/uoiórrjza  òia(peQÓvTu>g  è^eiQyaojuévov 
xal  xazà  rijv  nXàoiv  y.al  xatà  rtjv  vjioygaifì'jv.  e.  Plin.  n.  11.  XXXV  2. 
'Imaginum  quidem  pie  tur  a,  qua  maxime  similes  in  aevum  pro- 
pagabantur  figurae  in  totum  exolevit^)  .  .  .  expressi  eera  vultus 
singulis  disponebantur  armariis,  ut  essent  imagines  .  .  .  stemmata 
vero  diseurrebant  ad  imagines  pietas'. 

In  similem  errorem  atque  Acliaintrius  nuper  inciderunt 
Friedlaender,  Marquardtius  scholiastae  secuti  explicationes  ver- 
sibus  5/6  ascriptas.  Friedlaenderi  est  opinio  luvenalem  toto 
loco  de  tabula,  in  qua  depieti  sint  maiores,  verba  facere.  In- 
spieiendae  sunt  adnotationes,  quibus  instruxit  versus  3,  6 — 9. 
Pari  ratione  Marquardtius  (1. 1.  p.  244)  censet,  in  tabula  depictos 
esse  eos,  quos  luvenalis  in  curribus  memorat  stantes,  eosque, 
quos  mutilatos  umeris,  nasis,  auriculis  describit  <v.  3 — 5).  Sed 
effigies  hoc  loco  a  poeta  notari,  non  tabulas,  certo  milii  constai 
Nam  fuisse  in  nobilium  familiarum  atriis  praeter  imagines  eorum 
maiorum  effigies,  qui  rebus  gestis  maxime  erant  insignes,  veri- 
simile est.  Quae  est  Mommsenii  opinio,  qui  explicat  (1. 1.  p.  445 
adn.  1):  'Anstatt  dieser  V^achsmasken  mogen  spàterhin  einzeln, 
insbesondere  bei  den  vornehmsten  Helden  des  Gesehlechts,  Bilder 
in  ganzer  Figur  aufgekommen  sein,  wie  denn  luvenal  Vili  3 
die  stantes  in  curribus  Aemilianos  erwàhnt  und  Martial  2,  90,  6 
sagt:  atriaque  immodieis  artat  imaginibus  .  .  .  Da6  diese 
Triumphalbilder  mit  dem  stemma  niclits  zu  tun  gehabt  liàtten, 
wie  Marquardt,  Handb.  VII  p.  244  meint,  ist  mir  nicht  wahr- 
scheinlicli'.  Quodsi  in  versu  3  Aemilianos  Curiosque  memorat 
luvenalis  stantes  in  curribus,  effigies  dicit  avorum  collocatas  in 
curribus    triumphalibus.     Pari    ratione    Heinrichius,-)    Weidner, 


')  sed  conf.  Marquardt  1.  1.  p.  245:  DaB  aber  die  Wachsbùsten  ganz 
auBer  Gebrauch  gekommen  seien,  muB  man  trotz  der  Behauptung  des  Plinius 
bezweifeln,  da  noch  im  Jahre  276  n.  Chr.  ihrer  bestimmte  Erwàhnung  ge- 
schieht.     e.  adn.  2  et  4. 

-)  Haud  scio   an   iure   sibi   persuaserit  Heinrichius  versu  3   (stantes  in 

Mayor  locum  explicaverimt.  De  tabulìs  vero  universo  loco,  qui 
continetur  versibus  1—9  liaudquaquam  verba  facit  luvenalis; 
ceras  significat  et  effigies.^)  Quod  versibus  intelligi  potest  9 
<eff  igies  quo  tot  bellatorum)  19  (tota  licet  veteres  exornent  un- 
dique  e  era  e  atria)  22  <hos  ante  effigi  e  s  maiorum  pone  tuorum) 
18  <frangenda  ini  agi  ne)  8  (fumosos  —  magistros).  Nani 
appellando  'fumosos'  magistros  equitum  et  dictatores  luvenalem 
notare  cereas  imagines  non  picturas  manifestum  est.  Frequenter 
enim  scriptores  Romani  imagines  appellant  'fumosas'.  Locos 
contulerimt  Friedlaender  et  Mayor.  Minime  signifìcari  picturas 
vel  ex  eo  apparet,  quod  imagines  auriculis  nasisque  carere 
luvenalis  explicat,  quas  particulas  effigiebus  crebro  deesse  con- 
stai Miravidetur  opinio  in  tabulis  has  potissimum 
deieri  vetustate  particulas.  Itaque  ea  reicienda  est  ex- 
plicatio  quamvis  scliolio  confirmata;  scholiasta  enim  ut  eam  pro- 
poneret  seductus  videtur  esse  poetae  verbis  (v.  2):  'pictos 
ostendere  vultus'.  Ex  eis  igitur,  quae  explicavi  eluxisse  censeo 
luvenalem  dicere  versibus  1 — 9  de  eis  maiorum  effigiebus,  quae 
in  atrio  erant  collocatae  <c.  v.  19  :  tota  licet  veteres  exornent 
imdique  cerae  atria).  Sed  praeter  usitatas  imaginum  formas 
effigies  memorat  poeta  ea  ratione  fictas,  ut  conspicerentur 
maiores  triumphantium  habitu  in  curribus  stantes  <v.  3  stantes 
in  curribus  Aemilianos  et  Curios). 

Difficultas  quaedam  videtur  subesse  in  verbis  <v.  6)  'generis 
tabula'  explicandis.  Friedlaender  cuni  scholiasta  faciens  picturam 
esse  generis  tabulam  censet  immerito;-)  nam  de  picturis  toto 
hoc  loco  non  verba  facere  luvenalem  demonstratum  est.  Constat 
mihi  ita  intelligenda  esse  poetae  verba  <v.  6 — 8),  ut  censeamus 
in  eadem  'capaci  generis  tabula'  praeter  Corvinum,  quem  me- 
morat poeta  V.  7  conspicuos  fuisse  dictatores  et  magistros  equitum, 
quorum  fit  mentio  v.  8.  Ex  eo  igitur,  quod  hi  dicuntur  'fumosi' 
apparet  ceras  luvenalem  notare  non  picturam.  Itaque  persuasum 
habeo  verba:  'generis  tabula'  luvenalem  notione  adhibuisse  trans- 
lata significantem  maiorum  imagines  titulosque  stemmatum  flexuris 
inter  se  coniunctos.    Cur  vero  'capax'  dicatur  tabula,  ex  versus  19 


curribus  Aemilianos  et  Curios)  luvenalem  verba  facere  de  effigiebus  earum 
similibus,  quae  portabantur  in  pompa  funeris.  De  quibus  e.  Marquardt  1.  1. 
p.  354/55  e.  Dio  Cass.  56,  34  :  xai  tv  arnfj  (rf/  xh'vi}}  rò  fih  acòfia  xóxa> ^  nov 
Iv  d^rjxrj    ovvexQvnzExo  eixcov   òé  zig   avzov  xtjqivì]  èv  imvixuo    oTolf]  è^ecpaivETO. 

^j  V.  4  Curios  iam  dimidios.  e.  luv.  XV  5  dimidio  Meninone  ;  56  vultus 
dimidios. 

-)  P'riedlaender  explicat  una  tabula  totam  avorum  seriem  esse  depictam 
(e.  schol.  V.  6  imagine  perpetua).  Sed  fuisse  in  atriis  huiusce  modi  tabulas 
non  constat. 

ClauB.  4 

verbis  elucere  videtur  :  tota  licet  veteres  exornent  u  n  d  i  ([  u  e 
cera  e  a  tri  a.  Censent  Heinricliiiis  et  Hermannus  memorare 
luvenalem  v.  6  genealogiam  literis  mandatam,  qua  avorum  de- 
scritta siut  nomina  et  honores.  Quoniam  vero  imaginibus  tituli 
erant  affixi,  in  quibus  maiorum  nomina  honoresque  erant  descripta, 
separata  ab  imaginibus  genealogia  non  opus  erat.  Praeterea 
etsi  a  scriptoribus  Romanis  qui  antiquitatis  studiis  se  dederant 
libros  conscriptos  esse  qui  erant  de  nobilium  gentiuni  origine 
notum  est,  tamen  verbis  'generis  tabula'  huiusce  modi  libros  non 
significari  manifestum  est. 

Altera  oritur  quaestio  quomodo  intelligenda  sint  verba: 
'multa  contingere  virga'  <v.  7).  Graviter  enim  in  explicandó 
hoc  loco  haesitaverunt  viri  docti.  Inepte  Heinrichius  'virga' 
notari  scopas,  quibus  detergerentur  imagines,  explicat.  'Multa 
contingere  virga'  idem  esse  atque  frequenter  bacillo  imagines 
tangere,  i.  e.  multas  imagines  visitantibus  atria  ostendere  pro- 
posuit  Hermannus  probante  nuper  Weidnero  (conf.  adn.  ad  v.  7  — 
conf.  et  Ribbeck.  1.  1.  p.  97:  'daS  eine  oft  und  eifrig  erhobene 
Gerte  gemeint  ist,  mag  Doederlein  .  .  .  und  Hermann  richtig  er- 
raten  liaben  et  e.').  Sed  Latine  dici  posse  'multa  contingere 
virga'  prò:  uno  atque  eodem  bacillo  identidem  h.  e.  multorum 
avorum  imagines  ostendere  minime  mihi  persuaserim.  lustani 
loci  explicationem  proposuerunt  Friedlaender,  Leo.  Nam  eadem 
atque  hoc  loco  notione  'contingere'  posuit  luvenalis  XI  62  (con- 
tingere sanguine  caelum).  Denique  gradu,  affinitate,  sanguine 
contingere  aliquem  multis  apud  scriptores  Latinos  invenitur  locis. 
(Conf.  Thes.  L.  L.  s.  v.  contingere.)  Verbis  vero  'multa  virga' 
quin  denotentur  stemmatis  lineae  vel  flexurae  dubius  non  sum. 
Nam  sicut  nos  Romani  generis  conspectum  arbore  significare 
solebant.  In  extremis  igitur  arboris  virgis  collocati  erant  maiores 
antiquissimi.  a  (luibus  gentis  ducebatur  origo.  Re  vera  stem- 
matis lineas  verbis  notari  'multa  virga'  non  modo  ex  Persii 
apparet  loco,  quem  attulit  Friedlaender  <(Pers.  Ili  8),  sed  etiam 
ex  eo  elucet,  quod  luvenalis,  postquam  versu  1  generaliter  disseruit 
de  stemmatibus  generisque  iactatione,  versibus  6 — 8  imaginum 
stemma  ante  oculos  quasi  proponit.  Nam  translate  stemmatis 
lineas  titulosque  imaginibus  subscriptos  'generis  tabulam'  appellare 
poetam  modo  demonstravi.  Quae  cum  ita  sint  certo  persuasum 
liabeo  perperam  scholiastam  interpretatum  esse  locuni:  'multis 
fascibus,  dignitate'.  Nam  etsi  locis  aliquot,  poetae  virgam  nie- 
morant  notantes  imperium  consulare  <Stat.  Silv.  I  2, 47  ;  Ov.  Trist. 
5,  6.  31),  tamen  hoc  loco  explicare  luvenalem  contingere  giorio- 
sum  maiorum  iactatorem  fumosos  dictatores  interposita  consulum 
serie   nego.     Sicut   enim   reliquis   locis,   ubi   'contingere'   eadem 

atque  hoc  loco  exstat  notione,  scriptum  est  :  gradu  vel  sanguine, 
vel  propinquitate  contingere  aliquem,  hoc  loco  maiorum  iactatorem 
dicit  luvenalis  stemmatis  flexuris  contingere  fumosas  imagines 
maiorum.  Ea  ratione  igitur  intelligendus  est  locus,  ut  censeamus 
et  gradu  et  stemmatis  lineis  contingi  dictatores  et 
magistros  equitum. 

Haec  erant  praemonenda,  iam  inspiciamus  duplicem  loci 
formam  a  Leone  positam.  Ita  vero  rem  instituam,  ut  doceam 
neque  opus  esse  ea  coniectura,  neque  eas  formas.  quas  finxit  Leo, 
stare  posse. 

Primo  igitur  loco  considerandus  est  versus  7;  in  hoc  enim 
versu  inprimis  offenderunt  Airi  docti.  In  maxima  codicum  parte 
non  exaratus  est  versus,  in  libris  aliquot  ante  versum  exstat  5. 
Itaque  inquirendum  est,  utrum  genuinus  sit  suoque  loco  positus 
in  codice  P,  necne.  Praeterea  circumspiciamus  necesse  est,  num 
€orruptelis  sit  depravatus.  Nani  cum  offenderunt  viri  docti  in 
nominis  Corvini  iteratione,  tum  tolerari  posse  vocem  'posthac' 
negaverunt. 

Non  exstare  versum  in  plurimis  libris  nil  attinere  censeo 
ad  spurium  iudicandum  versum.  Nam  non  omnes  luvenalis  versus 
in  omnibus  codicibus  perscriptos  esse  constat.  Praeterea  non 
habemus,  quod  spurium  esse  versum  censeamus.  Quoniam  enim 
difficilis  est  intellectu,  potius  mihi  persuaserim  ob  eas  diffìcultates 
<iuibus  scatet  deletum  esse  versum  in  deterioris  notae  libris. 
Denique  cur  effecta  sit  interpolatio  intelligi  non  potest. 

Versum  insto  loco  exstare  in  codice  P  haud  difficile  in- 
tellegitur.  Nullo  enim  alio  loco  potest  intercalari  salvo  senten- 
tiarum  conexu.  Sed  bene  eo  inseritur  loco,  quo  exaratus  est  in  P. 
Quod  elucet  consideratis  versibus  6 — 8.  Hi  enim  versus  eo  ab 
eis  qui  antecedunt  distinguuntur,  quod  poeta  denuo  ad  rem  de 
■qua  agit  quasi  adgreditur  enarrandam  verbis  usus:  'quis  fructus'. 
Quodsi  comparaverimus  versus  6—8  cum  eis  qui  antecedunt 
apparet  luvenalem  ea,  quae  versibus  1 — 5  effuse  copioseque 
enarravit,  versibus  6 — 8  breviter  stricteque  quasi  complecti. 
Postquam  versibus  1 — 5  verbose  dixit  de  stemmatibus  (plur.), 
imaginibus  et  effigiebus,  satis  habet  versu  6  memorare  generis 
tabulam.  Eo  quoque  strictior  versuum  6 — 8  explicatio  potest 
agnosci,  quod  poeta  his  versibus  de  una  dicit  gente,  Valeria 
scilicet.  in  qua  insignis  est  Corvinus,  non  sicut  supra  variarum 
gentium  affert  nomina.  Quoniam  vero  unius  gentis  stemmatis 
poeta  versibus  6 — 8  facit  mentionem,  iam  elucere  censeo,  cur 
denuo  Corvini  in  versu  7  afferatur  nomen.  Ex  eis  enim 
gentibus,  quas  attulit  poeta  versibus  1—^5  nunc 
unam  quasi  depromit,  huiusque  gentis  stemma  nobis 

4* 

proponi  t.  In  earum  gentium  numero  t^uas  memoravit  Iuvenali> 
versibiis  1 — 5  extremo  fere  loco  Corvini  exstat  nomen.  Corviniim 
igitur  cur  denuo  afferai  poeta  perspicuum  videtur.  Censet  Frieil- 
laender  Corvinum,  quem  dicit  luvenalis,  M.  Valerium  Corvum  esst . 
Sed  non  opus  est  putare  certam  quandam  luvenalem  notasse 
personam;  Corvini  enim  in  gente  Valeria  insignes  erant,  Galbae 
in  Sulpicia.  —  Censeo  igitur  immerito  offendisse  viros  doctos  in 
Corvini  nominis  iteratione,  fìdemque  liabendam  esse  egregii  codicis 
P  testimonio.  Scriptum  est  in  libris  aliquot  prò  'Corvinum' 
Tabricium'.  Sed  neminem  potest  fugere  liane  lectionem  effectain 
esse,  ut  difficultas,  quae  videbatur,  removeretur.  Itaque  horuni 
librorum  lectiones  non  maiorem  liabent  auctoritatem  quam  con- 
iecturae  a  viris  doctis  propositae. 

Maior  difficultas  quam  in  Corvini  nominis  iteratione  subest 
in  voce  'posthac'.  Negaverunt  viri  docti  (Heinrichius,  Eib- 
beckius,  Weidner,  Owenius,  Withofius,  Housmanus,  Leo)  liane 
vocem  ea  notione  a  scriptoribus  Latinis  ipsoque  luvenale  ad- 
hiberi,  qua  hoc  exstat  loco.  Itaque  emendatione  opus  esse 
censuerunt,  vel  totum  versum  spurium  esse  sibi  persuaserunt. 
Quomodo  ergo  de  liac  re  iudicandum  est?  luvenalem  versibus 
6 — 8  unum  nobis  proponere  stemma,  unam  memorare  genteni 
explicavi.  Constat  milii  in  hac  'generis  tabula'  non  modo  Cor- 
vinum, sed  etiam  dictatores  magistrosque  equitum  conspicuos 
esse.  In  eiusdem  gentis  maiorum  numero  Corvinus,  magistri 
equitum,  dictatores  liabentur.  Ex  verbis  enim  'quis  fructus' 
verba  pendent  et  'iactare'  et  "contingere'.  Dicit  igitur  poeta 
versibus  6 — 8  inutile  esse  in  maiorum  numero  ostentare  Corvinum. 
praeterea  multis  stemmatum  flexuris  (multa  virga)  i.  e.  multis 
cognationibus  dictatores  contingere,  h.  e.  generis  originem  ab  liis 
deducere  claris  viris.  Apparet  luvenalem  duo  arte  connexuisse 
verba,  quorum  diversa  quaedam  est  vis;  nam  verbo  'iactare'  actio, 
verbo  'contingere',  qua  notione  hoc  exstat  loco,  minus  actio 
quam  status  significatur.  Sed  simili  ratione  atque  hoc  loco  in 
versu  2  verba  posuit  poeta  'censeri'  et  'ostendere'.  Nimis  presse 
luvenalis  inter  se  coniunxit  verba  'iactare'  et  'contingere'.  Ut 
igitur,  qua  ratione  inter  se  coniuncta  sint  haec  verba  satis 
eluceat,  verba  'iactare  Corvinum'  ita  fere  explicanda  videntur: 
maiorum  iactatorem  gloriari  se  cum  Corvino  affinitate  coniunctum 
esse. 

Verba  'iactare'  et  'contingere'  inter  se  coniuncta  sunt  in 
codice  P  particula  'posthac'.  Postquam  vero  Hermannus,  Fried- 
laender,  Buecheler  non  offenderimt  in  hac  voce,  nuper  Leo  ab 
ipso  luvenale  vocem  versui  illatam  esse  negavit;  nam  non  alia 
ratione  particulam  'posthac'  a  luvenale  adhiberi,    quam   omnino 

a  scriptoribus  Latinis.  Etsi  vero  constai  plurimis  apud  scriptores 
locis  particulam  exstare  verborum  fere  notione  'in  Zukunft',  'von 
jetzt  ab',  tamen  locis  haud  ita  paucis  alia  notione  adhibita  in- 
venitur.  Tacitus  enim  locis  aliquot  'posthac'  scripsit  prò  'postea', 
'tum'.  Conf.  Ann.  XV  14:  "missi  postliac  Paeto  nuntii  et  regis 
conloquium  petitum,  qui  Vasacen  praefectum  equitatus  ire  iussit'. 
XVI  8  'Inducti  p  o  s  t  h  a  e  vocabulo  indicum,  qui  in  Lepidam  .  .  . 
incestum  cum  fratris  Alio  et  diros  sacrorum  ritus  confingerent'. 
Praeterea  nonnullis  locis  ineunte  capite  vel  paragrapho  vocem 
'posthac'  Tacitus  posuit  particulae  scilicet  vice,  qua  transitus 
tit  a  re  quadam,  quam  enarravit,  ad  novum  tractandum  argu- 
mentum.  His  igitur  locis  'postliac'  videtur  scripsisse  Tacitus 
particularum  loco:  'postea',  'inde',  'deliinc',  'exim'.  Conf.  Ann.  V  9: 
'Placitum  p  0  s  t  li  a  e ,  ut  in  reliquos  Seiani  liberos  adverteretur'. 
VI  7  'Q.  Servaeus  p  o  s  tli  a  e  et  Minucius  Thermus  inducti'.  XII 11 
'Datimi  posthac  C.  Cassio  .  .  .  deducere  iuvenem  ripam  ad 
Eupliratis'.  (Quibus  cum  locis  comparandi  simt  loci  VI  9  :  'secutae 
dehinc  Tiberii  literae'.  XV  70  'Exim  Annaei  Lucani  caedem 
imperat'.  V  8  'relatum  inde'  .  .  .)  Nec  non  'posthac'  adliibuit 
Tacitus  in  rerum  vel  personarum  enumerationibus.  Conf.  Ann.  Ili 
61/62:  'Primi  omnium  Epliesii  adiere  .  .  .  proximi  Magnetes 
nitebantur  .  .  .  Aphrodisienses  posthac  et  Stratonicenses  de- 
cretum  attulere  .  .  .  exim  Cyprii  .  .  .  Ann.  XV  70  Postquam 
Lucani  niortem  Tacitus  enarravit,  pergit:  'Senecio  posthac  et 
Quintianus  non  ex  priore  vitae  mollitia,  mox  reliqui  coniuratorum 
periere'.  —  Quae  cum  ita  sint,  nonne  censebimus  luvenalem  hoc 
loco  vocem  'posthac'^)  simili  ratione  adhibuisse  atque  Tacitum 
eis  locis,  quos  attuli  ?  Nani  in  'capaci  generis  tabula'  conspicuos 
esse  et  Corvinum  et  dictatores  et  magistros  equitum  demoustravi. 
Longa  adest  maiorum  series,  primo  igitur  loco  ostentatur  Corvinus, 
dehinc  sequuntur  dictatores  et  magistri  equitum. 

Sed  licet  concedamus  diffìcultatem  quandam  subesse  in 
particula  'posthac';  si  delendam  censeamus,  quid  sit  supplendum 
frustra  requiro.  Nani  explanari  ea  ratione  non  posse  locum, 
quam  proposuit  Leo,  statim   elucebit  inspecta  loci  compositione. 

Versibus  1 — 20  specialem  effìci  saturae  partem  sententia 
iipparet  generali,  quae  exstat  in  versu  20:  'nobilitas  sola  est 
atque  unica  virtus'.  Explicat  poeta  his  versibus  maiorum  numero 
et  egregiis  rebus  gestis  veram  non  impetrari  nobilitatem.    Quattuor 


^)  Withofius  probante  Housmano  scribeiidam  esse  proposuit  prò  "post- 
hac "posse  ac  .  Sed  sicut  luvenalis  in  v.  2  verba  posuit "censeri'  est 'ostendere', 
non  'posse  censeri'  et  'posse  ostendere',  ita  in  versu  7  dicit  "iactare'  et 
'contingere'  verbo  'posse   non  addito. 

sunt  huius  dispiitationis  partes,  (luarum  prima  Lepidorum  nominibus 
a  poeta  commemoratis  est  insignis  <v.  1  — 9),  altera  Numantinorum 
<v.  10 — 12),  tertìa  Allobrog-icornm  (v.  13 — 18).  Inde  imiversae 
partis  seqiiitur  coiiclusio. 

Non  dicit  luvenalis  de  unius  gentis  maioribiis.  Quod  cuni 
ex  eo  apparet,  quod  complurium  gentium  afferuntur  nomina,  tum 
ex  versus  elucet  19.  verbis:  'tota  atria'.  Non  recte  igitur  Rib- 
beckius  locum  intellexit,  cum  offenderet  in  tot  nominibus  a  poeta 
allatis. 

Cum  igitur  in  universum  de  maiorum  cultu  dicat  luvenalis. 
non  est  mirandum,  quod  non  modo  varias  affert  res,  quae  ad 
maiorum  cultum  pertinent  (stemmata,  imagines,  effigies,  generis^ 
tabula),  sed  etiam  complures  enumerat  gentes. 

Censet  Leo  idem  fere  a  luvenale  explicari  versibus  6 — 8 
atque  versibus  1 — 5,  ideoque  duplicem  statuit  formam.  Quam 
ut  proponeret  opinionem  seductus  videtur  inspectis  versibus  1 — 10 
omissis  iis,  qui  sequuntur.  Demonstravi  inter  se  artissimo  senten- 
tiarum  conexu  coliaerere  versus  1 — 20,  quam  saturae  partem  quat- 
tuor  dividi  particulis.  Neminem  potest  fugere  eandem  fere  esse 
sententiam  earum  particularum,  quae  versibus  continentur  1 — 18. 
Liceat  mihi  liarum  particularum  argumenta  afferre  :  v.  1 — 9  quid 
faciunt  stemmata ...  si  corani  Lepidis  male  vivitur ?  v.  10 — 12  effigies 
(luo  tot  bellatorum,  si  luditm-  alea  pernox  ante  Numantinos  ?  .  .  . 
V.  13 — 18  cur  AUobrogicis  .  .  .  gaudet  Fabius  ?  etc.  Apparet  ter 
luvenalem  repetere  sententiam  quam  proposuit,  exemplis  variis 
instructam.     Quod  proprium  esse  dictionis  luvenalianae  constat. 

Non  satis  liabet  poeta  semel  affirmasse  veram  nobilitatem 
maiorum  cultu  non  impetrari  ;  ideoque  identidem  ad  eandem  rem 
explicandam  accedit  interrogationis  dicendi  genere  usus  :  Stemmata 
quid  faciunt  ?  Quid  prodest  longo  sanguine  censeri  ?  Quis  fructus 
generis  tabula  iactare  Corvinum?  Effigies  quo  tot  bellatorum? 
Cur  AUobrogicis  gaudet  Fabius?  Apparet  ergo  versus  1 — 20 
artissime  inter  se  coliaerere  immeritoque  in  ponenda  duplici 
forma  solos  versus  1 — 9  tractasse  Leonem. 

Sed  non  modo  universa  liaec  saturae  pars<v.  1 — 18)  ambagibus 
iterationibusque  effusa  quadam  ratione  est  perscripta,  sed  etiam 
prima  particula,  quae  efficitur  versibus  1 — 9,  luvenalianae  prae 
se  fert  dictionis  speciem,  cum  non  desint  iterationes  (conferenda 
sunt  verba  :  stemmata  quid  faciunt  ;  quid  prodest  longo  sanguine 
censeri;  quis  fructus  generis  tabula  Corvinum  iactare).  Omnia 
praeterea,  quae  ad  maiorum  pertinent  cultum  :  imagines,  effigies, 
stemmata,  generis  tabulam  paucis  liis  poeta  attulit  versibus, 
quasi  rerum  commemoratarum  multitudine  probetur  argumentum. 
Gravissima   ironia   usus   maiorum    cultum   luvenalis   insectatur 

(liligentissime  enarrando  Curios  iam  esse  dimidios,  effigiebus 
umeros,  nasos,  aures  deesse,  dictatorum  imag-ines  fumosas  esse. 
Quoniam  vero  prima  liac  particula  omnia  quasi  complectitur 
poeta,  quae  ad  maiorum  pertinent  cultum,  certa  non  est  requirenda 
argfumenti  dispositio;  tantum  spectat  poeta,  ut  quam  plurimas 
afferat  res.  Id  vero  potest  affirmari  increscente  indignatione 
poetam  facere  verba. 

Demonstrasse  milii  videor  iustam  esse  traditam  versuum 
eompositionem,  restat  ut  duplicem  loci  formam  a  Leone  statutam 
stare  non  posse  explicem.  Censet  Leo  insertis  versibus  6 — 9 
sententiarum  interrumpi  conexum,  ideoque  liane  alteram  loci 
posuit  formam.  Quae  altera  forma  ab  eo  non  potuit  effici  nisi 
versus  7  immutatione,  quae  nuUis  confirmatur  codicum  testimoniis. 
Arridere  liane  alteram  formam  non  affirmaverim,  etsi  Leoniana 
versus  7  species  venustate  quadani  non  caret.  Sed  offendo  in 
eo,  quod  Politici  nomen  exstat  in  altero  liuius  formae  versu. 
Solet  enini  luvenalis  eas  personas,  quos  sing-ulis  compellat  saturis 
primo  statini  nominare  allocutionis  versu.  Coiif.  Vili  1;  IX  1; 
XII 1;  XIV  1;  XV  1;  XVI  1;  VI  21;  XIII  5.  Neque  cur  poeta 
solum  Corvini  nomen  attiilerit,  tum  in  universum  dicat  de  dicta- 
toribus  et  magistris  eqiiitum  liquet,  praesertim  cum  capax 
appelletur  g-eneris  tabula.  Neg-ari  non  potest  liane  formam  qua 
est  tenuitate  abliorrere  a  luvenalis  dicendi  genere,  neque  con- 
.gruere  cum  insequentibus  versibus*  effuse  perscriptis.  Tum  vero 
non  liquet  cur  luvenalis,  cum  in  versu  7  Corvinum  attulerit  in 
versu  9  memoret  Lepidos.  Quid  enim  Valeriis  est  cum  gente 
Aemilia?  Lepidi  non  possunt  afferri  nisi  ante  com- 
memoratis  complurium  gentium  nominibus.  Recte 
Leo  edocuit  luvenalem  verba  scribentem  <v.  9):  'si  coram  Lepidis 
male  vivitur'  eam  adliibuisse  dictionis  iìguram,  de  qua  egit 
Buecheler.^)  Sed  si  quid  video  liaec  deletur  figura  suppressis 
versibus  1 — 5.  His  enim  versibus  variarum  gentium  enumerantur 
nomina.  Contra  in  versibus  6 — 8  solum  Corvini  exstat  nomen  ; 
dictatores  et  magistri  equitum  nominatim  non  appellantur.  — 
In  nono  versu  exstant  verba:  'effigies  quo  tot  bellatorum'.  At 
effigies  dici  in  Leoniana  forma  non  invenio.  Persuasimi  liabeo 
vocibus:  'tot  bellatores'  non  notari  dictatores  magistrosque  equitum, 
de  quibus  in  universum  dicit  poeta,  sed  eos  claros  viros,  de 
quibus  verba  facit  in  versibus  1 — 5.     Simili  ratione  ex  eo,  quod 


1)  Leo  Herm.  1909  p.  610;  Buecheler:  ind.  lect.,  Bonn.  1878/79,  p.  20: 
.  .  .  Porphyrio  .  .  .  adnotavit  liane  transitionis  figuram  brevi  tati  sermoni  s 
magis  quam  cogitationum  severitati  convenientem.  saepe  illi  rerum  singularum, 
quas  ante  memoraverunt,  aliquam  faciunt  summam  nec  vero  summam  pro- 
ponunt  ipsam  sed  rursum  singula  dant  exempla  diversa  a  prioribus. 

in  versi!  9  Lepidi,  in  13  Allobrogici,  in  14  Fabius  memorantur. 
apparet  ineunte  satura  nominatim  gentes  afferri.  —  Quae  cnm 
ita  sint  immerito  a  Leone  duplicem  statutam  esse  formam 
nianifestum  est. 


3. 

In  eiusdem  saturae  versibus  121 — 124  duplicem  subesse 
formam  censuit  Leo;  tamen  ipse  concedit  ad  liquidum  rem  non 
posse  perduci.  Non  primus  Leo  in  hoc  loco  offendit.  Weidner 
locum  sibi  visus  est  sanasse.  Friedlaender  tautologiam  inesse 
in  versibus  putavit,  sed  ipse  qua  ratione  locus  sit  explicandus 
demonstravit.  Explicat  enim  tautologiam  quam  vocat  effici 
luvenalis  consuetudine  quae  modo  dixit  sententia  repetere 
generali.  Qua  de  luvenalis  saturarum  componendarum  ratione 
egregie  disseruit  Vahlenus  exemplaque  contulit  <Opp.  Acad.  I 
p'.  227  ss.>. 

Enarrat  enim  luvenalis:  Praecipue  iis  parcendum  est,  qui 
non  modo  sunt  miseri,  sed  etiam  fortes.  Sane  auferas  omne 
aurum  et  argentum:  praesto  erunt  scutum,  gladius,  iaculum, 
galea;  spoliatis  igitur  non  desunt  arma  (scilicet  quibuste  possunt 
opprimere).  Verbis  ergo  'spoliatis  arma  supersunt'  sententiarum 
quae  antecedunt  efficitur  quasi  summa.  Praeterea  vero  quomodo 
iudicandum  sit  de  hoc  dicto  ex  insequentis  versus  elucei  e  videtur 
argumento.  Quamquam  enim  poeta  hoc  versu  explicat  se  non 
proposuisse  sententiam  rhetoricam,  tamen  apparet  sententiose 
faceteque  eum  pronuntiasse  verba:  'spoliatis  arma  supersunt'. 
Spolia  enim  proprie  dicuntur  arma  hosti  devicto  a  victore  erepta  ; 
hoc  loco  facetum  excogitavit  poeta  dictum  asseverans  arma 
restare  spoliatis.  Quae  cuni  ita  sint  manifestum  videtur  verba  : 
'spoliatis  arma  supersunt'  non  posse  demi  e  sententiarum  con- 
textu.  Nani  dubitali  non  potest,  quin  ad  haec  potissimum  verba 
pertineat  versuum  qui  sequuntui'  (125/6)  argumentum. 

Altera  Leonis  forma  versibus  efficitur  121 — 123.  Aflìrmat 
Leo  verba  :  'scutum  gladiumque  relinques'  respondere  verbis  : 
'spoliatis  arma  supersunt'.  Sed  verbis:  'scutum  gladiumque 
relinques'  universam  hanc  concludi  saturae  particulam  non  con- 
cedo. Haudquaquam  idem  valent  verba:  'scutum  gladiumque 
relinques'  atque  'spoliatis  arma  supersunt'.  Verbis  enim  :  'scutum 
gladiumque  relinques'  poeta  pari  modo  atque  eis  quae  antecedunt 
{'tollas  licet'  etc.)  compellat  provinciae  rectorem  haec  fere 
explicans:  Auferas  licet  aurum  et  argentum,  non  surripies 
scutum  et  gladium.  Verbo  ergo  'toUas*  quodam  modo  respondet 
verbum   'relinques'   similique    modo    cum    memoretur   aurum    et 


—    57     — 

argentimi,  gladii  fìt  mentio  et  scutì.  Verba  vero:  'spoliatis 
araia  supersunt'  ea  mente  haud  dubie  concepit  poeta,  ut  totuni 
lociim  concluderet  absolveretque.  Quod  vel  ex  eo  elucet,  quod 
non,  siciit  supra,  provinciae  rectorem  affatur  bis  verbis,  sed 
ipsos  iam  inducit  spoliatos  provinciae  incolas.  iVpparet  enim  in 
versibus  121 — 123  grammaticum  esse  subiectum  provinciae 
rectorem,  quem  compellat  poeta,  contra  in  versu  124  subiectum 
quod  vocatur  logicum  spoliatos  esse.  Inserto  igitur  versu  124 
opponit  inter  se  luvenalis  provinciae  rectorem  et  incolas  spoliatos  : 
Quoniam  provinciae  rector  non  sicut  aurum  et  argentum,  scutum 
quoque  et  gladium  et  iaculum  et  galeam  abstulit,  ii  quos  spoliavit 
arma  contra  eum  possunt  capessere.  In  Leoniana  loci  forma 
sententiarum  desideratur  acumen,  lumen  ^)  scilicet  illud  quod 
exstat  versu  124  exeunte.  Ad  hoc  vero  dictum  praecipue 
referendum  esse  versuum  125/6  arg-umentum  disserui.  Quae  cum 
ita  sint  mihi  constat  perfectum  absolutumque  non  videri  locuni 
nisi  inserto  versu  124. 

Non  multa  de  altera  quam  finxit  Leo  forma  sunt  explicanda  : 
'Curandum  in  primis,  ne  magna  iniuria  fìat  fortibus  et  miseris: 
spoliatis  arma  supersunt'.  Nam  etsi  in  hac  forma  vera  loci 
exstat  conclusio,  tamen  angustior  est,  quam  ut  a  luvenale  eam 
esse  conceptam  sit  putandum.  Quaenam  enim  sit  mag:na  ea 
iniuria,  de  qua  dicit  poeta  versu  121,  pluribus  describitur  ver- 
sibus 122/3.  Quod  vero  non  satis  liabet  luvenalis  gladium 
attulisse  et  scutum.  additis  iaculo  et  galea  non  est  mirum. 
Multas  afferre  res  proprium  esse  luvenalis  in  explicandis  Vili 
saturae  versibus  1—9  demonstratum  est.  Hoc  loco  vero  ita  rem 
instituit  poeta,  ut  enumeret  arma  responsione  quadam  adhibita, 
cum  inter  se  respondeant  gladius  et  scutum,  iaculum  et  galea. 
Nam  ad  hostem  impugnandum  gladius  adhibetur  et  iaculum,  ad 
tuendum  corpus  scutum  et  galea. 

4. 

Offendit  Leo  in  nonae  saturae  versu  5.  Iam  antea  in  ex- 
planando lioc  versu  haesitaverunt  viri  docti,  variasque  pro- 
posuerunt  interpretationes.  Quo  in  numero  pluribus  de  loco 
egit  Achaintrius.  Qua  ratione  versus  5  cohaereret  cum  ante- 
cedentibus  versibus  3,  4  enucleare  conati  sunt  Weidner  et  Hous- 
manus,  sed  eas  explanationes  probabiles  non  esse  merito  Leo 
notavit.     Ipse    vero  Leo    affìrmat    versum  5    versui  4    ab    ipso 


1)  Conf.  Quint.  Vili  5, 1.  Sed  consuetudo  iam  tenuit,  ut  mente  coucepta 
sensus  vocaremus,  lumina  autem  praecipue  in  clausulis  posila  sententias. 

I livellale    ascriiituui   esse,    ea   scilicet    mente,    ut  eiecto  versu  4 
inimutatu  H  altera  loci  forma  efficeretnr.  Alteram  igitur  versus  3   r 
speciem  reficiendam  esse:  'quifl  tibi  rum  vultu  qualem  deprensus 
liabet  cum'. 

Nego  assenti  eli  dnm  esse  Leoni.  Nani  non  liijuet.  cur  oppressurus 
fuerit  luvenalis  Kavolae  exemplum  nonae  saturae  argumento 
magnopere  accommodatum.  In  comparando  cum  aliis  Xaevoli 
vultu  nominatim  Tuvenalis  aflfert  personas.  quibuscum  comparat 
Naevolum.  Non  igitur  est  verisimile  reiecto  Ravolae  exemplu 
poetam  allaturum  fuisse  servulum  quendam  cmstula  lanibentem. 
Sed  ipsam  inspiciamus  formam  a  Leone  propositam.  Facere  non 
possum  quin  ablioiTere  a  sei-mone  luvenaliano  versus  tardo  im- 
pediteque  a  Leone  compositos  indicem.  Libenter  Leoni  concedo 
versus  3  clausulam  a  Leone  fictam  a  luvenalis  dicendi  genere 
non  discrepare.  Sed  universus  displicet  locus  luvenalis  ingenio 
indignus.  Soluta  oratione  locum  describam:  quid  tibi  est  cum 
vultu.  qualem  ser%Tis  liabet,  qui  est  deprensus  a  nobLs  et  verberatus. 
dmii  lambit  crastula.  Adeo  confertus  quasi  sententiis  est  locus. 
liti  vix  possim  una  complecti  comprehensione.  Accedit  quod 
universi  loci  subiectum  quod  vocatur  logicum  —  semis  —  non 
est  positum  nisi  in  ea  sententia,  quae  pendet  ex  sententia  prin- 
cipali. Xon  solet  luvenalis  scribere  sententias  adeo,  ut  ita  dieam, 
implicitas.  Tum  vero  quid  sibi  velint  verba:  'cum  nos  colaphum 
incutimus'  aegi-e  perspici  potest.  Attirmaverim  —  concedamus 
licet  Leoni  duplicem  foiTuam  —  supervacanea  esse  liaec  verba. 
«[uoniam  antecedit  verbum  'deprensus'.  Leo  foraia  sua  poetam 
lacit  Naevoli  vultum  comparantem  cum  servi  qui  est  deprensus 
dum  lambit  crustula,  sicut  Ravola  deprensus  erat,  dum  Rliodopes 
lambit  inguina.  Verba:  'cum  nos  colaphum  incutimus'  immerito 
in  textu  ponuntur.  quoniam  antecedit  verbum  'deprensus'.  Apparet 
enim  duas  incommode  inter  se  peimiscuisse  Leouem  sententias. 
qnanim  altera  explicatur  ser\nim  deprensum  dum  lambit  crustula 
vultu  insignem  esse  perturbato,  altera  consternatum  videri  servum 
alapa  punitimi,  quod  gustavit  crustula.  Sed  niilii  constat  utraque 
sententia  piane  describi  servuli  ^^lltum.  improspere  alteram  con- 
tundi cum  altera.  Ncque  omnino  comparanda  videtur  Xaevoli 
tristis  frons  cum  sei-vi.  qui  alapa  est  punitus.  perterrito  vultu. 
Quae  cum  ita  sint  apparet  non  coniungendos  esse  inter  >e 
versus  3  et  5. 

Non  cohaerere  versum  5  cum  antecedentibus  versibus  3.  4 
non  fugit  viros  doctos.  ideoque  suppositum  esse  putavenuit 
(Heinrichius.  Ribbeekius).  Sed  minime  ablioiTet  a  luvenalis 
dicendi  ratione.  Praeterea  geniiinum  esse  versum  testis  est 
Servins,  qui  bis  versum  affert  (Georg.  3.  60:  Aen.  7.  115).   Neque 

praeterniittenduui  est  sclioliastae  testimoniiiin,  qui  adiiotatioiiH, 
versimi  iiistiuxit.  Insertum  esse  saturae  versuni  cmm  ante- 
cedentibiis  versibus  non  coniunctum^)  non  est  mirum,  frequenter 
enim  luvenalis  in  saturis  intercalavit  sententias,  itaque  non 
habemus,  (^uod  hoc  loco  ea  ratione  intercalatiim  esse  a  poeta 
versum  5  nej^emns.  Quomodo  intelligendns  esset  v(!i-sus  docnit 
Friedlaender. 


5. 

Panca  addenda  sunt  in  hoc  capite  de  undecimae  satnrae 
versibus  162 — 170.  Veisus  enim  165,  166,  qui  in  codice.  P  post 
versum  sequuntur  164,  in  aliquot  codicibus  non  sunt  exarati 
(G,  U),  in  aliis  variis  exstant  locis.  ideo  compluribus  viris 
doctis  suspecti  visi  sunt.  Delendos  censuerunt  Heinrichius, 
lahnius,  alii.  Praeterea  Ribbeckins^)  jiutavit  universum  locum, 
qui  continetur  versibus  165 — 170  supposituni  esse.  (Vnitia  (|ui 
postea  ad  luveiialem  studia  contulerunt:  Buecheler,  Kriediaciidci-, 
Weidner,  alii  non  ofl'endendum  esse  in  loco  sibi  persuaserunt. 
Nani  versus  165,  166  merito  eo  exstare  loco,  quo  exarati  sunt 
in  codice  P,  jtaQEv&éoEOK  vel  digressionis  ratione  a  poeta  saturae 
insertos,  censuerunt,  praesertim  cum  multìs  saturai-um  locis 
huiusce  modi  digressiones  sermoni  inseruisse  luveiiulein  constet. 

Nuper  igitur  de  loco  egit  Leo.  Iure  demoiistravil  gemiinos 
iudicandos  esse  versus  165,  166  —  nani  luvenalianae  dictionis 
prae  se  ferunt  indicia  —  coque  loco  saturae  inserendos,  quo 
scripti  sunt  in  codice  P;  nani  alio  loco  non  possunt  intercalali 
ìiisi  deleto  sententiarum  contextu. 

Sed  sibi  persuasit  Leo  dupli(-cm  loci  formam  statuendam 
esse.  Censet  insertis  versibus  165,  166  interrumpi  contextum 
sententiarum,  quae  scriptae  sunt  versibus  162 — 164  et  167  ss. 
Quam  ut  de  versibus  proferret  opinionem,  adductus  est  putando 
pari  ratione  atcìue  Buecheler,  Friedlaendei-,  alii  verbo  (v.  167): 
'inritamentum  veneris  languentis  et  acres  divitis  urticae'  appo- 
sitionis  foi-ma  grannnatica  subicienda  esse  voci  'puellae',  (juae 
exstat  in  versu  164.  Sed  duorum  versuum  spatio  appositionem 
ab  ea  voce  separari,  ad  quam  sit  referenda,  tolerari  non  po.sse. 
Itaque  duas  posuit  loci  formas:  alteram  effici  versibus  162 — 166, 
alteram  versibus  162 — 164,  167 — 170. 

Sed  ipse  Leo  concedit  non  adesse  hoc  loco  ai'gumentorum 
similitudinem,  (luam  ipse  vocat  'stoffliche  Doppelfassung'.    Prae- 


')  e.  Guil.  Schulz:  t^iiaest.  .Juv.  Ueim.  XXI  p.  182, 
'^)  Der  echte  und  der  unechte  Juvcnal  p.  ll^is. 

terea  vero  demonstrabo  non  licere  versus  165,  166  removere  e 
sententiarum  contextu.  Nani  artissimo  sententiarum  conexu  a 
luvenale  fleti  sunt  versus  165 — 170.  Immerito  igitur  Buecheler, 
Friedlaender,  Weidner,  alii  versus  165,  166  distinxerunt  ab  eis 
qui  sequuntur.  Nam  non  lios  veisus,  sed  universum 
locuni,  qui  continetur  versibus  165 — 170  luvenalis 
TiaQEv&éoEcog  ratione  sermoni  inseruit.^)  Nam  post- 
quam  versibus  enarravit  162 — 164  domi  suae  convivam  non  in- 
venturum  esse  impudicas  saltatrices,  deinde  versu  pergit  171  : 
"non  capit  has  nugas  liumilis  domus'.  Sed  inter  hos  versus 
exstant  versus  165 — 170  quibus  a  proposito  poeta  aberrat  de- 
scribens  obscoenas  saltationes,  quibus  divites  in  conviviis  oblecten- 
tiir.  Huiusce  modi  digTessiones  frequenter  in  saturis  inveniuntur  ; 
exempla  contulerunt  Scliulzius  <1. 1.)  et  Friedlaender  (ed.  ind.  s. 
V.  Parentliesen.).  Quibus  locis  is  est  addendus,  qui  in  Oxoniensi 
exstat  fragniento  malore  <v.  7 — 13). 

Versus  igitur  165 — 170  quoniam  digressionis  ratione  sermoni 
inseruit  poeta,  et  ab  iis  disting-uenda  sunt,  qui  antecedunt,  et  ab 
iis  qui  sequuntur.  Quae  cum  ita  sint  apparet  minime  verba 
(v.  167):  'inritamentum  veneris  languentis  et  acres  divitis  urticae' 
appositionis  forma  grammatica  subicienda  esse  sententiae  ei, 
quae  scripta  est  versibus  162 — 164.  Immerito  eani  denuo  Leo 
protulit  opinionem,  ideoque  in  altera  loci  forma  quam  statuit 
<v.  162—164,  167—170)  versus  165,  166  removit.  Nam  versus 
hi  e  sententiarum  conexu  removeri  non  possunt.  Omissis  bis 
versibus  quid  sibi  velint  versus  168 — 170  perspicuuni 
non  est;  cur  hoc  loco  eos  inseruerit  poeta  minime 
liquet,  quoniam  sensu  paene  carent.  Censeo  neminem 
f  ugere  posse  verba  <v.l68):  'maior  tamen  ista  voluptas 
alterius  sexus'  ref erenda  esse  ad  versum  165.^)  Nam 
sententiarum  quae  exstant  versibus  165 — 170  hic  est  conexus: 
Quamquam  pari  ratione  et  mariti  et  uxores  impudicas  puellarum 
spectant  saltationes  (v.  165),  tamen  magis  uxorum  stimulatur 
libido.  Verbis  ergo:  "maior  tamen  ista  voluptas  alterius  sexus' 
uxores  notantur,  quas  memorat  poeta  in  versu  165;  hoc  solo 
loco  'alterius  generis'  i.  e.  feminarum  facit  mentionem. 

Ex  eis  quae  modo  explicavi  elucet  versus  165,  166  removeri 
non  posse,  quoniam  oppressis  his  versibus  sententiarum  deletur 
conexus.   Restat  igitur  ut  explicem  unde  pendeant  verba  <v.  167)  : 


')  e.  Guil.  Schulz,  1.  1.  p.  190  s. 

"-)  e.  Schulz.  1. 1.  p.  191  quod  vero  giavius  est  illa:  'maior  tamen  ista 
voluptas  alterius  sexus'  et  quae  deinde  sequuntur  demptis  his  versibus  non 
solum  omni  prorsus  acumine  privantur,  sed  intelligi  vix  possunt. 

'inritamentum  veneris  lauguentis  et  acres  divitis  urticae'.  Primus 
quod  video  ex  eis,  qui  iiiiper  in  lociim  inquisiverunt,  Schulzius 
recte  locum  explanavit.  Nam  verba:  'inritamentum  veneris 
languentis  et  acres  divitis  urticae'  appositionis  ratione  ei  sententiae 
sunt  subiectae  quae  exstat  versibus  165,  166.^)  lUud  enim, 
quod  cum  maritis  spectant  uxores  <v.  165),  'quod  pudeat  narrare 
aliquem  praesentibus  ipsis'  (uxoribus)  —  Gaditanae  scilicet 
saltationes  supra  memoratae  —  inritamentum  dicitur  veneris  et 
libidinis  urticae.  Appositiones,  quae  non  ex  voce  quadam  pendente 
sed  universae  sententiae  sunt  subiectae  nonnuUis  apud  poetas 
locis  inveniuntur.  Similem  Propertii  locum  attulit  Schulzius 
<Prop.  II,  27,  3)  Alia  exempla  Rothsteinius,  qui  hunc  explanavit 
locum,  contulit  <Prop.  IV,  11,  27;  Verg.  Aen.  IX,  51/52;  Ov.  Fast. 
II,  115).  Quoniam  vero  verba;  'inritamentum  veneris  —  urticae' 
ex  universa  pendent  sententia,  quae  versibus  exstat  165,  166, 
iam  elucet,  cur  in  versu  168  scriptum  sit  'urticae'  non  'urticas', 
quod  Ribbeckius  maluit,  grammaticum  mendum  in  voce  'urticae' 
subesse  suspicatus.  Quae  cum  ita  sint  neque  eiciendos  cen- 
sebimus  versus  165,  166,  neque  alteram  quam  statuit  Leo  loci 
formam  (v.  162 — 166)  meliore  effectam  esse  iure  concedemus. 

Liceat  milii  brevem  addere  adnotationem  ad  vocis  'divitis' 
<v.  168)  interpretationem  spectantem.  Ribbeckius,  nuper  Weidner 
et  Housmanus  putaverunt  immerito  vocem  'divitis'  in  versu  168 
scriptam  esse.  Sed  comparat  luvenalis  convivium,  quod  domi 
suae  agatur,  cum  divitum  liominum  conviviis.  Propterea  verba 
scripsit:  'acres  divitis  urticae',  pergens  <v.  171):  'non  capit 
lias  nugas  humilis  domus'. 


^)  Idem  iudicium   de  his  verbis  fecisse  Owenium  ex  verborum  apparet 
distinctione,  quam  adhibuit  in  editione  sua. 


Caputili. 

De  lacunis  et  interpolationibus. 

Proposuimus  iiobis  in  hoc  capite  agere  de  lacunis  et  inter- 
polationibus, quae  in  saturis  videntur  subesse.  Sed  minime  in 
animo  est  omnes  eos  locos  circumspicere  pluribusque  tractare, 
qui  nuper  suspecti  visi  sunt  viris  doctis.  Nani  per  liuius  libelli 
angustias  ingeniique  terminos  milii  nou  licet  omnes  eas  diffì- 
cultates  expedire,  quae  vel  re  vera  adsuut  in  saturis,  vel  quae 
videutur.  Itaque  paucos  eligam  locos,  de  quibus  pluribus  disse- 
rendum  videtur. 

1.  De  lacunis. 

Inventis  Oxoniensibus  additamentis  haud  inutile  vel  paene 
necessarium  videtur  circumspicere,  num  praeter  eas  lacunas,  quae 
novis  nunc  versibus  sunt  expletae  aliis  quoque  saturarum  locis 
hiantibus  lacunis  sententiarum  conexus  sit  interruptus.  Quoniam 
vero  satis  uotum  est  in  argumentis,  quae  sibi  proposuit  expKcanda 
enarrandis  minime  sibi  constare  luvenalem,  sed  sententiarum 
laxissima  compositione  creberrime  a  proposito  aberrare,  lacunas 
non  statuendas  esse  censeo  nisi  eis  locis,  ubi  adeo  invalidus  est 
sententiarum  contextus,  ut  dieta  insequentia  minime  conveniant 
ad  ea  quae  antecedunt. 

Complures  lacunas  sibi  visus  est  indagasse  Housmanus 
<conf.  ed.).  Sed  consideratis  eis  locis  quos  notavit  <I,  v.  131  —  ;^) 
V.  156—;  II  V.  169—;  VI  v.  585—;  IX  v.  134—;  XIV  v.  229—; 
XVI  V.  2 — )  mihi  persuasi  uno  solo  loco  re  vera  lacunam  exstare. 
Itaque  statini  respiciendi  sunt  IX  saturae  versus  130  ss. 

Lacunam  hoc  loco  ponendam  esse  Ribbeckius,  Weidner, 
Housmanus  consentiunt  et  ipse  lacuna  hiante  sententiarum  conexum 
deletum  esse  mihi  persuasi.  Post  versum  134  in  codice  P  scriptus 
exstat  versus:  'gratus  eris,  tu  tantum  erucis  imprime  dentem'. 
Friedlaender  subditicium   esse  himc  versum  censet.     Buecheleri 


^)  De  loco  egerunt:  Hartmannus.    De  luv.  inventione.    Diss.  Basii.  1908 
p.  26.  —  Friedl.  adn.  ad  v.  v.  127—131. 

est  opinio  versum  ex  diversa  versus  133  lectioiie  ortum  esse: 
'alter  amator  gratus  erit'.  Valilenus  antecedentibus  versibus 
addendum  putavit.  Contra  Leo  duplicis  formae  sibi  visus  est 
indagasse  vestigia.  Putat  enim  versus  130 — 134  alteram  loci 
formani  esse,  alteram  versum  130  coniunctum  cum  versu  Pithoeano. 
Sed  valde  sum  dubius,  a  hac  ratione  locus  sanetur.  Quam  du- 
bitationem  mihi  moverunt  insequentes  versus,  quibus  continetur 
Naevoli  responsum,  quocum  neutra  forma  a  Leone  posita  congruit. 
Respondet  enim  Naevolus:  'liaec  exempla  para  felicibus'  et  '"con- 
tentus  sum,  si  venter  inguine  pascitur'.  Haec  dieta  quomodo 
ref erenda  essent  ad  consilium  Naevolo  versibus  130 — 134  datum 
ab  amico,  nemo  adhuc  satis  explicavit.^)  Haud  dubie  ex  liis 
verbis  coUigendum  videtur  luvenalera  versibus  quibusdam  deletis 
qui  antecedebant  Naevolo  lautitias  proposuisse  divitiasque.  quas 
liic  ne  speraverat  quidem. 

Primam  respiciamus  versuum  130,  134  a  formam  a  Leone 
statutam.  His  soìis  verbis  amicum  respondere  Naevolo  quid  sit 
agendum  'post  damnum  temporis  et  spes  deceptas'  interroganti 
minime  verisimile  est.  Nam  liis  versibus  niliil  est  dictum  nisi 
pathicos  homines  non  defuturos  esse  Naevolo;  quapropter  non 
desinat  amatoria  edere.  Nequaquam  vero  illud  conquestus  erat 
Naevolus,  sed  pathicorum  ingratia  graviter  affectus,  ut  sibi  paret 
parvolam  rem  familiarem,  unde  commode  possit  vivere,  spectat. 
Quod  apparet  ex  eius  responso:  'at  mea  Clotlio  et  Lachesis 
gaudent,  si  pascitur  inguine  venter'.  Praeterea  quid  sibi  velint 
haec  'exempla'  quae  dicit  Naevolus  non  liquet.  Neque  quid 
velint  verba  'gratus  eris'  in  hac  loci  forma  quam  effecit  Leo 
satis  perspicuum  est.  Nam  significare  luvenalem  his  verbis  non 
defuturos  esse  Naevolo  homines  pathicos,  quibus  gratum  prae- 
beat  animum  non  est  putandum.  Hoc  enim  responsum  Naevolo 
datimi  neque  cum  Naevoli  narratione  pathici  amici  querentis  in- 
gratiam  neque  cimi  eis  dictis  quae  sequimter  bene  convenit. 
Censeo  haec  verba  non  alio  sensu  intelligenda  esse  atque:  ac- 
ceptus  eris  pathicis  amicis.  —  Tum  vero  Leonis  haec  versuum 
130,  134  a  forma  tanta  est  brevitate,  ut  comparata  cum  reliquis 
saturae  partibus  Naevolique  responso  vix  possit  tolerari. 

Alteram  formam  praebent  codices.  Paulo  est  effusior,  ne- 
que vero  ea  recepta  in  textum  removetur  dubitatio.  Eaedem 
diffìcultates  occurrunt  atqua  supra,  sed  nova  quaedam  accedit. 
Quaenam  enim  est 'altera' illa 'maior  spes"?    Scholiasta  explicat  : 


*)  C.Leo  1.1.  p.  615.  Die  Antwort  v.  135:  'haec  exempla  para'  hat 
kein  rechtes  Substrat,  da  ein  glanzendes  Wohlleben  vorher  nicht  aus- 
eemalt  ist. 

'raultos  imberbes  habes  tibi  crescentes'.  Nego  ad  alteram  Leonis 
t'ormam  meliore  iure  hanc  interpretationem  referri  posse  quam  ad 
liane,  nam  quid  hoc  loco  interest  inter  eos,  'qui  digito  scalpunt  uno 
caput'  et  imberbes  a  scholiasta  allatos?  Utrique  sunt  pathici.  Sed 
censeo  verba:  "altera  maior  spes  superest'  ref erenda  esse  ad 
versus  quosdaui  deletos.  Adducor  ergo,  ut  lacuna  depravari 
textum  existimem  <Conf.  Ribbeck:  Der  edite  und  der  unechte 
luvenal  p,  143).  Ea  sola  ratione  loci  difficultates  explicantur. 
de  versu  Pithoeano  134  a  recte  potest  iudicari.  Oxoniensibus 
fragmentis  repertis  nemo  consimilem  hanc  textus  condicionem 
rairabitur.  Incipit  lacuna  inde  a  voce  'superest'.  ReUqua  versus 
pars  excidit;  parique  modo  versus  aliquot  sequentes  videntur 
deleti  esse.  Versum  vero  Pithoeanum  134  a  totius  loci  effecisse 
conclusionem  mihi  persuasi.  Apparet  consimilem  esse  locum 
eius  sextae  saturae  loci,  qui  continetur  versibus  346 — 348. 
iSicut  ibi  quinque  luvenalis  versus  ad  tres  coartati  exstant  in 
codicibus,  hoc  loco  non  ab  ipso  luvenale  effecta  est  recensio. 
(juae  invenitur  in  libris. 

2.  De  ìnterpolationibus. 

Panca  hoc  loco  addam  de  difficillima  versuum  qui  subditicii 
putantui'  quaestione.  Housmanus  viginti  fere  versus  iudicavit 
spurios,  similique  modo  etiam  Leo  (Herm.  1910  p.  43  ss.  :  Zum 
Text  des  Persius  und  Juvenal)  saturas  non  piane  Ìnterpolatio- 
nibus carere  censet  <X  54,  XIV  1  a,  229). 

Sed  mihi  constat  omnes  fere  eos  versus,  quos  notaverunt 
Housmanus  et  Leo,  genuinos  esse.  Nam  ii  soli  versus  suppositi 
sunt  putandi,  quos  a  luvenale  conceptos  non  esse  certis  apparet 
argumentis  non  ii,  qui  eis  locis  ubi  exstant  ad  rem  de  qua  agit 
poeta  enarrandam  non  videntur  necessarii.^)  Nam  satis  notuni 
est  luvenalem  copiosum  latumque  dicendi  genus  adhibuisse. 
crebro  aberrasse  a  proposito,  jiagev&éoEig  intercalasse,  multis 
locis  versus  inseruisse,  quibus  res,  quas  enarravit,  breviter  com- 
plectitur,  sententiarum  quasi  faciens  summam.  De  ea  luvenalis 
scribenti  ratione  egregie  egit  Vahlenus.  <0p.  Ac.  I  p.  227  ss.,  conf. 
p.  227:  .  .  .  'qui  saepe  in  media  narratione  insistit  colligens 
superiora  et  insequentia  praeparans'.)  Censeo  igitur  ea  ratione 
inteUigendos  esse  versus  quos  delendos  censet  Housmanus:  III 
113;  V  66  <c.  Vahlen.  1. 1.  p.  232);  VI  188  <c.  Heinrich,  et  Friedl. 

*)  Ea  ratione  inserti  videntur  versus,  quos  Leo  in  editione  sua  putat 
delendos  esse:  XIV  208/9;  XII  50/1  (versus  48— 51  saturae  intercalavit  poeta 
aberrans  ab  enarratione  sua.  Offendit  Leo  in  voce:  'quidam'  sed  conf.  XIV 
96,  XV  107). 

ad  1.);  Vili  258;  XI  99  <c.  Vahlen.  1.  1.  p.  236);  XI  161;  XII  50, 
51;  XIII  166;  XIV  208,  209.  Praeterea  ea  argumenta,  quae 
attulerunt  Housmanus,  alii  ad  spurios  iudicandos  versus  VII  51, 
52  <c.  Vahlen.  1. 1.  p.  237,  Leo  ed.  ad  1.),  X  365/6  (versus  delendos 
censet  Leo  in  editione),  XIII  90  sufficere  nego.  De  versibus 
Vili  124,  XI  165/6  supra  disserui. 

De  versu  VI  126  Housmanus  iudicat:  'versus  luvenale  non 
indignus,  sed  vix  necessarius'.  Multi  viri  docti  spurium  cen- 
suerunt  versum  esse,  genuinum  alii  (Achaintrius,  Weidner, 
Owenius).  Versus  quoniam  non  exstat  in  codicibus  P  et  a>,  sane 
suspectus  videtur  (Conf.  Buecheler,  Rh.  M.  54  p.  488).  Sed  puto 
suppositum  esse  versum  certis  argumentis  non  posse  probari. 
Nam  luvenalem  cum  non  dubitaverit  versus  scribere  124  et  129 
et  versum  126  concepisse  probabile  videtur.  Versus  126  bene 
post  eum  versum  locum  obtinet  qui  antecedit;  versu  enim  125 
poeta  ad  enarrandam  eam  rem,  de  qua  agit  versu  126  quasi 
adgreditur.  Postquam  intraverunt  viri  cellam  et  aes  solverunt 
cum  Messalina  concumbunt.  Censet  Leo  rem,  quae  versu  126 
describitur,  a  luvenale  afferri  versu  130.  Sed  versuum  126,  130 
argumenta  magnopere  Inter  se  differunt.  Postquam  poeta  versu  126 
memoravit  Messalinam  cum  multis  viris  coii'e,  versu  130  nihilo 
secius  non  expleri  eius  libidinem  explicat.  Quae  cum  ita  sint 
versum  126  ab  ipso  luvenale  scriptum  esse  non  negaverim. 

Tertiae  saturae  versus  281  quin  sit  spurius  dubitari  non 
posse  Housmanus  sibi  persuasit.  Conf.  ed.  praef.  p.  XXXV.  Vehe- 
menter  Vahlenum  impugnat,  qui  versum  luvenali  vindicavit  <1. 1. 
p.  236).  Sed  versum  ab  ipso  luvenale  factum  esse  mihi  constat. 
Verbis  enim  :  'ergo  non  aliter  poterit  dormire,  quibusdam  somnum 
rixa  facit'  sententiarum  quae  continentur  versibus  278—280 
poeta  facit  summam  explicans  huiusce  modi  homines  petulantes 
non  posse  dormire,  nisi  antea  fecerint  rixam  cum  aliquo.  Sed 
difficultas  quaedam  in  voce  inest  'ergo'.  Frequenter  luvenalis 
in  satiu'is  hanc  vocem  adhibuit,  sed  ea  ratione,  ut  altera  vocis 
syllaba  brevis  esset.  Solo  hoc  loco  apud  luvenalem  voce  'ergo' 
spondeus  efficitur.  Sed  ob  eam  causam  spurium  non  iudicaverim 
versum.  Conf.  Eskuche  apud  Friedl.  praef.  p.  67;  Friedl.  adn.  ad  1. 

lam  ii  considerandi  sunt  versus,  quos  delendos  esse  censet 
Leo  in  Hermae  commentatione.  Spurium  iudicat  X  sat.  versum  54.^) 
Offendit  in  eo  versu,  quod  sibi  persuasit  verba:  'fas  est',  quae 
exstant  in  versu  55  ei  repugnare  sententiae,  quam  praebent 
versus  54/55  sicut  exarati   sunt  in  codicibus.    Praeterea  vocem 


1)  Conf.  Madvig,  Op.  II  p.  200;  Buecheler,  Rh.  M.  31  p.  355;  Vahlen  1.1, 
p.  234. 

'siipeivacua'  immerito  in  vensii  54  legi,  nam  non  supervacuas  res 
hnenalem  in  satura  memorare,  quas  votis  homines  impetrent, 
sed  perniciosas.  Itaque  in  editione  sua  uncis  versum  circum- 
scripsit,  versui  55  exclamationis  signum  ascripsit.  Mihi  genuinus 
esse  versus  54  videtur.  Neque  est  distinguendus  ab  insequente 
versu  55,  sed  una  his  versibus  efficitur  sententia.  Enuntiationis 
ratione  versus  a  luvenale  scriptos  esse  bene  Heinrichius,  Achain- 
trius,  Friedlaender  intellexerunt,  nec  non  qui  proxime  explanavit 
locum:  Bickel.^)  Nam  non  aliter  de  his  versibus  iudicaudum  est 
atque  de  iis,  quos  saturis  inseruisse  luvenalem  ^in  media  narra- 
tione  insistentem,  colligentem  superiora  et  insequentia  prae- 
parantem  Yalilenus  docuit'. 

Versus  enim  28 — 53  eo  differunt  a  reliqua  luvenalis  narra- 
tione,  quod  non  vota  precesque  his  versibus  poeta  enumerat,  sed 
verba  facit  de  Democriti  prudentia  sapientiaque,  qua  hic  sit 
adductus,  ut  contemneret  vulg-i  studia.  Omissis  igitui^  versibus 
28 — 53  egregie  versus  56  ss.  subiunguntur  versibus  1 — 27.  Sed  versus 
quoque  28 — 53  etsi  non  prorsus  videntur  necessarii,  tamen  .saturae 
argumento  bene  sunt  accommodati.  Quamquam  enim  luvenalis 
non  aperte  his  versibus  memorat  hominum  vota  precesque,  tamen 
disserit  de  vanis  eorum  inanibusque  i.  e.  supervacuis  studiis. 
Quod  ex  versibus  elucet  35 — 46  quibus  vana  describitur  praetoris 
pompa.  Quae  cum  ita  sint  censeo  luvenalem  cum  scripsisset 
versuum  28 — 53  digressionem,  commotum  esse,  ut  in  versibus  54/55 
praeter  perniciosa  vota  memoraret  supervacua.  Versus  igitui'  54/55 
ex  eis  pendent  dictis,  quae  antecedunt;  sed  etiam  transitio  iis 
efficitur  ad  insequentem  disputationem.  Sed  etiam  in  eis  saturae 
partibus,  quae  post  versus  54/55  exstant,  obiter  luvenalis  super- 
vacua  tangit  vota.  Versibus  enim  168 — 173  Alexandri  enarrat 
res  gestas,  neque  vero  explicat  perniciosum  fuisse  Alexandro 
domandi  orbis  terrarum  votum,  sed  inutile  et  supervacuum. 
Quod  ex  verbis  elucet  (v.  172/73):  'sarcophago  contentus  erit. 
mors  sola  fatetur,  quantula  sint  hominum  corpuscula'.  Ergo  ei 
nihil  profuit  orbem  subegisse,  eadem  eius  fuit  sors  atque  reli- 
quorum  mortalium  nullis  rebus  gestis  insignium.  —  Supervacua 
denique  omnino  esse  hominum  vota  versibus  346 — 349  luvenalis 
explicat.     Pluribus  de  hac  re  egit  Bickel  1.  1. 

Immerito  Leo  in  verbis  oltendit  'fas  est'.  Quomodo  haei; 
verba  intelligenda  essent  dixerunt  Achaintrius,  Heinrichius,  Fried- 
laender, Bickel.'^)  Simili  notione  verba  'fas  est'  adhibuit  luvenalis 
158;  VI  329,  628. 


M  luvenaliana,  Rh.  M.  1912  p.  144—146. 

-)  1.  1.:  'sed  satirice  locutionem  adhibuit  auctor  saturae*.    qui  pari  modo 

Neqne  propterea  versus  54  spurius  iudicandus  est,  (luod 
metrico  laborat  mendo  (e.  Bickel.  1. 1.),  nam  eodem  mendo  de- 
pravatus  est  versus  Vili  105.  8ed  qua  ratione  sanandus  sit 
versus  hoc  loco  longum  est  inquirere. 

Delendum  esse  censet  Leo  XIV.  sat.  v.  229.  Contra  Buecheler 
(Rlì.  M.  43  p.  295)  versum  genuinum  esse  sìbi  persuasit.  Offendit 
Leo  in  verbis  ^per  fraudes'.  Sed  censeo  cum  verbis  'per  fraudes' 
comparanda  esse  ea  dieta,  quae  luvenalis  versibus  affert  237/38  : 
...  'et  spoliare  doces  et  circumscribere  et  omni  crimine  divitias 
adquirere'. 

Contra  re  vera  non  defuisse,  qui  saturas  detormarent  in- 
serendis  suppositis  versibus  eo  apparet  versu,  (ini  in  codice  P 
post  XIV  sat.  V.  1  est  insertus  :  'et  quod  maiorum  vitia  sequiturque 
minores'.  Versus  Me  intelligi  non  potest  uisi  additis  eis  glossis, 
quibus  siugula  verba  sunt  superscripta  :  et  (eo)  quod  maiorum 
(sunt)  vitia,  (fama)  sequiturque  minores.  Versum  ab  ipso  luvenale 
conceptum,  sed  corruptum  esse  minime  verisimile  est,  quoniam 
arte  inter  te  coliaerent  saturae  versus  1/2.  Versum  1  a  confictum 
esse  ex  saturae  titulo  pleniore  merito  Buecheler,  Leo,  Housmanus 
consentire  videntur. 

lam  restat  ut  verba  faciam  de  nonae  saturae  versibus  118 
ad  123  quorum  nemo  adhuc  proposuit  explicationem  satis  pro- 
babilem.  Versus  sicut  exarati  sunt  in  codicibus  a  luvenale 
scriptos  non  esse  apparet.  Nam  duae  in  codicibus  exstant  loci 
formae,  alteram  servavit  codex  P,  altera  in  reliquis  codicibus 
scripta  est.  Sed  neutra  per  se  piane  perspicua  est,  cum  tertius 
Pithoeanae  formae  versus  (v.  120)  careat  sensu,  in  altera  forma 
versus  in  Pithoeana  secundo  loco  positus  (v.  119)  post  versum  123 
exstet,  ita  scriptus,  ut  minime  cum  antecedentibus  cohaereat 
versibus.  Itaque  non  solum  interpretatione  sed  etiam  emendatione 
nobis  opus  est  locum  explanare  conantibus. 

Variis  rationibus  viri  docti  locum  sanare  conati  sunt.  Quorum 
pars  sibi  persuasit  eam  versuum  compositionem,  quae  exstat  in 
codice  P,  esse  iustam.  Versum  enim  120  Lachmannus  sibi  visus 
est  emendasse  scribendo  prò  'causis'  'cave  sis'.  Probaverunt 
liane  coniecturam  Weidner,  Friedlaender,  Owenius  nec  non 
Vahlenus,  qui  pluribus  de  loco  egit  (1. 1.  p.  250 — 253).  Contra 
aliis  (Heinrichio,  Buechelero,  Housmano)  magis  placuit  altera 
forma,  quae  in  reliquis  libris  exstat;  ideoque  delendum  esse 
censuerunt  versum  119,  quoniam  idem  fere  hoc  versu  explicatur 


satirice  dixit  VI  628:   'iam   iam  privignum  occidere  fas  ost'.    158:  'cum  fas 
esse  putet  curam  sperare  cohorti^'. 

atque  versu  120.  Ribbeckius  versus  delevit  118 — 124.  Teuffelius^) 
duplicem  statuit  formain. 

Simili  ratione  atque  Teuffelius  Leo  difficultates,  quae  insunt 
in  versibus  removeri  posse  sibi  persuasit.  Sed  locus  hic  piane 
dilfert  a  reliquis  locis,  ubi  duplicem  formam  statuit  vir  doctus. 
Eis  enim  locis  graves  librorum  corruptelae  non  adsunt,  sed  hic 
locus  quin  sit  corruptus  dubitali  non  potest.  Nonam  praeterea 
saturam  corruptelis  laborare  versibus  130 — 134  a  apparet.  Per- 
suasum  ergo  habeo  hoc  loco  non  duas  ponendas  esse  formas, 
quarum  ipse  poeta  statuendus  sit  auctor,  sed  eam  formam.  quae 
extat  in  codicibus  nota  co  designatis  ex  ea  forma  effectam  esse, 
cuius  exemplum  est  codex  P.  Censeo  auctorem  formae  eius,  quae 
exstat  in  his  libris,  cum  non  intellegeret  versum  120  cum  ante- 
cedentibus  versibus  non  cohaerentem,  versum  119  qui  antecedit 
eiecisse,  in  versu  118  verba  'tunc  est'  commutasse  in  'tunc  his'. 

Immerito  Leo  in  ea  forma,  quam  versibus  censet  effici  118/19, 
versus  omisit  qui  sequuntm*  121 — 123.  Nam  in  ea  saturae  parte, 
quae  continetur  versibus  102 — 123,  in  universum  luvenalis  disserit 
solere  servos  dominorum  secreta  evulgare.  Qui  servorum  rumores 
ut  possint  contemni  recte  vivendum  esse  hortatur  (v.  118 — 120). 
Versibus  vero  121 — 123  imiversae  huius  saturae  partis  efficitur 
conclusio,  ideoque  non  licet  eos  omittere.  Nam  his  versibus 
luvenalis  explicat  deteriores  quam  servos  garrulitate  molestos 
dominos  esse,  qui  cum  non  recte  vivant,  servis  materiem  praebeant 
rumorum. 

Nec  magis  altera  placet  forma  quam  Leo  posuit.  Nam  etsi 
in  hac  forma  {v.  118,  120 — 123)  versus  adsunt  in  altera  immerito 
omissi,  tamen  ne  in  hac  quidem  magnae  desunt  difficultates. 
Graviter  enim  offendo  in  verbis:  'his  praecipue  causis  ut  — 
contemnas'.  Valde  miror  e  a  u  s  a  s  memorari,  unam  afferri  causam  : 
'ut  linguas  mancipiorum  contemnas'.  Ipse  Leo  concedit  se 
explicare  non  posse  unde  orta  sit  lectio  'his  causis'.  Itaque 
scribendum  esse  coniecit:  'tum  ista  praecipue  causa'.  Sed  pro- 
babilem  esse  hanc  coniecturam  nego.  Concedamus  licet  verba: 
'tum  ista  praecipue  causa'  a  luvenale  scripta  esse;  quomodo 
acciderit,  ut  depravata  lectio  efflceretur:  'his  causis'  equidem 
non  intelligo.  Sed  luvenalem  scripsisse  versus  118  clausulam: 
'tum  ista'  Leoni  non  assentior;  elisiones  enim  adeo  durae,  in 
versuum  clausulis  positae,  in  saturis  non  inveniuntur. 

Quae  cum  ita  sint  non  duae  ponendae  sunt  formae,  sed 
inquirendum  est,  quid  iudicandum  sit  de  versibus  119,  120. 
Horum  versuum  difficultates  expedivisse  sibi  visi  sunt  multi  viri 


Studieu  und  Chorakteristiken  zur  Literaturgeschichte  p.  431— 434. 

docti  scribendo  in  versu  120  prò  'causis'  'cave  sis',  cum  Lacli- 
marmo  facientes.  Contra  iure  Leo  edocuit  eam  emendationeni 
repellendam  esse.  Nani  neque  Friedlaender  neque  Vahlenus, 
quibus  Lachmanni  coniecturam  iustam  esse  constat,  loci  pro- 
posuenmt  interpretationes  satis  probabiles.  Quid  sibi  velint 
verba:  'cave  sis  ut  contemnas',  quoniam  antecedi!  versus  119  ne 
Vahleni  quidem  diligenti  inquisitione  eluxit.  Nani  nimia  sub- 
tilitate  usus  Valilenus  suspicatus  est  verbuni  'contemnere'  a 
luvenale  diversa  notione  positum  esse  in  versu  119  atque  in 
versu  120.  Neque  magis  probabilis  est  ea  versus  120  scriptura. 
quae  apud  Friedlaenderuni  exstat.  Nani  luvenalem,  postquam 
explicavit  idcirco  recte  vivendum  esse,  ut  servoriun  rumores 
possent  contemni,  alternili  hoc  aft'erre  consiliimi:  'cave  sis,  ut 
linguas  niancipiorum  contemnas'  minime  credibile  est.  Quae 
cum  ita  sint  milii  constat  ea  ratione,  qua  conati  simt  locum 
emendare  Friedlaender,  Vahlenus,  alii  luvenalis  verba  non  posse 
restituì.  Nam  conglutinasse  potius  videntur  sententias,  quam 
effecisse  sententiarum  compositionem  perspicuam  et  evidentem. 
Neque  vero  iis  assentiendum  erit,  qui  deleverunt  versimi  119 
confisi  rectam  esse  eam  formam,  quae  exstat  in  libris  nota  oj 
designatis.     Nam  eam  stare  non  posse  formam  explicavi. 

Quae  cum  ita  sint  nisi  alia  demonstretur  eniendationis  via. 
in  difficillimo  loco  desperandum  videtur  sanando.  Inquisivi 
igitur,  quoniam  versus  120  sicut  exaratus  est  in  P,  caret  sensu, 
nuni  lacuna  sit  statuenda  ante  versimi  120,  qua  versuum  119  et 
120  sit  deletus  conexus.  Sed  lacuna  non  videtur  ponenda,  nani 
quid  explicet  poeta  versibus  118 — 123  piane  perspicuum  est,  nec 
videtur  sententia  quaedam  intercidisse.  Contra  graviter  often- 
dendum  est  in  verbis:  'liis  caiisis  ut  —  contemnas'.  Nani  idem 
liis  verbis  explicari  atque  versu  119  manifestum  est.  Sed  com- 
parando haec  verba  cum  versu  119  elucet  verba:  'idcirco  ut 
possis  linguam  contemnere  servi'  ad  explicandam  eam  rem,  de 
qua  agit  poeta,  multo  esse  aptiora  quani  verba:  'bis  causis 
ut  —  contemnas'.  Nam  recte  esse  vivendum  poeta  praecipit, 
ut  servorum  rumores  possint  contemni,  non  ut  contemnantur. 
Praeterea  immerito  causas  memorari,  imam  afferri  causam  d^- 
monstravi.  Itaque  mihi  persuaserim  verba:  'bis  causis  ut  — 
contemnas'  locum  in  satura  obtinere  non  posse.  Censeam  haec 
verba  saturae  esse  inserta,  deprompta  ex  interpretatione  versui  119 
ascripta.  Verba  vero  'bis  causis'  referenda  esse  ad  ea,  quae 
luvenalis  versibus  enarravit  102 — 117  puto.  Denique  saturae 
intrusa  esse  verba:  'bis  causis  ut  —  contemnas'  non  ita  est 
mirandum,  nam  in  versibus  fere  100 — 134  a  multae  adsunt 
corruptelae,   compluribusqne  versibus  glossae  sunt  superscriptae. 

Sicut  post  XIV  sat.  V.  1  versus  est  insertus,  qui  caret  seusu, 
simili  modo  hoc  loco  verba  quae  delenda  esse  ceusemus  inserta 
videntur.  Omittenda  esse  verba  vel  ex  scholio  apparere  videtur 
versui  118  ascripto  :  'p  r  o  p  t  e  r  plurima  quidem  recte  vivendum 
est,  sed  maxime  propter  servos'  etc.  Eo  enim  scholio  Vahleni 
contìrmatui-  sententia,  qua  proposuit  vocem  'praecipue'  <v.  120) 
referendam  esse  ad  antecedentis  versus  sententiam.  Restat  ut 
de  duabus  corruptelis,  quae  insuut  in  versibus  118  et  121  pauca 
(lisseram.  Delendum  esse  in  versu  118  verbi  'est'  iterationem 
verisimile  est.  At  difficultas  quaedam  inest  in  versu  121.  Nani 
in  hoc  versu  prò  lectione  "nec'  quae  exstat  in  egregio  codice  P 
prima  nianu  exarata  in  reliquis  libris  scriptum  est  "nam'.  Equidem 
praefero  'nec'.  Disserit  enim  luvenalis:  mali  servi  lingua  ne 
pessima  quidem  est  pars.  Sed  malo  hoc  servo  deterior  est 
dominus,  cui  servorum  rumores  sunt  metuendi.  Itaque  etsi 
libenter  concedo  me  non  certam  loci  emendationem,  sed  coniecturam 
afferre,  tamen  ita  versus  proponam  describendos  : 

vivendum  recte  cum  propter  plurima  tunc  est 
idcirco  ut  possìs  linguam  contemnere  servi 
praecipue.  nec  lingua  mali  pars  pessima  servi, 
deterior  tamen  hic,  qui  liber  non  erit  illis, 
quorum  animas  et  farre  suo  custodit  et  aere. 


Paucis  quae  eft'ecisse  mihi  videor  comprehendam  :  Duplices 
in  saturis  non  exstare  formas  locorum  quos  notavit  Leo  inter- 
pretatione  censeo  elucere.  At  graviores  in  saturarum  contextu 
non  deesse  corruptelas  exempla  quaedam  ex  sexta  et  nona  satura 
deprompta  demonstrant. 


Typis  expre>^sit  Robertus  Noske  Bornensis. 


Vita. 

Natus  sum  Rudolf us  Aiitoniiis  ClauB  a.  1888  ante  diem 
IV.  Kal.  Oct.  in  oppido  Chemnitz  parentibus  Paulo  Antonio,  qui 
iudicandi  munere  ibi  fungitur,  et  Anna  e  gente  Wilde!  Fidei 
addictus  sum  evangelicae.  Litterarum  imbutus  rudimentis  patri i 
Chemnitiensis  gymnasii  per  novem  annos  usus  sum  disciplina. 
Tum  scientiarum  exploratione  facta  dignus  visus  sum,  qui  ad 
altiera  admitterer  studia.  Itaque  in  academiam  discessi  Lipsienseni, 
ut  studiis  me  darem  philologicis,  historicis.  Docuerunt  me  viri 
docti  Bartli,  Bethe,  Brandenburg,  Brugmann,  Doren,  Gardtliausen, 
M.  Heinze  f,  R.  Heinze,  Hirt,  Jungmann,  Koetzschke,  Lamprecht, 
Lipps,  Lipsius,  Martini,  Meister,  Salomon,  Scliolz,  Seeliger,  Stud- 
niczka,  Volkelt.  Windscheid  f ,  Wilcken,  Witkowski,  Wundt.  Ad 
exercitationes  liistoricas  me  admiserunt  Salomon,  Scliolz,  Wilcken. 
Proseminariis  philologicis  interfui  Bethii,  Heinzii,  Meisteri.  Semi- 
narli philologici  per  annum  fui  sodalis  moderantibus  Bethio, 
Heinzio,  Lipsio. 

Quibus  praeceptoribus  omnibus  gratam  servabo  memoriam; 
maximas  vero  gratias  habeo  Ricardo  Heinze  et  lusto  Lipsio, 
qui  in  liac  commentatione  suscipienda  et  perficienda  benigne  Con- 
silio me  et  auxilio  adiuverunt. 

lam  absoluto  fere  opusculo  morbo  correptus  sum  longinquo, 
Itaque  serius  quam  speraveram  libellum  mihi  licuit  in  lucem 
emittere. 

